ফটহু কাই এনেকুৱা এটা বস্তুৰ নাম কওকচোন ,যাৰ মূৰ আৰু নেগুৰ আছে কিন্তু সি জীৱিত নহয় ?\nফটহু:- মৰা ঢোঁৰা সাপ।\nএককেজি মাগুৰ মাছৰ দাম ৮০০/- টকা হ’লে একপোৱাত কেইটা মাগুৰ পাম?\nফটহুঃ- প্ৰশ্ন স্পষ্ট নহয়, থাইলেণ্ড মাগুৰ নে লোকেল, সেয়া জানিলেহে উত্তৰ দিব পৰা যাব।\n৩)ৰাজু কুমাৰ নাথ:\nফটহু কাই, “হিমা দাস”আমাৰ অসমৰ গৌৰৱ। এই কথাটোত মনোযোগ দিয়াতকৈ বহুতে বিশ্বকাপত গুৰুত্ব বেছি দিয়াত দুখ পাইছো। এনে আচৰণে আমাক ক’লৈ লৈ যাব?\nফটহুঃ- গৌৰৱ সকলোৱে কৰিছে হিমাক লৈয়ে, এনেই ৰাইজে মেছিৰ দুখত দুখী হোৱা দেখুৱাই লেভেল দিছে বুজিছে। কিন্তু আমাৰ জুবিন দাই দুইফালে সমানে চলাই আছে, এফালে হিমাৰ ডায়েট চাৰ্ট বনাইছে, আনহাতে বিশ্বকাপ বাটাৰো ব্যৱহাৰ কৰিছে।\nফটহু কাই এই বছৰ যে কঁঠাল গুটিয়ে বক্স অফিচত আগৰ সকলো ৰেকৰ্ড ভংগ কৰিছে ইয়াৰ কাৰণ কি? আগতে কি অসমৰ মানুহে কঁঠাল গুটি খোৱা নাছিল?\nফটহু:- তাকে বোলে মাৰ্কেটিং। আৰু চচিয়েল মেডিয়াৰ শক্তি। কঁঠাল গুটিয়েও চাগে ভাৱিছে, মই ইমান ‘হেপেনিং’ বস্তু নে? যি হৈছে ভালেই হৈছে, ফটহুৱেও কঁঠাল গুটি বিজিনেছ কৰি দুপইচা ঘটিছে।\n৫)হিতেশ বি বৰুৱা:\nপ্ৰেমত ল’ৰাই ঠগ খায় নে ছোৱালী?\nফটহু:- প্ৰেম বিফল হ’লে, যিজনেই সঁচা প্ৰেম কৰে তেঁৱেই ঠগ খায়। কিন্তু যদি প্ৰেম সফল হৈ বিবাহৰ ৰূপ লয়, তেনে দুই পক্ষই ঠগন খায়।\n৬) মিৰাজুল ৰছিদ:\nফটহু দাইটি, বুকুখন বৰকৈ জ্বলা-পুৰা কৰি আছে দুদিনমানৰ পৰা, এয়া প্ৰেমত পৰাৰ চিন নে গ্ৰেষ্টিকৰ প্ৰৱলেম?\nফটহু:- এয়া আপোনাৰ মানৱ দেহাটো গেষ্ট্ৰিকৰ প্ৰেমত পৰাৰ চিন, সোনকালে পাঠকাচাৰ্যৰ পৰামৰ্শ লওক।\nফটহু কাই নিজৰ বাইক বা কাৰত বেলেগ ছোৱালী বা তিৰোতাক লিফ্ট দিলে দেহাটো সাতখন আঠখন লাগে, কিন্তু নিজৰ ভাবী পত্নী বা পত্নীয়ে বেলেগৰ বাইক বা কাৰত যোৱা দেখিলে মনত কিবা চিৰিংকৈ মাৰে কিয়?\nফটহুঃ- ফটহুৱে আপোনাৰ প্ৰশ্নটোৰ উত্তৰ বিছাৰি নোটচ, চাজেচন ঘূকটি থাকোতেই কোনোবা এটাই ৰিং মাৰি কৈ থৈ গ’ল- বোলে “চোৰেহে চোৰৰ ঠেং দেখে!” গতিকে এতিয়া ফটহুৱে উত্তৰ নিদিলেও হ’ব চাগে।\nগ্রুপৰ সক্ৰিয় সদস্য সকলে কিয় মাজে মাজে ‘লেফ্ট’ লয় বাৰু?\nফটহুঃ- ফটাঢোলৰ সদস্য সকল এটা পৰিয়ালৰ দৰে, কেতিয়াবা কোনোবাই ব্যস্ততা বা আন কিবা কাৰণত পৰিয়ালৰ পৰা কিছুদিন আঁতৰি থাকিব লগীয়াও হয়, সেয়া একো আচৰিত কথা নহয়। কিন্তু পৰিয়ালৰ বান্ধোনটো কেতিয়াও ঢিলা নহয়।\nফটহু কাই, ফটাঢোলৰ লিখা পঢ়ি পাঠক পঠিকা সকল যদি হাঁহি হাঁহি পগলা হয়, তেতিয়া আপুনি ইয়াৰ দোষ কাক দিব বাৰু? ফটাঢোলক নে লেখক লেখিকাক?\nফটহু:- দোষ নিদিওঁ, সকলোকে শলাগৰ শৰাই দিম।\nফটহু কাই … ফেচবুকৰ পৰা আমাজনলৈ কঁঠালগুটিয়ে তোলপাৰ লগোৱা সময়ত মই যে কঁঠালৰ গোন্ধও ল’ব নাপালো পাই। এতিয়া কথা হ’ল যমদূতে হেনো কঁঠালগুটি নোখোৱাখিনিক ফটাবাকৰিতে ৰেহাই হিচাপত থৈ যাব বিচাৰিছে। হয় নে কথাটো?\nফটহুঃ- ময়ো খোৱা নাই এইবাৰ। ভালেই হ’ল দিয়ক, সকলোকে যমে নিয়াৰ পাছত আমি দুজনে পৃথিৱীত ৰাজত্ব কৰিম।\nমোৰ মানে কেইটামান কথাত অলপমান খূ-দুৱনি লাগি আছিল৷ সেয়েহে ভাবিলো ফটহুৱে জ্ঞান চক্ষু মুকলি কৰাই দিয়েইবা৷ ক)প্ৰেম বিবাহ আৰু আয়োজিত বিবাহ(এৰেঞ্জ মেৰেজ)ৰ কোনটো বেছি সফল আৰু ব্যাপক? প্ৰসংগ সংগতি দৰ্শাই ব্যাখ্যা কৰক। খ) সাধাৰণতে ল’ৰা ছোৱালীৰ ভুল হ’লে মাকৰ প্ৰতিপালনত আঙুলি কিয় উঠে ? গ) ছোৱালী বা মাইকী মানুহৰ পেটত কথা নাথাকে বুলি কিয় কোৱা যায় ? ঘ) কোন বেছি সহিষ্ণু পতি নে পত্নী ? ঙ) প্ৰেম সকলোৰে জীৱনলে আহেনে ?\nফটহু: কিমান নম্বৰ আছে বাৰু প্ৰশ্নটোত? পাঁচটাৰ ভিতৰত দুটাৰ উত্তৰ কৰা ধৰণৰ কিবা সুবিধা আছে নে? গোটেই কেইটাৰ উত্তৰ চমুকৈ দি দিছো, আপুনি নিজগূণে শুদ্ধকেইটা বিচাৰি উলিয়াই যথোপযুক্ত নম্বৰ দিয়ে যেন।\nক) প্ৰেম বিবাহ বুলি কোনো বস্তু নাই, প্ৰেমৰ সমাধিতহে হোমৰ জুই জ্বলে। গতিকে আয়োজিত বিবাহেই ব্যাপক বুলিব লাগিব। বাকীখিনি প্ৰশ্নৰ বাবে ইমৰাণ খানৰ তৃতীয় বিবাহে কি ৰূপ লয় চাই লব লাগিব। খ) বাপেকবোৰে ল’ছালি প্ৰতিপাল নকৰেই আকৌ, কৰিলেহে ভাল বা বেয়া বুলি ক’ব পৰা যায়। গ) যুধিষ্ঠিৰৰ শাও আছে বাবে আকৌ। ঘ) পতি। ঙ)আহে, কেতিয়াবা দেখাহে পোৱা নেযায়।\nহ’ব পাৰে পুৰুষসকল চোকা জলকীয়াৰ দৰে, কিন্তু মহিলাই এওঁলোকক আচাৰ বনাই থয়। এই বাক্যশাৰী বাৰু গৰিহণাৰ যোগ্য নহয়নে ?\nফটহু:- মুঠেও নহয়, কাৰণ আচাৰ কৰিলে জলকীয়াৰ চোক বাঢ়েহে। বিহজলকীয়াৰ আচাৰৰ তেল এটোপা চাকি চালেই গম পাই যাব।\nফটহু কাই- বাইকেৰে অকলে অকলে গৈ থাকিলে এজন মতা মানুহে যদি ৰখাই সোধে মইও অমুকলৈ আপোনাৰ লগত যাব পাৰিম নে, তেতিয়া আৰোহী জনে সেইফালে যোৱা স্বত্বেও নাযায় বুলি কয়। কিন্তু যেতিয়া এজনী সুন্দৰী মহিলাই ৰখাই সোধে অমুকলৈ যাব নেকি মইও যাব লাগিছিলহে। তেতিয়া আৰোহীজনে সেই অমুকলৈ নোযোৱা স্বত্বেও যাম বুলি উঠাই লৈ যায়। কিয়?\nফটহুঃ- মৰমতে যায় আকৌ। আৰু সেই কাৰণেই ‘হনী ট্ৰেপিং’ বোলা ব্যৱসায়টো চলি আছে।\nফটহু কাই যদি ফটাঢোল গ্ৰুপৰ পৰা ফটাঢুলীয়ানীসকল ওলাই যায় তেন্তে ফটাঢোলত কি পৰিস্থিতিৰ উদ্ভৱ হ’ব?\nফটহুঃ- আন কি হয় নহয় নেজানো, ফটহুৱে কিন্তু এই গোটত ভৰি দিবলৈয়ো নাহে তেনে ক্ষেত্ৰত।\n১৫)দীপ্তি বিনা হাজৰিকা:\nপুৰুষসকলক সবল আৰু নাৰীসকলক অবলা, দুৰ্বলা বুলি আখ্যা দিয়া হয়। কিন্তু সেই সবল পুৰুষ সকলৰ যদি পত্নী বিয়োগ হয় তেওঁ অকলে সংসাৰৰ দায়িত্ব পালন কৰিব নোৱাৰি দুমাহ / তিনিমাহৰ পাছতে দ্বিতীয় বিবাহ কৰায় আৰু ঘৰ তথা সমাজেও সেই কথা মানি লয় কিন্তু দুৰ্বলা নাৰীসকলৰ যদি স্বামীৰ মৃত্যু হয় তেতিয়া কিন্তু সেই অবলা নাৰী গৰাকীয়ে অকলেই সংসাৰ দায়িত্ব পালন কৰে। সেই নাৰীয়ে দ্বিতীয় বিবাহতো দূৰৈৰ কথা আন পুৰুষৰ লগত কথা পাতিলেও সমাজে ভাল চকুৰে নাচায়। আমি পুৰুষ আৰু নাৰীক কিয় সম দৃষ্টিৰে নাচাওঁ?\nফটহু:- হে হে! কথাষাৰ পোনে পোনে কলেও আকৌ পুৰুষ সংহিতা অৱমাননা কৰা হয়, পিছে নকলেও নহয়। এই নাৰী অবলা, পুৰুষ সবল, পুৰুষে কৰিলে লীলা, নাৰীয়ে কৰিলে . . . ইত্যাদি নিয়মবোৰ উলিয়াইছে কোনে? পুৰুষ সকলেই নহয় জানো? নিজৰ সুবিধাৰ বাবে। টেঙৰ পুৰুষে আৰু কৰিছে কি, এই নিয়মবোৰ বৰ্তাই ৰখাৰ কামটোৱো নাৰী সমাজৰে কিছুক দিছে, আৰু তেওঁলোকেও যুগ যুগ ধৰি তাকে পালন কৰি মহাসুখে আছো বুলি ভাৱিছে। সম দৃষ্টি ক’ৰ পৰা হ’ব?\nএতিয়া ফটহুৱে সেইবোৰ বেয়া বুলি কৈ পুৰুষ নাৰী দুইপ‍ক্ষৰে গালি শুনিলেহে হ’ব।\nফটহুকাই, এজন অন্ধ মানুহক আপুনি ৰঙৰ ধাৰণা কেনেকৈ দিব ?\nফটহুঃ- চকু কেইটা অস্ত্ৰোপচাৰৰ সহায়ত ভাল কৰি লৈ।\n(বি.দ্ৰ. : আজিকালি বহু লোকে নিজৰ অংগ বিলাক দান কৰি যায়, চকুও দান কৰিব পাৰি। এয়া এক মহৎ কাৰ্য, মৃ্ত্যুৰ পাছত মূল্যবিহীন হৈ পৰা চকুকেইটাই কাৰোবাৰ জীৱনলৈ পোহৰ কঢ়িয়াই আনিব পাৰে। আহকচোন কথাবোৰ অলপ বেলেগকৈ ভাবি চাওঁ।)\nফটহু ডাৰ্লিং, পুৰুষসকলে নাৰীৰ মেকআপ সাজ-সজ্জালৈ বহুত সমালোচনা কৰে, কিন্তু তেওঁলোকৰ চকু কিন্তু ধুনীয়া সাজ-পাৰ আৰু মেকআপত থকা মহিলাৰ প্ৰতিহে যায়। গতিকে মোৰ প্ৰশ্ন হ’ল তেওঁলোকে কি বিচাৰে?\nফটহু: ডাৰ্লিং! তেনেকৈ ক’লে ফটহুৰ বুকুখন খুন্দা মাৰি ধৰে আকৌ। পিছে সি যি কি নহওক, পুৰুষ সুন্দৰী সুসজ্জিতা মহিলাৰ প্ৰতি আকৰ্ষিত হয়েই, সেয়া প্ৰকৃতিৰ নিয়ম। কিন্তু পুৰুষজনাৰ পত্নীয়ে কেনেবাকৈ গম পালে কেজেংখন লাগি পৰিব বুলি লোকক দেখুৱাই সমালোচনা কৰে। সাপো মৰক, লাঠিও নাভাগক।\nপ্ৰেম হেনো অন্ধ। কিন্তু কথা হ’ল আজিৰ চিকিৎসা শাস্ত্ৰৰ ইমান অগ্ৰগতিৰ দিনতো প্ৰেমৰ চকুকেইটা ঠিক কৰিব কিয় পৰা নাই ?\nফটহু:- সঁচাকৈ অন্ধ হ’লেহে চিকিৎসা কৰি ভাল কৰিব পৰা যায়, প্ৰেম হ’ল সকলো দেখিও জোৰকৈ চকু মুদি থকা অন্ধ, গতিকে ইয়াৰ প্ৰতিকাৰ নাই।\nএজন যোগ্য যুৱকে বীমা প্ৰতিস্থান এটাত চাকৰিৰ সাক্ষাৎকাৰ দিলে। তাক অভিজ্ঞতা নথকা বাবে নিৰ্বাচকে মকৰল নকৰো বুলি কলে। সি ওলাই আহিব ধৰোতে মজিয়াত এটা পেপাৰ পিন পৰি থকা দেখি, উঠাই লৈ নিৰ্বাচকসকলৰ টেবুলত থকা মেগনেট পিনবক্সত থৈ উভতি আহিল। পিচৰ পৰা এজন নিৰ্বাচকে তাক মাতিলে আৰু চাকৰিত মকৰল কৰিলে। কিয় মকৰল কৰিলে ?\nফটহুঃ- বীমা কোম্পানীত এনে কণজুচ, মক্ষীচুচ, কৰাইচ মানুহেই লাগে।\n২০) নৱকৃষ্ণ বৰুৱা:\nফটাঢোলৰ ঢুলীয়া নাচনীসকল দিনে দিনে অলস, ৰুচিহীন আৰু ভাগৰুৱা হৈ পৰাৰ কাৰণ কি বুলি ভাবে ফটহু কাই ?\nফটহুঃ- ক’তনো দেখিলে হে? ৰাইজে নেবাও বুলিও সাত চাপৰ বাই আছে, আপুনি আকৌ অলস হোৱা দেখিলে!\nআমাৰ হিন্দুসকলে যে সাতজনমৰ বাবে বিবাহপাশেৰে বান্ধ খায়, সাত জনম শেষ নোহোৱালৈকে পতি-পত্নীয়ে বাৰু মানুহ হৈয়েই জন্ম পাই থাকে নেকি?\nফটহুঃ- বিয়া পাতিবলৈ মানুহ হোৱা জৰুৰী জানো? ফটহুৱে নিজে বিয়া পতাৰ পাছত অনুভৱ কৰিছে, আচলতে এই মানুহ বুলি ভুলতে ভাৱি থকা জনমটো গাধৰ জনম হে।\nযদিহে গোটেই পৃথিৱীতেই এটাই মাত্ৰ ভাষা প্ৰয়োগ হয় আৰু সেই ভাষাটো অসমীয়া হয়, তেতিয়া আমি ফটাঢোলৰ মানুহখিনিয়ে কিবা আন্তৰ্জাতিক সন্মিলন পাতি সভাপতি কাক পাতিলে ভাল হ’ব?\n২৩)নিমিষা সোণোৱাল ফুকন:\nফটহু কাই, ফটাঢোলৰ মাত আৰু নফটাঢোলৰ মাতৰ ভিতৰত কোনটো মাত ৰাইজে ভাল পাব? নফটাঢোলত যদি চাপৰ মাৰি নাচনী ভন্টিক ঢুলীয়াই মাতি থাকে তেওঁ গজং গজং জাকৈ থেকেচ মৰাৰ নিচিনাকৈ আহিবনে নে গছৰ ঠাল ঠেঙুলী বতাহত লৰাৰ দৰে হালি – জালি আহিব বাৰু?\nতেনে সময়তে বেৰত ওলমা ফটাঢোলটো কান্ধত লৈ —” এ আহাঁ আইদেউ এ আইদেউ আহাঁ নাচি নাচি বুলি কোবাই কোবাই নাচনীৰ ওচৰ চাপে, তেনে কি ধৰণৰ চেও দি দি নাচনীগৰাকী কাষ চাপি আহিব বাৰু?\nফটহুঃ- ইংলিছ মিডিয়ামত পঢ়ি এচমিজ লেংগুৱেজ নজনা নাচনী হলে নফটা ঢোলৰ ফালেই যাব লাগিব, লাগিব, ফটাঢোলৰ মাতে নিজৰ ভাষা সংস্কৃতিক ভাল পোৱা, নিজৰ পৰিচয়ক লৈ গৌৰৱ কৰা নাচনীকহে আকৰ্ষণ কৰে।\n« গীত – চৈয়দ আহমেদ শ্বাহ\nকাৰ্টুন – ভাস্কৰজ্যোতি দাস »\nমোৰ উত্তৰ পালো, ফটহু কাই আপোনাক ধন্যবাদ জনালোঁ\nঅতি সুন্দৰ দৌ… ফটহু দাইটি জয় হৌ…\nউত্তৰ বোৰ ৰসাল হৈছে, মোৰ উত্তৰটোত সন্তুষ্টি লভিলোঁ। ধন্যবাদ।\nমোৰ প্ৰশ্নটোৰ ইমান সুন্দৰ উত্তৰ পাই বৰ ভাল লাগিল৷ ফটহুকাইক অশেষ ধন্যবাদ৷\nমজ্জা লাগিল ফটহুকাই৷\nকি সাংঘাতিক উত্তৰ ফটহুকাইৰ। মানুহজন কোন জানিব পাৰিম নেকি\nপ্ৰশ্ন ,উত্তৰ দুয়োটাই একেবাৰে সম্পূৰ্ণ নম্বৰ পাইছে।ভাল লাগিল পঢ়ি।\nসুন্দৰ উত্তৰ ফটহু ককাই।\nবঢ়িয়া উত্তৰ দিলে দেই ফটহু দেদাই এ।\nসুন্দৰ উত্তৰ দিলা ফটহুকাই।এমোনা ধন্যবাদ দিলো।\nফটহু কাই য়ে মোৰ প্ৰশ্নৰো উত্তৰ দিয়া বাবে ধন্যবাদ জনালো ।কিন্তু প্ৰকৃত উত্তৰটো হৈছে এটা মুদ্ৰা ।মানে এটা মুদ্ৰাৰ এফালে হেড আৰু আনফালে টেইল থাকে ।\nমোৰ মতে কিন্তু মৰা ঢোঁৰা সাপ টোও শুদ্ধই হৈছে। মৰা ঢোঁৰা সাপৰো নেজ আৰু মুৰ থাকে, ফটহু তেনেকুৱাই আৰু।\nyo yo fotohu


নেচাৰ্চ বেকন - অসমীয়া ৱিকিপিডিয়া\nবেচৰকাৰী প্ৰকৃতিপ্ৰেমী সংস্থা\nবন্য পক্ষী সংৰক্ষণ আৰু পক্ষী নিৰীক্ষণৰ ওপৰত নেচাৰ্চ বেকনে আয়োজন কৰা এক অনুষ্ঠান\nনেচাৰ্চ বেকন (ইংৰাজী: Nature's Beckon) হৈছে উত্তৰ-পূব ভাৰতৰ এক বেচৰকাৰী প্ৰকৃতিপ্ৰেমী সংগঠন। ১৯৮২ চনত সামাজিক উদ্যোগীৰ সংস্থা অশোকৰ সদস্য সৌম্যদ্বীপ দত্তই নেচাৰ্চ বেকনৰ প্ৰতিষ্ঠা কৰে আৰু ১৯৯১ চনত সংগঠনটোৱে ভাৰতৰ ৰেজিষ্ট্ৰাৰ অফ ছ’চাইটীজ এক্ট বা সমিতি পঞ্জীকৰণ আইনৰ অধীনত পঞ্জীয়ণ লাভ কৰে।। সংগঠনটোৰ মুখ্য কাৰ্যালয় ধুবুৰীত আছে। আৰম্ভণিৰে পৰাই নেচাৰ্চ বেকনে বন্যপ্ৰাণী সংৰক্ষণ, এই বিষয়ে সজাগতা সৃষ্টি, পৰিৱেশ শিক্ষা, বৈজ্ঞানিক গৱেষণা আৰু তথ্যসজ্জা, আৰু উত্তৰ-পূব ভাৰতৰ আৰ্থ-সামাজিক উন্নয়নৰ হকে প্ৰচেষতা চলাই আহিছে।\n3 উল্লেখনীয় সফলতা\n4 গ্ৰন্থ প্ৰকাশ\nজনতাৰ সহযোগত অৰণ্য আৰু বন্যপ্ৰাণীৰ সংৰক্ষণ\nবনানীকৰণ আৰু জৈৱ-বৈচিত্ৰৰ সংৰক্ষণৰ লগতে অৰণ্যৰ কাষৰীয়া গাঁওসমূহৰ কৃষকসকলক পৰম্পৰাগত শাক-পাচলিৰ খেতি কৰিবলৈ উৎসাহ প্ৰদান\nসাধাৰণ লোকৰ মাজত পৰিৱেশ সম্পৰ্কে সজাগতা গঢ়ি তোলা\nশিক্ষাৰ্থীসকলক পৰিৱেশ শিক্ষা দিয়াৰ লগতে যুৱচামক সংৰক্ষণ কাৰ্যৰ বাবে প্ৰ্শিক্ষিত কৰি গঢ়ি তোলা\nসামাজিক ন্যায়ৰ হকে কাম কৰা\nনেচাৰ্চ বেকনৰ এখন প’ষ্টাৰ\n“নেচাৰ্চ বেকনৰ লক্ষ্য হৈছে জনগণৰ লাভাৰ্থে জনগণৰ সহযোগত বন্যপ্ৰাণী, উদ্ভিদ আৰু ইহঁতৰ বাসস্থানসমূহৰ সংৰক্ষণ, সুৰক্ষা আৰ পৰিৱৰ্দ্ধন।” ("The mission of Nature's Beckon is working with the people to conserve, protect and increase wildlife, plants and their habitats for the continuing benefit of the people.")\nউল্লেখনীয় সফলতা[সম্পাদনা কৰক]\nনেচাৰ্চ বেকনে ধুবুৰী জিলাৰ চক্ৰশীলা অভয়াৰণ্যত সোণালী বান্দৰৰ অৱস্থিতি দাবী কৰে। চক্ৰশীলাক অভয়াৰণ্যৰ মৰ্যদা প্ৰাদান কৰাত প্ৰকৃতিপ্ৰেমী সংগঠনটোৱে মুখ্য ভূমিকা গ্ৰহণ কৰে। ইয়াৰ উপৰিও উত্তৰ-পূব ভাৰতৰ বিভিন্ন অৰণ্যাঞ্চল আৰু জলাহভূমিত ভালেকেইবিধ লুপ্তপ্ৰায় জীৱ-জন্তু চিনাক্ত কৰাৰ লগতে এনে বন্যপ্ৰাণীসমূহৰ সংৰক্ষণত সংস্থাটোৱে অগ্ৰণী ভূমিকা লৈ আহিছে।\nনেচাৰ্চ বেকনে ইয়াৰ সদস্যসমূহে ৰচনা কৰা আৰু ৰাষ্ট্ৰীয় তথা আন্তঃৰাষ্ট্ৰীয় প্ৰেক্ষাপটত উপস্থাপন কৰা ইংৰাজী আৰু অসমীয়া ভাষাৰ কেইবাখনো গ্ৰন্থ, গৱেষণা পত্ৰ, আৰু প্ৰৱন্ধ প্ৰকাশ কৰিছে।\nনেচাৰ্চ বেকনৰ গ্ৰন্থসমূহ:\nChakrashila Wildlife Sanctuary সৌম্যদ্বীপ দত্ত, মৃদুপৱন ফুকন ইংৰাজী\nঅসমৰ অভয়াৰণ্য আৰু ৰাষ্ট্ৰীয় উদ্যান সৌম্যদ্বীপ দত্ত, মৃদুপৱন ফুকন অসমীয়া\nঅৰণ্যৰ ছাঁ পোহৰ সৌম্যদ্বীপ দত্ত অসমীয়া\nপ্ৰকৃতি আৰু আমি দেৱেন্দ্ৰনাথ শৰ্মা অসমীয়া\nধনেশ বিকাশ বৰদলৈ, তুষাৰ শইকীয়া অসমীয়া\nঅসমৰ প্ৰাইমেট সৌম্যদ্বীপ দত্ত অসমীয়া\nপ্ৰসঙ্গ প্ৰকৃতি ৰূপম বৰুৱা অসমীয়া\nউদ্‌গীৰণ সৌম্যদ্বীপ দত্ত অসমীয়া\nপ্ৰতিবাদ আৰু প্ৰত্যাশা সৌম্যদ্বীপ দত্ত অসমীয়া\n↑ Ashoka International Website\n↑ Nature's Beckon Homepage\n↑ Authority involved in illegal wildlife trade: Nature's Beckon; Assam Times, India, 05 Feb. 2008.\n↑ 4.0 4.1 Achievements and activities of Nature's Beckon\n"https://as.wikipedia.org/w/index.php?title=নেচাৰ্চ_বেকন&oldid=181810"ৰ পৰা অনা হৈছে\nএই পৃষ্ঠাখন ২০ আগষ্ট, ২০১৮ তাৰিখে ১৪:৪০ বজাত অন্তিম সংশোধন কৰা হৈছিল।


Alvex P in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Alvex P ar byavahar, ppali, parshwakriya, upkaar, kriya-pratikriya aaru satarkatabani\nAlvex P ৰ মূল্য আৰু পেকৰ চাইজ - Alvex P Price and Pack Size in Assamese - Alvex P ar mulya aaru pakor size\nAlvex P की जानकारी\nAlvex P ৰ লাভ আৰু ব্যৱহাৰসমূহ- Alvex P Benefits & Uses in Assamese- Alvex P ar laabh aaru byavaharsamuh\nAlvex P ৰ পালি আৰু সেয়া কেনেদৰে ল'ব- Alvex P Dosage & How to Take in Assamese - Alvex P ar paali aaru xeya kenedore lobo\nAlvex P ৰ পাৰ্শ্চক্ৰিয়াসমূহ- Alvex P Side Effects in Assamese- Alvex P ar parshwakriyasamuh\nAlvex P সংক্ৰান্ত সতৰ্কতাবাণীসমূহ- Alvex P Related Warnings in Assamese- Alvex P xonkranta xatarkatabanisamuh\nঅইন দৰৱৰ সৈতে Alvex Pৰ গুৰুতৰ ক্ৰিয়া-প্ৰতিক্ৰিয়া- Severe Interaction of Alvex P with Other Drugs in Assamese- Oinor xoite Alvex P ar gurutor kriya-pratikriya\nAlvex P মতভেদসমূহ- Alvex P Contraindications in Assamese- Alvex P nishedhsamuh\nAlvex P ৰ বিষয়ে সততে সোধা প্ৰশ্নসমূহ- Frequently asked Questions about Alvex P in Assamese- Alvex P ar bikhoye satate xodha prashnasamuh\nখাদ্য আৰু মদৰ সৈতে Alvex P ক্ৰিয়া-প্ৰতিক্ৰিয়া- Alvex P Interactions with Food and Alcohol in Assamese- khadya aaru modor xoite Alvex P kriya-pratikriya\nAlvex P ৰ লাভ আৰু ব্যৱহাৰসমূহ - Alvex P Benefits & Uses in Assamese - Alvex P ar laabh aaru byavaharsamuh\nAlvex P তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAlvex P ৰ পালি আৰু সেয়া কেনেদৰে ল'ব - Alvex P Dosage & How to Take in Assamese - Alvex P ar paali aaru xeya kenedore lobo\nAlvex P-ৰ উপাদানসমূহ - Alvex P Active Ingredients in Assamese - Alvex P-ar upadaansamuh\nAlvex P ৰ পাৰ্শ্চক্ৰিয়াসমূহ - Alvex P Side Effects in Assamese - Alvex P ar parshwakriyasamuh\nগৱেষণাৰ ভিত্তিত, Alvex P ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAlvex P সংক্ৰান্ত সতৰ্কতাবাণীসমূহ - Alvex P Related Warnings in Assamese - Alvex P xonkranta xatarkatabanisamuh\nAlvex P-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAlvex P-ஐ எடுத்துக் கொண்ட பிறகு கர்ப்பிணி பெண்கள் அதிக பிரச்சனைகளை சந்திக்கிறார்கள். அதனால் மருத்துவரின் அறிவுரை இல்லாமல் கண்டிப்பாக எடுத்துக் கொள்ள கூடாது.\nAlvex P-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nதாய்ப்பால் கொடுக்கும் பெண்கள் Alvex P-ஐ உட்கொண்ட பிறகு தீவிர விளைவுகளை சந்திக்க நேரிடும். அதனால் முதலில் மருத்துவரின் அறிவுரையை பெறாமல் மருந்தை எடுத்துக் கொள்ளாதீர்கள். இல்லையென்றால் அது உங்களுக்கு ஆபத்தை உண்டாக்கும்.\nবৃক্কত Alvex P কি প্ৰভাৱ দেখা গৈছে?\nযকৃতত Alvex P কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Alvex P ৰ কি প্ৰভাৱ দেখা গৈছে?\nঅইন দৰৱৰ সৈতে Alvex Pৰ গুৰুতৰ ক্ৰিয়া-প্ৰতিক্ৰিয়া - Severe Interaction of Alvex P with Other Drugs in Assamese - Oinor xoite Alvex P ar gurutor kriya-pratikriya\nAlvex P তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAlvex P মতভেদসমূহ - Alvex P Contraindications in Assamese - Alvex P nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Alvex P লোৱা অনুচিত যাতে -\nAlvex P ৰ বিষয়ে সততে সোধা প্ৰশ্নসমূহ - Frequently asked Questions about Alvex P in Assamese - Alvex P ar bikhoye satate xodha prashnasamuh\nএই Alvex P-এ অভ্য়াস বা নিচাৰ সৃষ্টি কৰে নেকি?\nAlvex P-ஐ உட்கொண்ட பிறகு, வாகனம் ஓட்டக்கூடாது அல்லது கனரக இயந்திரத்தை இயக்க கூடாது. Alvex P உங்களுக்கு மயக்கத்தை ஏற்படுத்துவதால் அது ஆபத்தை ஏற்படுத்தலாம்.\nஇல்லை, Alvex P மனநல கோளாறு சிகிச்சைக்கு பயன்படாது.\nখাদ্য আৰু মদৰ সৈতে Alvex P ক্ৰিয়া-প্ৰতিক্ৰিয়া - Alvex P Interactions with Food and Alcohol in Assamese - khadya aaru modor xoite Alvex P kriya-pratikriya\nখাদ্য আৰু Alvex Pৰ ক্ৰিয়া-প্ৰতিক্ৰিয়া\nAlvex P-ஐ உணவுடன் சேர்த்து எடுப்பதால் ஏற்படும் பக்க விளைவுகள் தொடர்பாக எந்தவொரு ஆராய்ச்சியும் இல்லை.\nমদ আৰু Alvex Pৰ মাজৰ প্ৰতিক্ৰিয়া\nAlvex P ৰ অনুকল্প - Substitutes for Alvex P in Assamese\nআপুনি বা আপোনাৰ পৰিয়ালৰ কোনোবাই Alvex P লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Alvex P ব্যৱহাৰ কৰিছিল নেকি?\nআপুনি কিমান পৰিমাণে Alvex P সেৱন কৰিছিল?\nআপুনি Alvex P ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Alvex P সেৱন কৰে?


ঘোচ লৈ গ্ৰেপ্তাৰ চৰকাৰী কৰ্মচাৰী, হাতে-লোটে ধৰা পৰিল সুন্দৰী যুৱতী – News Time Assam by Pratham Khabar\nঘৰ/অসম/ঘোচ লৈ গ্ৰেপ্তাৰ চৰকাৰী কৰ্মচাৰী, হাতে-লোটে ধৰা পৰিল সুন্দৰী যুৱতী\nচৰকাৰী কাৰ্যালয়ত পইচাৰ মোহ এৰিব নোৱাৰি বহুতেই ঘোচ লৈ কাম কৰাৰ প্ৰতিশ্ৰুতিহে দিয়ে।\nদুৰ্নীতিৰ বিৰুদ্ধে চৰকাৰৰ অভিযান যিমানেই চলিছে, সিমানেই খোল খাইছে ঘোচখোৰৰ এটাৰ পিছত আনটো অধ্যায়। চৰকাৰী কাৰ্যালয়ত পইচাৰ মোহ এৰিব নোৱাৰি বহুতেই ঘোচ লৈ কাম কৰাৰ প্ৰতিশ্ৰুতিহে দিয়ে।\nএনে এক কাম কৰিয়েই নতুন বছৰৰ চতুৰ্থ দিনটোতে গ্ৰেপ্তাৰ হ’ল সচিবালয়ৰ এগৰাকী কৰ্মচাৰী।\nSenior Assistant WPT Smt (name withheld) arrested inside Dispur Secretariat WPT Deptt today inaTrap by @DIR_VAC_ASSAM accepting INR 4000. Another INR 99,000 recovered from her bag. @CMOfficeAssam @assampolice @mygovassam\n— GP Singh (@gpsinghips) January 4, 2022\nকৰ্মচাৰীগৰাকী হৈছে সীমা দেৱী। মুঠ ৪ হাজাৰ টকাৰ ঘোচ লৈছিল সীমা দেৱীয়ে। দুৰ্নীতি বিভাগে আনকি যুৱতাগৰাকীৰ বেগৰ পৰা জব্দ কৰিছে মুঠ ৯৯,০০০ টকাৰ নগদ ধন। পিছে সীমা দেৱী যিমানেই চতুৰ নহওঁক কিয়, দালালক কৰায়ত্ত কৰিবলৈ অনবৰত সাজু দুৰ্নীতি নিবাৰক শাখা। অৱশেষত আজি দুৰ্নীতি নিবাৰক শাখাই হাতে-লোটে ধৰা পেলায় সচিবালয়ৰ কৰ্মচাৰীগৰাকীক।\nAssam Bribe Taking Guwahati secretariat\nজন্মৰ দিনাই ৰহস্যজনকভাৱে সন্ধানহীন হ'ল নৱজাতক!\nনতুন বছৰত ভাল খবৰ, সৃষ্টিশীল লেখনিৰে ৰাষ্ট্ৰীয় পৰ্যায়ত জিলিকিল অসমৰ ৪ যুৱক...\nডিচেম্বৰ 19, 2021


নাঙল - অসমীয়া ৱিকিপিডিয়া\nযুৱলিৰ সৈতে এখন নাঙল\nনাঙল হৈছে ভাৰতৰ আদিম কৃষি যন্ত্ৰ। ই সাধাৰণত কৃষি কাৰ্যত ব্যৱহাৰ হোৱা এক ধৰণৰ যন্ত্ৰ। বীজ অথবা পুলি ৰোপণৰ বাবে মাটি তৈয়াৰি কৰিবলৈ নাঙল ব্যৱহাৰ কৰা হয়। কৃষি কাৰ্যত ব্যৱহৃত ই অন্যতম পুৰাতন যন্ত্ৰ। ইয়াৰ প্ৰধান কাম হৈছে মাটি চহ কৰা আৰু মাটিৰ চপৰা ভাঙি দিয়া যাতে মাটিৰ তলৰ তৰপৰ পুষ্টি গুণবোৰ ওপৰলৈ উঠি আহিব পাৰে আৰু সেইদৰে মাটিৰ ওপৰৰ জাবৰ আৰু শস্যৰ অৱশিষ্টাংশবোৰ তললৈ গৈ জৈৱ সাৰলৈ পৰিণত হ’ব পাৰে। ইয়াৰ ফলত মাটিত বায়ু চলাচলৰ পৰিমাণ বাঢ়ে আৰু মাটিৰ আৰ্দ্ৰতা ধৰি ৰখাত সহায় হয়। সাধাৰণতে বলধ, ষাঁড়, ম'হ অথবা ঘোঁৰাৰ দ্বাৰা নাঙলেৰে হাল বোৱা হয়। বৰ্তমান আধুনিকতাৰ সৈতে হালৰ পৰিবৰ্তন হৈছে। ট্ৰেক্টৰ অথবা পাৱাৰ ট্ৰিলাৰৰ দ্বাৰা খেতি চহ কৰাৰ ক্ষেত্ৰতো নাঙল গুৰত্বপূৰ্ণ অংশ হিচাপে ব্যৱহাৰ হৈছে।\n1 নাঙলৰ গঠন\n2 হাল বোৱা পদ্ধতি\n4 লাঙলৰ অবলুপ্তিৰ কাৰণ\nনাঙলৰ গঠন[সম্পাদনা কৰক]\nনাঙলৰ বিভিন্ন অংশ থাকে। নাঙল প্ৰধানকৈ কাঠেৰে তৈয়াৰ কৰা হয়। গাঁৱৰ কাঠ মিস্ত্ৰীয়ে নাঙল তৈয়াৰ কৰে। নাঙলৰ যি অংশই মাটি কৰ্ষণ কৰে তাক ফাল বোলা হয়। আৰু যি গধুৰ কাঠৰ দণ্ড দুটা বলধৰ কান্ধত স্থাপন কৰা হয় তাক কোৱা হয় যুঁৱলি। নাঙল কাঠেৰে আৰু যুঁৱলি কাঠ বা বাঁহেৰে তৈয়াৰ কৰা হয়। নাঙল আৰু যুঁৱলিক সংযোগ কৰে ৫−৬ ফুট দীঘল এডাল গুড়ি থকা জাতি বাঁহেৰে আৰু এই বাঁহ ডালক ইহ বুলি কোৱা হয়। যুুঁৱলিৰ দুই কাষে দুটাকৈ মুঠ চাৰিটা বাঁহৰ শলমাৰি থাকে। সোঁমাজত দুটা বাঁহৰ নিগনী খুটি থাকে। নাঙল-যুঁৱলি পথাৰত খেতিয়কে মাটি চহাবলৈ ব্যৱহাৰ কৰে।\nচিত্ৰ – আধুনিক নাঙল\nকাষৰ চিত্ৰত আধুনিক নাঙলৰ মূল অংশসমূহ দেখুওৱা হৈছে:\nহিট্‌ছ (hitch) (Brit: hake)\nভাৰ্টিকেল ৰেগুলেটৰ (vertical regulator)\nঅন্য অংশসমূহ হৈছে ফ্ৰগ (frog), ৰানাৰ (runner), লেণ্ডছাইড (landside), শ্বিন (shin), ট্ৰেছবৰ্ড (trashboard), আৰু ষ্টিল্টছ (stilts বা handles) আদি।\nহাল বোৱা পদ্ধতি[সম্পাদনা কৰক]\nনাঙলেৰে হাল-খেতি কৰিবলৈ কমপক্ষেও এজন লোক আৰু এহাল গৰু অথবা মহৰ প্ৰয়োজন হয়। গৰুৱে টনা নাঙলৰ দুটা অংশ থাকে। তলৰ অংশটোক সাধাৰণতে নাঙল বোলা হয়। আৰু ওপৰৰ গৰু বা মহৰ কান্ধত লগোৱা অন্য অংশটোক যুঁৱলি বোলা হয়।\nঘোঁৰাই টনা নাঙল, জাৰ্মানি\nনাঙলৰ ফালে মাটি ফালি মাটি তল-ওপৰ কৰি দিয়ে। মাটিৰ তলৰ স্তৰৰ পুষ্টি গুণ ওপৰলৈ উঠি আহে আৰু মাটিৰ ওপৰৰ জাবৰ আৰু শস্যৰ অৱশিষ্টবোৰ তললৈ গৈ জৈৱ সাৰলৈ ৰূপান্তৰ হয়। ইয়াৰোপৰি মাটিত বায়ু চলাচলৰ পৰিমাণ বঢ়ায় আৰু মাটিৰ আৰ্দ্ৰতা ধৰি ৰখাতো সহায় কৰে। গৰু−মহৰ দ্বাৰা হাল বোৱা পদ্ধতি পৰিৱেশৰ বাবেও উপকাৰী। কাৰণ গৰুৰ গোবৰৰ পৰা নিৰ্ভেজাল জৈৱ সাৰ পোৱা যায়। এই সাৰে মাটিৰ উৰ্বৰা শক্তি আৰু পুষ্টিগুণ বৃদ্ধি কৰে। সেয়ে এই পদ্ধতি কৃষকৰ বাবে লাভজনক আৰু পৰিৱেশ সহায়ক। নাঙলেৰে মাটি চহ কৰিলে অপতৃণৰ বৃদ্ধিও কম হয়।\nগৰুৱে টনা নাঙল, বাংলাদেশ\nলাঙলৰ অবলুপ্তিৰ কাৰণ[সম্পাদনা কৰক]\nআধুনিক প্ৰযুক্তিৰ আবিৰ্ভাৱ হোৱাৰ লগে লগে নাঙল বিলুপ্তিৰ পথলৈ গতি কৰিছে। এটা সময়ত সময় নাঙল অবিহনে খেতিৰ কথা চিন্তা কৰা অসম্ভৱ আছিল। দেখা গৈছে যে আজিকালি খুব কম সংখ্যক কৃষকৰ ঘৰত নাঙল যুঁৱলি আৰু মৈ থাকে।\nবিংশ শতিৰাৰ ১৯৮০ৰ দশক পৰা কাঠৰ নাঙলৰ সলনি কৃষকে লোৰ নাঙল বা ট্ৰেক্টৰ আদিৰ ব্যৱহাৰ কৰিবলৈ ল’লে। লোৰ নাঙলত কায়িক শ্ৰম কমকৈ লাগে৷ দুটা বলধ পালিবও নালাগে। ফলত মাত্ৰ কিছু দিনৰ ভিতৰতে হাজাৰ বছৰৰ প্ৰাচীন ঐতিহ্য কাঠৰ নাঙল আৰু লোহাৰ ফাল বিশিষ্ট নাঙলৰ প্ৰয়োজনীয়তা লুপ্ত হৈ গৈছে। আধুনিক যুগত খেতিয়কসকলৰ যান্ত্ৰিক উপকৰণ আৱিষ্কাৰৰ প্ৰভাৱত ক্ৰমশঃ লুপ্ত হৈ গৈছে নাঙল যুঁৱলি, মৈ আৰু হালৰ বলধ। আধুনিক প্ৰযুক্তিৰ যুগত কৃষি কাৰ্যত নাঙলৰ ঠাই দখল কৰিছে যান্ত্ৰিক যন্ত্ৰ পাৱাৰ ট্ৰিলাৰে। এই যন্ত্ৰৰ সহায়ত অতি কম সময়ত কৃষকৰ সমস্ত মাটি চহ সম্পন্ন কৰিব পাৰি।\n↑ "PLOUGH" (en ভাষাত). dictionary.cambridge.org. 2020-04-04. https://dictionary.cambridge.org/dictionary/english/plough.\n↑ "বিলুপ্তিৰ পথে লাঙল,হাল আৰু জোয়াল" (en ভাষাত). Siliguri Barta | Siliguri News Updates. 2020-04-04. https://www.siliguribarta.com/Article/Story/Tiller-hull-and-yoke-in-the-way-of-extinction/304.\n↑ 3.0 3.1 সেনগুপ্ত, দয়াল (2020-04-04). "মাঠ দাপাচ্ছে ৰকেট লাঙল" (bn ভাষাত). anandabazar.com. https://www.anandabazar.com/district/purulia-birbhum-bankura/cultivation-with-rocket-tiller-1.627912.\n↑ "কালৰ বিবৰ্তনে আজ প্ৰায় বিলুপ্তিৰ পথে গ্ৰাম-বাংলাৰ হালৰ গৰু লাঙল-জোয়াল". www.dainikalorprotidin.com. 2020-04-04. https://www.dainikalorprotidin.com/print/?id=3474%E0%A6%95%E0%A6%BE%E0%A6%B2%E0%A7%87%E0%A6%B0.\n"https://as.wikipedia.org/w/index.php?title=নাঙল&oldid=290765"ৰ পৰা অনা হৈছে\nএই পৃষ্ঠাখন ১২ আগষ্ট, ২০২১ তাৰিখে ০২:১৮ বজাত অন্তিম সংশোধন কৰা হৈছিল।


হা দৈ খাই ল আজিয়েই-প্ৰথম খণ্ড (বৰা নিতুল) - সাহিত্য ডট অৰ্গ\nল’ৰা বয়সৰ পৰা মানুহ হোৱা প্ৰায় ৭ মাহেই হ’ল। মানে ঘৰখন পতাৰ কথা কৈছো। প্ৰথম কেইমাহমান দুৰ্ঘটনাটোৰ আওতা লৈ সাৰিলো, সেই অজুহাততে মিতিৰ-কুটুম্বৰ ঘৰলৈ নোযোৱাকৈ দিন চেৰেক পাৰ কৰিলো, পিছে কিমান দিন আৰু চোঁচৰাম, এইবাৰ ৰক্ষা নাই। শ্ৰীমতীৰ গৰমৰ বন্ধ মাহ, সেয়ে কেইদিনমানৰ পৰা মুখখন ফুলা লুচীৰ দৰে কৰি আছে, বোলো কি হ’ল আকৌ তোমাৰ? বতৰ হঠাতে ডাৱৰীয়া হ’ল যে? শ্ৰীমতী থেনথেনাই উঠিল, বোলে আমাতকৈ পিছত বিয়া হোৱা সকলোৱে মিতিৰৰ ঘৰ ফুৰি আজৰি, হনিমুনলৈও গৈ আহিলগৈ। আমাৰহে ফুটা কপাল, এতিয়ালৈকে এঘৰলৈকো যাবলৈ সুবিধা কৰিব পৰা নাই, গৰমৰ বন্ধৰ মাহটো পাৰ হওঁ হওঁ, (মনতে ভোৰভোৰাই থাকে), ইফালে এইজনাৰ আকৌ সেইবোৰলৈ কাণসাৰেই নাই, কেৱল যেতিয়াই শুনিবা বোলে অফিচ অফিচ অফিচ, কাম কাম কাম, হুহ, চাকৰি যেন কেৱল এইখন চহৰত তেওঁহে কৰিছে।\nহে হৰি, একে উশাহতে গোটেই ৰামায়ণখন মাতিছা যে, ৰবাচোন। মোক পানী এগিলাচ খাই ল’বলৈ দিয়া। হ’ব এইবাৰ যাম দিয়া য’লৈকে যোৱা। ইফালে শিৱসাগৰৰ কাইটিৰ ঘৰততো বেয়াই পাইছে, ইমান দিন হ’ল মাতি মাতি আমাক নিব পৰা নাই। এইবাৰ সেইটো লেঠাও মাৰি আহিব লাগিব। নহ’লে কাইটিয়ে সুদাই নেৰিব, ভনীয়েকেটো আজিকালি মাতিবলৈকে এৰিলে।\nশ্ৰীমতীৰ মুখত আকৌ মিতিৰৰ ঘৰলৈ যোৱাৰ কথাটো শুনি মোৰ বুকুখন চিৰিংকৈ মাৰিলে। মাৰিবইতো, এঘৰ নহয়, দুঘৰ নহয়, আমাৰ ফালৰ আৰু তেওঁলোকৰ ফালৰ হিচাপটো কৰি উঠি মূৰটো আচন্দই যোৱা যেন লাগিল। মানে বুজিলো এইবাৰ মোৰ জমা টকা-শিকি সকলো খহিবই খহিব।\nমুখৰ ভিতৰতে ভোৰভোৰালো, হুহ কোনেনো উলিয়াইছিল জানো এই বিয়াৰ পিছত মিতিৰৰ ঘৰলৈ ন-জোঁৱাই, ন-ছোৱালী ফুৰিবলৈ যোৱাৰ নিয়মটো। যোৱাত আপত্তি নাই, মিতিৰৰ ঘৰলৈ মাতে, মাতি থাকক। যি খুৱাই, খুৱাই থাকক। পিছে কথা সিমানেই জানো? এই দিয়া-থোৱা বোৰ। যি ঘৰলৈকে যাবা, বোলে সেইঘৰৰ সকলোকে ন-জোঁৱায়ে নতুন কাপোৰ দিবই লাগে। এতিয়াহে মৰা, ক’ত মৰা। এই নিয়ম সজা কেইটাক যদি এবাৰ লগ পালোহেঁতেন, চাল্লা দাঁতত পেলাই চোবাই পেলালোহেঁতন। ইফালে বজাৰলৈ চাবই নোৱাৰি, জুই চাই দাম।\nআগ-পিছ নাভাবি শ্ৰীমতীৰ মনটো ভাল লাগক বুলিয়েই বজাৰ কৰিলো, এক-দুই কৈ কাপোৰ-কানিও কিনি আজৰি হলোঁ। দুয়ো আলোচনা কৰি দিন এটাও ঠিক কৰিলো, বোলো দেওবাৰে গৈ একেদিনাই আটাই কেইঘৰৰ লেঠাটো মাৰি আহিবগৈ লাগিব।\nদেওঁবাৰ আহিল। আগবেলাৰ পৰা কি পিন্ধিব কি নিপিন্ধিব শ্ৰীমতীৰ গাত ত’ত নাই। ইযোৰ পিন্ধে সলায়, সিযোৰ পিন্ধে সলায়। প্ৰায় ২ ঘণ্টামানৰ মূৰত শ্ৰীমতী সাজি-কাচি ওলাল। মই কিন্তু ১০ মিনিটতে সাজু। লগত শ্ৰীমতী, মা আৰু মই। গাড়ী চলিল শহুৰৰ ঘৰৰ দিশে, কিছুসময়ৰ পিছত শহুৰ দেউতা আৰু খুৰশালীকো সাঙুৰি যাত্ৰা কৰিলো। এটা সময়ত গৈ মোমায়েকৰ ঘৰ পালোগৈ, গাওঁখন বেচ ধুনীয়া, বাৰিষা দিন যদিও বাৰীঘৰবোৰ চিকচিকিয়া, ৰাস্তা-পদুলিটো মুকলি। গাড়ীৰ পৰা নামিছোহে সকলোৱে আঠে-বেঠে বহুৱালে। আয়ৈ সেইদিনাহে গম পালো, বিয়াৰ পিছত ইমান আদৰ-সাদৰ পায় বুলি। এনেবুলি আগতে জনা হলে আৰু তিনিবাৰ মান বিয়াকে পাতি পেলালো হেঁতেন ঐ। ইচ! ক’ত থ’ব, ক’ত নথ’ব। এঘৰ দুঘৰকৈ প্ৰায় ৩ ঘৰ বেলাটোতে ফুৰিলো, খাই খাই পেট গেৰেলা হৈ কোনোমতেহে খোজটো দিব পৰা হৈ আছিলো। ইফালে উৎকট গৰম, সন্ধিয়া ৮ মান বজাত আৰু মোৰ সহ্য নহ’ল, মোমাশহুৰৰ ঘৰতে বোলো গা-টো ধুই পেলোৱাই ভাল হ’ব, নতুন বুলি কথা নাই আৰু, সকলো লাজ মান একাশৰীয়াকৈ থৈ গা-টো তিয়াই লোৱাতহে ৰক্ষা। ইফালে আমাৰ মাৰ বিয়নীহঁতৰ লগত কথাৰ মহলা শেষ নহয় হে নহয়। বাৰী-ঘৰৰ পৰা সামৰি একেবাৰে চৰকাৰলৈকে স্থান পাইছে প্ৰসঙ্গত। হে হৰি ইমান কথা পাতিব পাৰে এই মাইকী মানুহবোৰে। মই বিচনা এখনতে দীঘলদি পৰি খবৰ-কাগজ এখনত চকু ফুৰালো ভাত হোৱালৈকে বাট চাই।\nভাতৰ সময় হ’ল, ডাঙৰ মামীয়ে আহি মাতিলেহি। গৈ দেখিলো এখন দুখনকৈ ভাতৰ টেবুলত আঠমঙলাতকৈয়ো দুখন মান বেছিহে আঞ্জা-ভাজি ৰান্ধিছে, ইফালে মোৰ পেট ভৰ্ত্তি হৈয়ে আছে। এতিয়াহে পৰিল বোলে ফৰিঙৰ মৰণৰ কাল। নাখালেও নহ’ব, নতুন জোঁৱাই। চকু জপাই যি পাৰো এফালৰ পৰা দংশীবলৈ ধৰিলো। ওহো পেটে যেন চিঞৰি উঠিছে (হেৰৌ আৰু কিমান ভৰাৱ বাৰু, ফাটিব এতিয়া)। আধা খালো আধা নষ্ট, মোৰ গাত পিছে দোষ নাই, আগতে বেছিখিনি আঁতৰাই ৰাখিবলৈ বিচাৰিলেও বোলে খোৱা খোৱা পাৰিবা ডেকা ল’ৰা। কথা শুনি মোৰ ফাট মেলা বসুমতি পাতালে লুকাও অৱস্থা। কোনো মতে খোৱা টেবুলৰ পৰা উঠি আহি বিচনাত পৰিছোহে, গ’ল নহয় কাৰেণ্টটো! ভালেই পালো। কামবোৰ খৰখেদাকৈ কৰি (মানে দিয়া-থোৱাবোৰ) আজৰি হোৱাৰ পাল পৰিল। সময় তেতিয়া নিশা ১০.৩০ বাজি গ’ল। এটা সময়ত সকলোৰে পৰা বিদায় লৈ ঘৰমূৱা হ’লো। গা়ড়ী চলিল তীব্ৰ বেগেৰে। ঘড়ীটোলৈ চালো নিশা ১১ বাজি গৈছে। শহুৰৰ ঘৰত আহি সোমালো। পদুলি মুখতে শহুৰ দেউতা আৰু খুৰশালীক নমাই তাৰ পৰাই উভতিলো। ঘৰ আহি পাওঁমানে নিশা ১১.৩০ হ’ল। এটা অধ্যায়ৰ সমাপ্ত হ’ল কোনোমতে।\nদুদিন মানৰ পিছত শ্ৰীমতী বোলে ঘৰলৈ যায়, গৰমৰ বন্ধ শেষ হোৱাৰ আগতে কেইদিনমান ঘৰত গৈ থাকি আহিবগৈ, মই বোলো যোৱা। মায়েও ক’লে— যোৱা কেইদিনমান থাকি আহাগৈ, পিছত আৰু যাবলৈ সময়েই নাপাবা। উস কি ফুৰ্টি, পুখুৰীৰ মাছে যেন সাগৰৰ পানীহে ঢুকি পালে, আবেলিলৈ যাব বুলি মোক কাণ চোৱালে। সেইদিনা অফিচৰ পৰা ঘুৰি আহি আৰু শ্ৰীমতীৰ লগা-লগি নহ’ল, মোৰ সময়ৰ অভাৱৰ বাবে ভায়েকৰ লগতে ঘৰলৈ গ’ল। কোনে পাই আৰু, এইকেইদিন চাগৈ বিচনাইহে জানিছে। গ’ল যি গলেই, সেই যোৱা দিনৰ পৰা আৰু খবৰেই নাই। মই নিজেহে খবৰ কৰিলে কৰা। তাৰ মাজতে এদিন ভায়েক-ভনীয়েকক লগত লৈ বৰদোৱা থানত গৈ শৰাই এভাগি দি আহিলগৈ বাৰু। প্ৰায় ৬ দিনৰ মূৰত কাইলৈ অহাৰ কথা; পদূলি মুখলৈ চাই আছো, ঘৰৰ লখিমী ঘৰলৈ ঘুৰি আহিব।\n← স্মৃতি শৈশৱৰ (চিত্ৰালী ফুকন)\nহিতেন শৰ্ম্মাৰ দিনলিপি – ১২ (২য় অধ্যায়)(- ধ্ৰুৱজ্যোতি শৰ্মা) →\nভিয়েটনাম যুদ্ধৰ জীৱন্ত প্ৰতীক ’নেপম গাৰ্ল’ কিম ফুক… —পাৰ্থজ্যোতি বৰুৱা


শিকাৰ আনন্দ — Vikaspedia\nঅতি নিম্ন উষ্ণতাত পদাৰ্থৰ অৱস্থা আৰু অৱস্থাৰ পৰিৱৰ্তনৰ বিষয়ে লিখা হৈছে\nফকৰা-যোজনা সমূহ অসমীয়া ভাষাৰ এক অমূল্য সম্পদ\nঅসমীয়া ভাষাত দীঘল ভাৱ বুজোৱা বাক্য বোৰক একো একোটা শব্দৰেও প্ৰকাশ কৰিব পাৰি৷\nঅসমীয়া ভাষাৰ ব্যৱহাৰিক কিছু কথা লিখা হৈছে\nঅসমীয়া সাহিত্যত চুফী দৰ্শনৰ সূত্ৰপাত লিখা হৈছে\nআন্ত:ৰাষ্ট্ৰীয় বোকা দিৱসৰ বিষয়ে\n১৯৩০ চনত ভাৰতীয় বিজ্ঞানী চি ভি ৰমনে পদার্থ বিজ্ঞানত নোবেল বঁটা লাভ কৰিছিল; তেওঁৰ গৱেষণা কেন্দ্ৰ আছিল কলিকতা।\nঋণাত্মক হাইড্ৰোজেন আয়নৰ নতুন উৎসৰ বিষয়ে লিখা হৈছে\nশীতকালি গছৰ পাত সৰে কিয় লিখা হৈছে\nখ্ৰীষ্টপূৰ্ব ২১৩ত চিচিলি আক্ৰমণ কৰিবলৈ অহা ৰোমান সৈন্যসকলৰ যুদ্ধ-জাহাজবোৰ\nএটা গ্ৰহাণুৰ দিশে যাব মাৰ্কিন মহাকাশযান\nৰাতিৰ আকাশলৈ মূৰ তুলি চালেই চকুত ধৰা দিয়ে টিপটিপাই থকা অলেখ অযুত তৰাই। ঢিমিক-ঢামাক সিহঁতৰ পোহৰে মানৱ কল্পনাৰ জন্ম-লগ্নৰেপৰা খেলি আহিছে লুকা-ভাকু খেল। সিহঁতক বুজিবলৈ মানুহৰ প্ৰজ্ঞা-জিজ্ঞাসৰ অভাৱ কাহানিও হোৱা নাই। কিনো এই তৰাবোৰ? কিমান দূৰত বাৰু থাকে? আমি কেতিয়াবা চুব পাৰিমনে সিহঁতক?\nৰাতিৰ আকাশৰ তৰাবোৰে ঢিমিক-ঢামাক কৰি থকাটো এটা পৰিচিত দৃশ্য\nবিজ্ঞানৰ আৰম্ভণি গণিতৰে হৈছিল\nবেক্টেৰিয়াৰ মাজত পৈণত অৱস্থা লাভ কৰা প্ৰতিদীপ্ত জেলী মাছৰ প্ৰ’টিনৰ\nজৈৱ প্ৰযুক্তিবিদ্যাৰ অৱদান:জিনীয় উৎপৰিৱৰ্তিত খাদ্যৰ বিষয়ে লিখা হৈছে


মূল অৰ্থনৈতিক সমস্যাসমূহ\nভূগোল : ভূ-পৃষ্ঠৰ পৰিৱৰ্তন\nBeehive Text Book In English For Class IX\n১/ ভূ-পৃষ্ঠত মহাদেশ আৰু মহাসাগৰৰ বিতৰণৰ এটি আভাস দিয়া।\nউত্তৰ:- পৃথিৱীৰ উপৰিভাগ মহাদেশ (স্থলভাগ) আৰু মহাসাগৰ (জলভাগ)ৰে গঠিত ।\nইয়াৰে ৭১ শতাংশ জলভাগে আৰু বাকী ২৯ শতাংশ স্থলভাগে আগুৰি আছে ।\nমহাদেশকেইখনৰ ভিতৰ ভাগত সমভুমি, মালভুমি, পাহাৰ-পৰ্বত , নদী-উপত্যকা, মৰুভূমি, উপকূলীয় সমতল আদি দেখা যায়। সেইদৰে মহাসাগৰ কেইখনতো পানীত বুৰ গৈ থকা অৱস্থাত আছে মালভুমি, সমতল, পাহাৰৰ লানি, গভীৰ খাত, প্ৰবাল প্ৰাচীৰ আদি অৱয়ব । তদুপৰি মহাসাগৰত সৰু-ডাঙৰ বহুতো দ্বীপো দেখা যায় ।\nভূ-পৃষ্ঠ আৰু মহাসাগৰৰ তলিৰ এইবোৰ অৱয়ব যুগ যুগ ধৰি চলি অহা কিছুমান প্ৰক্ৰিয়া বা ক্ৰিয়াৰ ফলত সৃষ্টি হৈছে । সময়ৰ গতিত এই অৱয়ববোৰেৰ পৰিৱৰ্তন ঘটে ।\nযিবিলাক প্ৰক্ৰিয়া এই অৱয়ববোৰৰ সৃষ্টিৰ লগত জড়িত হৈ থাকে,সেইবোৰৰো সময়ৰ গতিত পৰিৱৰ্তন ঘটে।\nমন কৰিবলগীয়া কথা যে পৃথিৱীৰ স্থলভাগ আৰু জলভাগত ক্ৰিয়া কৰি থকা কাৰকসমূহৰ কিছুমান বাহ্যিক আৰু কিছুমান আভ্যন্তৰীণ। বাহ্যিক কাৰকবোৰে আমি দেখিব পৰাকৈ বাহিৰৰ পৰা ক্ৰিয়া কৰে আৰু অভ্যন্তৰীণ কাৰকবোৰে আমি নেদেখাকৈ পৃথিৱীৰ অন্তৰ্ভাগত ক্ৰিয়া কৰি থাকে। বাহ্যিক কাৰকবোৰৰ ভিতৰত সূৰ্যৰ উত্তাপ,বতাহ, বৰষুণ, নদী, হিমবাহ, সাগৰৰ ঢৌ আদি প্ৰধান।\nআনহাতে, অভ্যন্তৰীণ কাৰকবোৰৰ ভিতৰত ভূমিকম্প আৰু আগ্নেয় উদগীৰণ প্ৰধান। অভ্যন্তৰীণ কাৰকবোৰে মহাদেশৰ অন্তৰ্ভাগৰ লগতে মহাসাগৰৰ তলিৰ অন্তৰ্ভাগতো ক্ৰিয়া কৰিব পাৰে।এইবোৰ কাৰকে সাধাৰণতে ভূপৃষ্ঠৰ লগতে মহাসাগৰৰ তলি ভাগকো অসমান কৰি ৰখাত অৰিহণা যোগায়। ভূমিকম্প সংঘটিত হলে মহাদেশৰ বা মহাসাগৰৰ তলি ভাগৰ কোনো অংশ উঠি আহিব পাৰে বা বহি যাব পাৰে।\n২/ ভূপৃষ্ঠৰ পৰিৱৰ্তন কিয় ঘটে ব্যাখ্যা কৰা।\nউত্তৰ:- ভূপৃষ্ঠত বাহ্যিক কাৰকবোৰে বাহিৰৰ পৰা ক্ৰিয়া কৰে।এই কাৰকবোৰৰ উৎস সূৰ্য আৰু বায়ুমণ্ডল বুলি কৱ পাৰি।বাহ্যিক কাৰকবোৰৰ ভিতৰত সৌৰশক্তি,বতাহ, বৰষুণ, নদী হিমবাহ আৰু সাগৰৰ ঢৌপ্ৰধান। তদুপৰি ভূপৃষ্ঠত থকা গছ-গছনী জীৱ-জন্তু আদি জৈৱিক কাৰকেও ভূপৃষ্ঠৰ পৰিৱৰ্তনত কম বেছি পৰিমাণে অৰিহণা যোগায়। ভূপৃষ্ঠৰ পৰিৱৰ্তন সাধন কৰি থকা বাহ্যিক কাৰক সমূহৰ ধৰ্ম আৰু শক্তি সকলো স্থান আৰু কালত একেই নহয়।ভূপৃষ্ঠৰ বেলেগ বেলেগ অঞ্চলত আৰু বেলেগ বেলেগ সময়ত সেইবোৰৰ ক্ৰিয়াৰ পাথক্য ঘটে। আজিৰ পৰা দুই নিযুত বছৰ পূৰ্বে, অৰ্থাৎ হিম যুগত পৃথিৱীৰ উপৰিভাগৰ বহু অংশ তূষাৰে ঢাকি ৰাখিছিল। সেই সময়ত হিমবাহৰ কাৰ্য যিমান ব্যাপক আছিল,বত্তৰ্মান সিমান নহয়। ভৱিষ্যতেও গোলকীয় উত্তাপ বৃদ্ধিৰ ফলত হিমবাহৰ কাৰ্যৰ লক্ষণীয় পৰিৱৰ্তন ঘটাৰ সম্ভাৱনা আছে।\nএকোটা অঞ্চলৰ ভূপৃষ্ঠৰ পৰিৱৰ্তনৰ ক্ষেত্ৰত বিশেষ একোটা প্ৰক্ৰিয়াইহে প্ৰাধান্য লাভ কৰা দেখা যায়। সাধাৰণতে বেছি বৰষুণ হোৱা অঞ্চলত নদীৰ কাৰ্য,অতি কম বৰষুণ হোৱা মৰুভূমি অঞ্চলত বতাহৰ কাৰ্য,দুই মেৰু অঞ্চলৰ লগতে অতি উচ্চ পাৰ্বত্য অঞ্চলত হিমবাহৰ কাৰ্য আৰু সাগৰ-মহাসাগৰৰ উপকূল অঞ্চলত ঢৌৰ কাৰ্য‌ই প্ৰধান ভূমিকা পালন কৰে।এইবোৰ কাৰকে সংশ্লিষ্ট অঞ্চলবোৰৰ ভূপৃষ্ঠৰ পৰিৱৰ্তন সাধন কৰি বিশেষ কিছুমান স্থলাকৃতিৰ সৃষ্টি কৰে।\n৩/ বাহ্যিক কাৰক মানে কি? কেইটামান বাহ্যিক কাৰকৰ নাম লিখা।\nউত্তৰ:- আমি দেখা ভূপৃষ্ঠৰ যিবিলাক কাৰকে ক্ৰিয়া কৰে, সেইবিলাক কাৰককে বাহ্যিক কাৰক বোলে। যেনে--সূৰ্যৰ উত্তাপ,বতাহ, বৰষুণ, নদী, হিমবাহ, সাগৰৰ ঢৌ আদি প্ৰধান।\n৪/ ভূমিকম্প আৰু আগ্নেয় উদগীৰণক কিয় আভ্যন্তৰীণ কাৰক বুলি কোৱা হয়?\nউত্তৰ:- ভূপৃষ্ঠৰ অভ্যন্তৰীণ কাৰকবোৰৰ ভিতৰত ভূমিকম্প আৰু আগ্নেয় উদগীৰণ প্ৰধান। আভ্যন্তৰীণ কাৰকবোৰে মহাদেশৰ অন্তৰ্ভাগৰ লগতে মহাসাগৰৰ তলিৰ অন্তৰ্ভাততো ক্ৰিয়া কৰিব পাৰে। এইবোৰ কাৰকে সাধাৰণতে ভূপৃষ্ঠৰ লগতে মহাসাগৰৰ তলি ভাগকো অসমান কৰি ৰখাত অৰিহনা যোগায়। ভূমিকম্প সংঘটিত হলে মহাদেশৰ বা মহাসাগৰৰ তলি ভাগৰ কোনো অংশ উঠি আহিব পাৰে বা বহি যাব পাৰে। আগ্নেয় উদ্গীৰণ সংঘটিত হলে ভূমিকম্প হয় আৰু সংশ্লিষ্ট ঠাইত আগ্নেয়গিৰিৰো সৃষ্টি হয়। গতিকে ভূমিকম্প আৰু আগ্নেয় উদগীৰণৰক অভ্যন্তৰীণ কাৰক বুলি কোৱা হয়।\n৫/ নদী অৱবাহিকা বুলিলে কি বুজায়? নদী অৱবাহিকাৰ এটি চিত্ৰ আঁকা।\nউত্তৰ:- নদীয়ে ইয়াৰ উপনদী,শাখা নদী আদিৰ সহায়ত একেলগে একোটা অৱবাহিকাৰ সৃষ্টি কৰে। অৱবাহিকা হৈছে একোটা এলেকা, য'ৰ পৰা নদীয়ে ইয়াৰ উপনদীসহ নামনীলৈ পানী কঢ়িয়াই আনে। নদীৰ পানীৰ উৎস বৰষুণ,পৰ্বতৰ উচ্চাংশত জমা হৈ থকা বৰফ বা ভূগৰ্ভৰপৰা ওলাই অহা নিজৰা আদি হব পাৰে। সেয়ে নদী অৱবাহিকাৰ অন্তৰ্গত এলেকাটোৰ উপৰিভাগৰ পৰিৱৰ্তন প্ৰধানকৈ সংশ্লিষ্ট নদীৰ কাৰ্যৰ উপৰত নিৰ্ভৰ কৰে। (চিত্ৰ:- ১.০৩)\n৬/ উপনদী কি? ব্ৰহ্মপুত্ৰৰ দুখন প্ৰধান উপনদীৰ নাম লিখা।\nউত্তৰ:- প্ৰধান নদী সমূহৰ লগত মিলিত হোৱা সৰু-বৰ নদী বোৰকে উপনদী বোলে। ব্ৰহ্মপুত্ৰৰ দুখন উপনদীৰ নাম হল-- জীয়াভৰলী আৰু সোৱণশিৰী।\n৭/ নদীৰ খনন কাৰ্যৰ এটি আভাস দিয়া।\nউত্তৰ:- নৈৰ পানীভাগ উচ্চ ভূমিৰ পৰা নামনিলৈ বৈ আহোঁতে অৱবাহিকাৰ উপৰিভাগ স্বাভাৱিকতে খনন কাৰ্য সাধিত হয়।বায়ুমণ্ডলত থকা জলীয় বাষ্প বৰষুণ আকাৰে ভূপৃষ্ঠত পৰিলে ক্ষয় কাৰ্য আৰম্ভ হয়।বৰষুণৰ পানী যেতিয়া নৈ হৈ বৈ যায় তেতিয়া স্বাভাৱিকতে পানীৰ খনন শক্তি বাঢ়ে। নদী অৱবাহিকাৰ সকলো অংশতে কম বেছি পৰিমাণে খনন কাৰ্য চলে যদিও প্ৰধানকৈ নদীৰ গতিপথতহে খনন কাৰ্য সুস্পষ্ট হৈ পৰে।\nনদীৰ খনন কাৰ্য বহুতো কাৰকৰ উপৰত নিৰ্ভৰ কৰে। তাৰ ভিতৰত নদীৰ গতিপথৰ ভূতাত্ত্বিক গঠন আৰু পানীৰ খনন শক্তিয়ে প্ৰধান।\nউচ্চভূমিৰ থিয় ঢালেৰে বৈ আহি ভৈয়ামত প্ৰৱেশ কৰাৰ পিছত নদীৰ খনন শক্তিৰ পৰিৱৰ্তন ঘটে।উচ্চ ভূমি অঞ্চলত নদীৰ গতিবেগ প্ৰৱল,গতিপথ ঠেক কিন্তু গভীৰ হোৱা দেখা যায়। ভৈয়ামলৈ ক্ৰমে ঢাল কমি অহাৰ ফলত উচ্চ ভূমিৰ পৰা সোঁতে কঢ়িয়াই অনা গেদবোৰ ভৈয়ামত জমা হ'বলৈ ধৰে। ভৈয়াম অঞ্চলত নদীৰ গভীৰতা ক্ৰমে হ্ৰাস পায় ।গভীৰতা কমি আহিলে পানিভাগ বোঁৱাই নিয়াৰ খাতিৰতে নদীয়ে দুয়োপাৰ খহাবলৈ ধৰে। পাৰ খহাই গতিপথ বহল কৰি পানীভাগ নৈয়ে নামনিলৈ কঢ়িয়াই নিয়ে।নদীৰ এনে ধৰণৰ খনন কাৰ্যক পাৰ খনন বা পাৰশ্ব খনন বোলা হয়।\n৮/ নদীৰ পাশ্ব‍খনন বুলিলে কি বুজায়?\nউত্তৰ:- ভৈয়াম অঞ্চলত নদীৰ গভীৰতা ক্ৰমে হ্ৰাস পায় গভীৰতা কমি আহিলে পানীভাগ বোৱাই নিয়াৰ খাতিৰতে নদীয়ে দূয়োপাৰ খহাবলৈ ধৰে। পাৰ খহাই গতিপথ বহল কৰি পানীভাগ নৈয়ে নামনীলৈ কঢ়িয়াই নিয়ে। নদীৰ এনে ধৰণৰ খনন কাৰ্যক পাশ্ব‍খনন বোলে।\n৯/ অশ্বখুৰা হ্ৰদ কি? চিত্ৰৰ সহায়ত ইয়াৰ সৃষ্টি কেনেকৈ হয় বুজোৱা।\nসমতলৰ কোনো কোনো অংশত নদীৰ গতিপথ অতি ভাঁজযুক্ত হব পাৰে। এনে গতিপথে বাৰিষাকালত নদীৰে প্ৰৱাহিত বৃহৎ পৰিমানৰ পানী কঢ়িয়াব নোৱাৰা হয়। তেতিয়া নদীয়ে নিজৰ গতিপথৰ অতি ভাঁজ থকা অংশ এৰি পোনাই গতি কৰে। এই দৰে এৰি যোৱা অংশ সাধাৰণতে ঘোঁঁৰাৰ খুৰা আকৃতিৰ হয়‌আৰু পিছত পানী জমা হৈ বিল বা হ্ৰদৰ সৃষ্টি হয়। এনে হ্ৰদক অশ্বখুৰা হ্ৰদ বোলে।\n১০/ প্লাৱন ভূমি কি আৰু ইয়াৰ সৃষ্টি কেনেকৈ হয় লিখা।\nউত্তৰ:- সাধাৰণতে নদীৰ উচ্চগতি অংশত খনন কাৰ্য চলে।ইয়াৰ বিপৰীতে মধ্যগতি আৰু নিম্নগতি অংশত গতিপথৰ লগতে দূয়োপাৰে গেদ জমা হয়। বিশেষকৈ দূয়োপাৰে যুগ যুগ ধৰি গেদ জমা হোৱাৰ ফলত পলসুৱা সমতল ভূমিৰ সৃষ্টি হয়।ইয়াকে প্লাৱন ভূমি বোলে।\nসাধাৰণতে বানপানীৰ সময়ত সোঁতে কঢ়িয়াই অনা বালি,বোকা, পলস আদি দূয়োপাৰে বহু দূৰলৈ বিয়পি পৰে।এইবোৰে কালক্ৰমত প্লাৱন ভূমিৰ সৃষ্টি কৰে।\n১১/ নদীৰ গতিপথৰ ক'ত কেনেকৈ বালিৰ সৃষ্টি হয় লিখা।\nউত্তৰ:-নদীৰ বুকুত বালি বোকা জমা হৈ সৃষ্টি হোৱা বালিচৰবোৰ বহুতো দিশৰ পৰা তাৎপৰ্য পূৰ্ণ। বালিচৰবোৰ কেতিয়াবা নৈৰ দাতিত আৰু কেতিয়াবা মাজভাগত গঢ়ি উঠে। এইবোৰ সাধাৰণতে অস্থায়ী আৰু বিভিন্ন আকাৰ-আকৃতিৰ।বাৰিষা নৈৰ প্ৰবল সোঁতে বালিচৰবোৰৰ আকাৰ-আকৃতিৰ পৰিৱৰ্তন ঘটায়। নৈৰ খহনীয়াই কিছুমানক নিশ্ছিহ্ন‌ও কৰে।খৰালিকালত নদীৰ পানী নামি আহিলে বালিচৰবোৰ ভালদৰে উলাই পৰে। আমাৰ ব্ৰহ্মপুত্ৰৰ বুকুত সৰু-বৰ অসংখ্য বালিচৰ দেখা যায়। নৈ খনৰ বুকুত থকা মাজুলী নামৰ বৃহৎ নদী দ্বীপটোও এক প্ৰকাৰৰ বালিচৰ।\n১২/ ব-দ্বীপৰ সৃষ্টি কেনেকৈ হয় লিখা।\nউত্তৰ:- নৈৰ মোহনাত গেদ জমা হৈ সৃষ্টি হোৱা দ্বীপবোৰ ভৌগোলিক দিশৰ পৰা বিশেষ তাৎপৰ্যপূৰ্ণ। উপকূলৰ কাষৰীয়া অগভীৰ সাগৰত,য'ত নৈ গৈ পৰে,তাতেই নৈয়ে কঢ়িয়াই অহা গেদ জমা হৈ দ্বীপৰ সৃষ্টি হয়। এই দ্বীপবোৰৰ আকৃতি অসমীয়াৰ 'ব' বা ইংৰাজ'🔺' Delta ৰ দৰে। সেয়াহে এই দ্বীপবোৰক ব-দ্বীপ বোলে। পৃথিৱীৰ প্ৰায়বোৰ নদীয়ে নিজৰ নিজৰ মোহনাত ব-দ্বীপৰ সৃষ্টি কৰিছে।তাৰ ভিতৰত গংগা-ব্ৰহ্মপুত্ৰ, নীল,মিছিছিপি আদি নদীৰ ব-দ্বীপ পৃথিৱীৰ বিখ্যাত।\n১৩/ মৰুভূমিত বতাহৰ ক্ৰিয়া কিয় প্ৰবল লিখা।\nউত্তৰ:- মৰুভূমিৰ পৰিবেশত বতাহে খনন,পৰিবহন আৰু অৱক্ষেপনৰ যোগেদি বিভিন্ন অৱয়বৰ সৃষ্টি কৰে আৰু সেইবোৰৰ পৰিৱৰ্তনো সাধন কৰে।মৰুভূমিত উদ্ভিদৰ আৱৰণ অতি পাতলীয়া হোৱাৰ কাৰণে মৰু পৃষ্ঠত বতাহে সহজে ক্ৰিয়া কৰিব পাৰে।ইয়াৰ ফলতে মৰুভূমিত বতাহৰ ক্ৰিয়া প্ৰবল হয়।\n১৪/ অৱনমন বুলিলে কি বুজায়।\nউত্তৰ:- মৰুভূমিৰ পৰিবেশত বতাহে খনন,পৰিবহন আৰু অৱক্ষেপনৰ যোগেদি বিভিন্ন অৱয়বৰ সৃষ্টি কৰে আৰু সেইবোৰৰ পৰিৱৰ্তনো সাধন কৰে।মৰুভূমিত উদ্ভিদৰ আৱৰণ অতি পাতলীয়া হোৱাৰ কাৰণে মৰু পৃষ্ঠত বতাহে সহজে ক্ৰিয়া কৰিব পাৰে।ধূলি-বালিবোৰ বতাহে অনায়াসে এঠাইৰপৰা আনঠাইলৈ কঢ়িয়াই নিব পাৰে। এনেদৰে কোনো অংশৰপৰা ধূলি-বালি উৰোৱাই নিয়া কাৰ্য্যক অৱনমন বোলা হয়।\n১৫/ বালিয়াৰিৰ সৃষ্টি কেনেকৈ হয়?\nউত্তৰ:- অৱনমন প্ৰক্ৰিয়াৰে কঢ়িয়াই নিয়া ধূলি-বালিবোৰ যি ঠাইত জমা হয়, তাত মৰু পৃষ্ঠ ক্ৰমে ওখ হৈ পাহাৰৰ ৰূপ লব পাৰে।এনে পাহাৰক বালিৰ পাহাৰ বা বালিয়াৰি বুলি কোৱা হয়। অৰ্থাৎ এনে ধৰণে বালিয়াৰিৰ সৃষ্টি হয়।\n১৬/ ইনছেলবাৰ্গ কি?\nউত্তৰ:- মৰুভূমিত সাধাৰনতে চকুত পৰা বিশেষ আকৃতিৰ ক্ষয়প্ৰাপ্ত চাপৰ পাহৰবোৰেই ইনছেলবাৰ্গ। জাৰ্মান শব্দ "ইনছেলবাৰ্গৰ" অৰ্থ হৈছে দ্বীপৰ দৰে অকলশৰীয়া পাহাৰ বা পৰ্বত।\n১৭/ হিমবাহৰ সংজ্ঞা দিয়া আৰু নদীৰ লগত ইয়াৰ পাৰ্থক্য কি লিখা।\nউত্তৰ:-পৃথিৱীৰ অতি শীতল অঞ্চলবোৰৰ উপৰিভাগ বৰফে ঢাকি ৰাখিছে।এনে অঞ্চলবোৰৰ ভিতৰত দুই মেৰু অঞ্চল আৰু অতি ওখ পৰ্বতবোৰৰ উচ্চাংশবোৰ পৰে। এইবোৰত বৃহৎ পৰিমাণৰ বৰফ তৰফে তৰফে জমা হৈ আছে। সাধাৰণতে এনেদৰে জমা হৈ থকা বৰফবোৰ ভূ-পৃষ্ঠৰ ঢাল অনুসৰি লেহেম গতিৰে নামি আহে। এনেদৰে নামি অহা বৰফবোৰ ভূ-পৃষ্ঠৰ ঢাল অনুসৰি লেহেম গতিৰে নামি আহে। এনেদৰে নামি অহা বৰফকে হিমবাহ বুলি কোৱা হয়।\nপাৰ্বত্য অঞ্চলত নদীৰ দৰে হিমবাহবোৰ উপত্যকাৰে তললৈ নামি আহে। হিমবাহেও নদীৰ দৰে খনন,পৰিৱহন আৰু অৱক্ষেপন প্ৰক্ৰিয়াৰে সংলগ্ন ভূ-পৃষ্ঠাৰ পৰিৱৰ্তন সাধন কৰে।\n১৮/ গ্ৰাব কি? চিত্ৰ আঁকি বিভিন্ন শ্ৰেণীৰ গ্ৰাববোৰ দেখুওৱা।\nউত্তৰ:- হিমবাহে বৰফৰ উপৰি অন্য বহুতো পদাৰ্থ কঢ়িয়াই আনে। এনেদৰে কঢ়িয়াই অনা বৰফৰ বাহিৰে অন্য পদাৰ্থ বোৰকে সামগ্ৰিক ভাৱে গ্ৰাব বোলা হয়। গ্ৰাব চাৰি প্ৰকাৰৰ। (১) পাশ্বগ্ৰাব (২) ভূমি গ্ৰাব (৩) মধ্যগাব (৪) প্ৰান্তগ্ৰাব।\n১৯/ হিমবাহৰ ক্ৰিয়াৰ ফলত জোঙা শৃংগৰ সৃষ্টি কেনেকৈ হয় লিখা।\nউত্তৰ:- কোনো কোনো পৰ্বতৰ গাৰে কেইবাটাও হিমবাহ নামি আহিব পাৰে। তেতিয়া সকলো ফালৰপৰা চলা খননৰ ফলত পৰ্বতৰ শীষাংশ চোকা জোঙৰ দৰে হয়। এনেদৰে হিমবাহৰ ক্ৰিয়াৰ ফলত জোঙা শৃংগৰ সৃষ্টি হয়।\n২০/ উপকূল কাক বোলে?\nউত্তৰ:- পৃথিৱীৰ উপৰিভাগৰ এক বৃহৎ অংশ সাগৰ-মহাসাগৰে আগুৰি আছে। সাগৰ-মহাসাগৰৰ পাৰ বা তিৰক উপকূল বোলে।\n২১/ বালিয়াতট কি? ইয়াৰ গুৰুত্ব সম্বন্ধে লিখা।\nউত্তৰ:- সদায় ঢৌৱে ক্ৰিয়া কৰি থকা উপকূলৰ তট অংশত জমা হোৱা গেদ,বিশেষকৈ বালিৰ পৰিমাণ বেছি হ'লে তাত স্বাভাৱিকভাৱেই এক প্ৰকাৰৰ সমতলসদৃশ অৱয়ব সৃষ্টি হয়। প্ৰধানকৈ বালি জমা হৈ সৃষ্টি হোৱা কিছু ঢালযুক্ত এনে অৱয়বে বালিয়াতট ।\nসাগৰৰ উত্তাল তৰংগ আৰু উভতনি ঢৌৰ মিলিত ক্ৰিয়াৰ ফলত উপকূলত এনে ধৰণৰ অৱয়ব গঢ়ি উঠে। এই ধৰনৰ তটৰ বালি অতি মিহিৰপৰা শিলৰ আকাৰৰ হৱ পাৰে। উপকূলৰ বালিয়াতটবোৰে মানুহক বিনোদনৰ কাৰণে আকৰ্ষণ কৰে।\n২২/ সাগৰ-মহাসাগৰৰ ঢৌৱে উপকূলৰ কেনে ধৰণৰ পৰিৱৰ্তন সাধন কৰে চমুকৈ লিখা।\nউত্তৰ :- উপকূল অঞ্চলত একাধিক বাহ্যিক কাৰকে ক্ৰিয়া কৰে। বৰষুণ, বতাহ আৰু সাগৰৰ ঢৌ তাৰ ভিতৰত প্ৰধান। এই তিনটা প্ৰধান কাৰকৰ ভিতৰত আকৌ সাগৰৰ ঢৌৱে অহৰহ ক্ৰিয়া কৰি উপকূল অঞ্চলৰ ব্যাপক পৰিৱৰ্তন সাধন কৰে।\nউপকূলত সৃষ্টি হোৱা অৱয়ববোৰৰ কিছুমান ক্ষয়জনিত আৰু অন্য কিছুমান অৱক্ষেপনজনিত। উপকূলভাগ গ্ৰেনাইট,বেছল্ট আদিৰ দৰে কঠিন শিলাৰদ্বাৰা গঠিত হ'লে সাগৰৰ ঢৌৱে তাত ক্ৰিয়া কৰি থিয় গৰাৰ সৃষ্টি কৰে।\nকেতিয়াবা আকৌ সমুদ্ৰৰ তলিত ডাঙৰ ভূমিকম্প সংঘটিত হ'লে সাগৰ-মহাসাগৰত বিশেষ ধৰণৰ ঢৌৰ উদ্ভৱ হয়। উপকূলত এই ঢৌৱে অস্বাভাৱিক উচ্চতা আৰু শক্তি লাভ কৰি উপকূলৰ বিস্তৰ ক্ষতিসাধন কৰে। এনে ধ্বংসাত্মক ঢৌক ছুনামী বোলা হয়।\n২৩/ তলত দিয়া কাৰক আৰু অৱয়ববোৰৰ কোনটো কাৰ সৃষ্টি কাড়ঁ চিনেৰে মিলোৱা।\nবায়ুমণ্ডলঃ গঠন, বায়ুৰ চাপ আৰু বায়ুৰ প্ৰবাহ\n১/ বায়ুমণ্ডল কাক বোলে ? তথ্যসহ ইয়াৰ গঠন সম্পৰ্কে চমুকৈ লিখা।\nউত্তৰ:- দৰাচলতে পৃথিৱীপৃষ্ঠৰ পৰা কিছু উচ্চতালৈ ইয়াৰ চাৰিওফালে নিৰৱচ্ছিন্নভাৱে গেছীয় অৱস্থাত থকা বায়ুৰ আৱৰণটোক বায়ুমণ্ডল বোলে।\nবায়ুমণ্ডল পৃথিৱী পৃষ্ঠৰ পৰা কিছু উচ্চতালৈ বিস্তৃত আৰু ই বিভিন্ন গেছ,জলীয় বাষ্প আছে আৰু ধূলিকণাৰ সংমিশ্ৰণত গঠিত। ভূ-পৃষ্টৰপৰা ক্ৰমশঃ ওপৰলৈ বায়ুমণ্ডলৰ গঠন আৰু বৈশিষ্ট্য বেলেগ বেলেগ হয়। সেয়ে উচ্চতা বৃদ্ধিৰ লগে লগে বায়ুমণ্ডলত থকা গেছ আৰু অন্য উপাদান বোৰৰ পৰিমাণ সলনি হয় আৰু বায়ুৰ ঘনত্ব,চাপ আৰু উত্তাপৰ পৰিৱৰ্তন ঘটে।\nবায়ুমণ্ডলত থকা বিভিন্ন গেছৰ ভিতৰত নাইট্ৰ'জেন আৰু অক্সিজেনৰ প্ৰাধান্য আটাইতকৈ বেছি। বায়ুমণ্ডলত থকা গেছৰ মুঠ আয়তনৰ ৭৮.০৮ শতাংশ নাইট্ৰ'জেন আৰু ২০.৯৪ শতাংশ অক্সিজেন।\n২/ গেছৰ ৰাসায়নিক গঠন অনুসৰি বায়ুমণ্ডলক প্ৰধানকৈ কি কি স্তৰত বিভক্ত কৰিব পাৰি? লগতে এই স্তৰকেইটাৰ বৈশিষ্ট্য চমুকৈ লিখা।\nউত্তৰ:-গেছৰ ৰাসায়নিক গঠন অনুসৰি বায়ুমণ্ডলক প্ৰধানকৈ দুটা স্তৰত বিভক্ত কৰা হৈছে। (১) হ'ম'ষ্ফিয়েৰ আৰু (২) হেটেৰ'ষ্ফিয়েৰ।\nভূপৃষ্ঠৰ পৰা প্ৰায় ৮০ কিলোমিটাৰ উচ্চতা পৰ্যন্ত বায়ুমণ্ডলৰ গেছসমূহৰ ৰাসায়নিক গঠন প্ৰায়ে একে থাকে বাবে বায়ুমণ্ডলৰ এই নিম্নস্তৰটোক হ'ম'সষ্ফিয়েৰ বোলা হয়।ভূ-পৃষ্ঠাৰ পৰা প্ৰায় ৩২ কিলোমিটাৰ উচ্চতাৰ ভিতৰতে বায়ুমণ্ডলত থকা উপাদানৰ মুঠ ভৰৰ প্ৰায় ৯৯ শতাংশ আছে।উচ্চতা অনুসৰি থকা কিছুমান বৈশিষ্ট্যৰ পাৰ্থক্যৰ বাবে হ'ম'সষ্ফিয়েৰ স্তৰটোক পুনৰ ভূ-পৃষ্ঠৰ পৰা ক্ৰমে ট্ৰপ'ষ্ফিয়েৰ, ষ্ট্ৰেট'ষ্ফিয়েৰ, আৰু মেছ'ষ্ফিয়েৰ হিচাপে বিভক্ত কৰা হৈছে।\nআনহাতে, মেছ'ষ্ফিয়েৰ স্তৰৰ পিছৰ পৰা , অৰ্থাৎ কিলোমিটাৰ উচ্চতাৰ পৰা ওপৰলৈ বায়ুমণ্ডলৰ গেছসমূহৰ বিশেষ ৰাসায়নিক পৰিৱৰ্তন ঘটি এক সুকীয়া অৱস্থাৰ সৃষ্টি কৰে বাবে এই স্তৰটোক হেটেৰ'ষ্ফিয়েৰ বোলা হয়।বায়ুমণ্ডলৰ এই স্তৰটোত নাইট্ৰজৈন, অক্সিজেন, হিলিয়াম আৰু হাইড্ৰ'জেন গেছ সিহঁতৰ আণৱিক ভৰ অনুসৰি চাৰিটা তৰপৰ সৃষ্টি কৰিছে। উচ্চতা অনুসৰি এই তৰপকেইটা হৈছে ক্ৰমে নাইট্ৰজেন তৰপ ,অক্সিজেন তৰপ, হিলিয়াম তৰপ আৰু হাইড্ৰ'জেন তৰপ। এই তৰপকেইটা আকৌ থাৰ্ম'ষ্ফিয়েৰ আৰু এক্স'ষ্ফিয়েৰ স্তৰৰ অন্তৰ্গত। বায়ুমণ্ডলৰ এই স্তৰটোত বায়ুৰ ঘনত্ব তেনেই নগণ্য।\n৩/ উচ্চতা আৰু উত্তাপৰ হ্ৰাস-বৃদ্ধিৰ ভিত্তিত বায়ুমণ্ডলক কেইটাই আৰু কি কি স্তৰত বিভক্ত কৰিব পাৰি চিত্ৰসহ লিখা আৰু প্ৰতিটো স্তৰৰ বৈশিষ্ট্য সম্পৰ্কে চমুকৈ লিখা।\nউচ্চতা আৰু উত্তাপৰ হ্ৰাস-বৃদ্ধিৰ ভিত্তিত বায়ুমণ্ডলক ৫টা ভাগত বিভক্ত কৰা হৈছে।\n(১) ট্ৰপ'ষ্ফিয়েৰ :- ভূ-পৃষ্ঠাত লাগি থকা বায়ুমণ্ডলৰ আটাইতকৈ তলৰ স্তৰটৌৱেই হ'ল ট্ৰপ'ষ্ফিয়েৰ বা ট্ৰপ'মণ্ডল এই স্তৰটোৰ গড় উচ্চতা প্ৰায় ১২ কিলোমিটাৰ। অৱশ্যে এই উচ্চতা অক্ষাংশ অনুসৰি বেলেগ বেলেগ হয়। বিষুৱীয় অঞ্চলত ইয়াৰ সৰ্বোচ্চ উচ্চতা ১৬ কিলোমিটাৰ আৰু মেৰু অঞ্চলত ৮ কিলোমিটাৰ।\nউল্লেখযোগ্য যে বায়ুমণ্ডলৰ মুঠ গেছৰ প্ৰায় তিনি চতুৰ্থাংশ আৰু প্ৰায় সম্পূৰ্ণ জলীয় বাষ্প আৰু ধূলিকণা কেৱল এই ট্ৰপ'ষ্ফিয়েৰ আছে। বায়ুমণ্ডলৰ এই স্তৰটোৰ নিম্নভাগত উষ্ণতা বেছি আৰু উচ্চতা বৃদ্ধিৰ লগে লগে উষ্ণতা ক্ৰমান্বয়ে হ্ৰাস পায়\n(২) ষ্ট্ৰেট'ষ্ফিয়েৰ :- ট্ৰপ'ষ্ফিয়েৰৰ ঠিক ওপৰৰ স্তৰটোৱে হল ষ্ট্ৰেট'ষ্ফিয়েৰ বা স্তৰমণ্ডল দৰাচলতে ট্ৰপ'ষ্ফিয়েৰ আৰু ষ্ট্ৰেট'ষ্ফিয়েৰ স্তৰ দুটাৰ মাজৰ সীমাটোকে ট্ৰপ'পজ বুলি কোৱা হয়। মেঘ সৃষ্টিকে আদি কৰি কোনো ধৰণৰ ভতৰজনিত কাৰ্যকলাপ বায়ুমণ্ডলৰ এই স্তৰটোত দেখা নাজায়। অৱশ্যে ট্ৰপ'পজৰ পৰা ওপৰলৈ ষ্ট্ৰেট'ষ্ফিয়েৰত বায়ুৰ উষ্ণতা ক্ৰমে বৃদ্ধি পায়।\n(৩) মেছ'ষ্ফিয়েৰ :- ষ্ট্ৰেট'ষ্ফিয়েৰৰ ঊধ্বসীমা অৰ্থাৎ ষ্ট্ৰেট'পজৰ ঠিক ওপৰৰ স্তৰটোকে মেছ'ষ্ফিয়েৰ বোলা হয়। এই স্তৰটো ষ্ট্ৰেট'পজৰপৰা প্ৰায় ৩০ কিলোমিটাৰ উচ্চতালৈ বিস্তৃত হৈ আছে। এই স্তৰটোৰ প্ৰধান বৈশিষ্ট্য হৈছে উচ্চতা বৃদ্ধিৰ লগে লগে বায়ুৰ উষ্ণতা হ্ৰাস পায়।\n(৪) থাৰ্ম'ষ্ফিয়েৰ :- মেছ'ষ্ফিয়েৰৰ ঊধ্বসীমা অৰ্থাৎ মেছ'পজৰ ঠিক ওপৰৰ স্তৰটোক থাৰ্ম'ষ্ফিয়েৰ বা তাপমণ্ডল বোলে। বায়ুমণ্ডলৰ এই স্তৰটো প্ৰায় ৮০ কিলোমিটাৰ উচ্চতাত থকা মেছ'পজৰ পৰা প্ৰায় ৪০০ কিলোমিটাৰ উচ্চতালৈ বিস্তৃত। ই হেটেৰ'ষ্ফিয়েৰ স্তৰৰ নিম্নভাগত আছে। এই স্তৰত বায়ুৰ উষ্ণতা পুনৰ উচ্চতা বৃদ্ধিৰ লাগে লাগে ক্ৰমান্বয়ে বৃদ্ধি পায়।\n(৫) এক্স'ষ্ফিয়েৰ :- থাৰ্মষ্ফিয়েৰৰ ওপৰত থকা বায়ুমণ্ডলৰ শীৰ্ষতম তৰপটোক এক্স'ষ্ফিয়েৰ বোলা হয়। এই তৰপটো বায়ুমণ্ডলৰ ৪০০ কিলোমিটাৰ উচ্চতাৰ পৰা প্ৰায় ১০'০০০ কিলোমিটাৰ উচ্চতালৈ বিস্তৃত। এনে উচ্চতাত বায়ুৰ অণু-পৰমাণুৰ ঘনত্ব অতি নিম্ন। কেৱল হাইড্ৰ'জেন আৰু হিলিয়াম গেছৰ প্ৰাধান্যৰ বাবে এই স্তৰত বায়ু অতি পাতল। বায়ুমণ্ডলৰ এই পৰ্য্যায়ত বায়ুৰ উষ্ণতা প্ৰায় ৫৫৫০° ছেণ্টিগ্ৰেডলৈ বৃদ্ধি পায়।\n৪/ বায়ুমণ্ডলৰ চাপৰ তাৰতম্য ঘটোৱা কাৰণবোৰ উদাহৰণসহ আলোচনা কৰা।\nউত্তৰ :- বায়ুমণ্ডলৰ চাপৰ তাৰতম্য ঘটোৱা কাৰণবোৰ হ'ল - (ক) বায়ুৰ উষ্ণতা।\n(খ) পৃথিৱীপৃষ্ঠৰ উচ্চতা।\nবায়ুৰ উষ্ণতা:- পৃথিৱীপৃষ্ঠত তাপৰ বিতৰণ সকলো ঠাইতে একে নহয়। এই তাপৰ মান মূলতঃ ঠাইখনৰ ভৌগোলিক অৱস্থান অৰ্থাৎ অক্ষাংশৰ ওপৰত নিৰ্ভৰ কৰে। তাপ বিতৰণৰ এনে তাৰতম্যৰ ফলত পৃথিৱীৰ কোনো অঞ্চল ঠাণ্ডা,কোনো অঞ্চল নাতিশীতোষ্ণ আৰু কোনো অঞ্চল গৰম হয়। তাপৰ এনে তাৰতম্যৰ বাবে পৃথিৱীৰ গাতে লাগি থকা বায়ুমণ্ডলৰ স্তৰত চাফৰো তাৰতম্য হয়। উত্তাপ বৃদ্ধি পালে বায়ু সম্প্ৰসাৰিত হয় আৰু বায়ু সম্প্ৰসাৰিত হ'লে ইয়াৰ ঘনত্ব হ্ৰাস পায়। ঘনত্ব হ্ৰাস পালে বায়ু পাতল হৈ পৰে। এনে পাতল বায়ুৰ চাপো কম হয়। আনহাতে, উঞ্চ বায়ুৰ জলীয় বাাষ্প ধাৰণ ক্ষমতা বেছি।\nপৃথিৱীপৃষ্ঠৰ উচ্চতা :- সমুদ্ৰপৃষ্ঠৰপৰা যিমানেই ওপৰলৈ যোৱা হয়, সিমানেই বায়ুমণ্ডলৰ গভীৰতা, অৰ্থাৎ বায়ুমণ্ডলৰত থকা গেমৰ পৰিমাণ হ্ৰাস পায়। বায়ুমণ্ডলৰ গভীৰতা হ্ৰাস পালে ইয়াৰ ভৰ কম হয় আৰু ইয়াৰ ফলস্বৰূপে বায়ুৰ চাপো কম হয়। অৰ্থাৎ উচ্চতা বাঢ়িলে বায়ুমণ্ডলৰ চাপ কম হয় আৰু যি ঠাই কম উচ্চতাত অৱস্থিত তেনে ঠাইত বায়ুমণ্ডলৰ চাপ তুলনামূলকভাৱে বেছি। উল্লেখযোগ্য যে প্ৰতি ৯০০ ফুট উচ্চতা বৃদ্ধিত বায়ুৰ চাপ ১ ইঞ্চি, অৰ্থাৎ প্ৰায় ৩৪ মিলিবাৰ হাৰত হ্ৰাস পায়। গতিকে ঠাইসমূহৰ মাজত থকা উচ্চতাৰ পাৰ্থক্যৰ বাবে উত্তাপৰ তাৰতম্য হয়। উত্তাপৰ এনে তাৰতম্যৰ বাবে আকৌ বায়ুমণ্ডলৰ চাপৰো হ্ৰাস-বৃদ্ধি হয়।\n৫/ চিত্ৰৰ সহায়ত পৃথিৱীৰ প্ৰধান চাপবলয়কেইটাৰ বৈশিষ্ট্য আলোচনা কৰা।\nপৃথিৱীৰ প্ৰধান চাপবলয়কেইটা হ'ল -\n(ক) নিৰক্ষীয় নিম্নচাপ বলয়।\n(খ) উপক্ৰান্তিয় উচ্চচাপ বলয়।\n(গ) উপ-মেৰুদেশীয় নিম্নচাপ বলয়।\n(ঘ) মেৰুদেশীয় উচ্চচাপ বলয়।\nনিৰক্ষীয় নিম্নচাপ বলয় :- বিষুৱৰেখা বা নিৰক্ষৰেখাৰ উত্তৰে ১০° অক্ষাংশ আৰু দক্ষিণে ১০° অক্ষাংশৰ মাজত প্ৰায় গোটেই বছৰ ধৰি সূৰ্য্যৰ ৰশ্মি লম্বভাৱে পৰে। গতিকে এই অঞ্চলৰ বায়ু তুলনামূলকভাৱে উত্তপ্ত হৈ থাকে বাবে ইয়াৰ বায়ু পাতল হ'য় আৰু ঘনত্ব হ্ৰাস পায়। ফলত এই অঞ্চলত নিম্নচাপৰ সৃষ্টি হয়।\nউপক্ৰান্তিয় উচ্চচাপ বলয় :- নিৰক্ষীয় অঞ্চলৰপৰা ঊধ্বগামী হোৱা আৰ্দ্ৰ আৰু পাতল বায়ু উত্তৰ আৰু দক্ষিণ ফালে অগ্ৰসৰ হয়। ঊধ্বগামী হোৱা এই বায়ু ৰাশি পিছত ক্ৰমে ঠাণ্ডা হবলৈ ধৰে আৰু ফলত গধুৰ হ'য়। ২৫°-৩০°উত্তৰ আৰু ২৫°-৩৫° দক্ষিণ অক্ষাংশৰ দুই উপক্ৰান্তিয় অঞ্চলত এই ঠাণ্ডা আৰু গধুৰ বায়ু তললৈ নামি আহি অৱস্থাত কৰে। তদুপৰি দুই মেৰু অঞ্চলৰ পৰাও শীতল আৰু গধুৰ বায়ু এই অঞ্চললৈ আহে। উত্তৰৰ কৰ্কটক্ৰান্তি আৰু দক্ষিনৰ মকৰক্ৰান্তিৰ ওপৰত এনে গধুৰ বায়ু আৰু শীতল বায়ু মিলিত হৈ উচ্চ চাপবলয়ৰ সৃষ্টি কৰে।\nউপ-মেৰুদেশীয় নিম্নচাপ বলয় :- উপমেৰুদেশীয় নিম্নচাপবলয়টো মোটামুটিকৈ উত্তৰ গোলাৰ্ধৰ ৬৯°-৭০° উত্তৰ অক্ষাংশ আৰু দক্ষিণ গোলাৰ্ধৰ ৬০°-৭০° দক্ষিণ অক্ষাংশত অৱস্থিত । পৃথিৱীৰ উত্তৰ আৰু দক্ষিণ গোলাৰ্ধৰ এই দুই উপমেৰু অঞ্চলত পৃথিৱীৰ আৱৰ্তনৰ গতি দুই মেৰুতকৈ তুলনামূলকভাৱে বেছি।ফলত উপমেৰু অঞ্চলৰ বায়ু উপক্ৰান্তিয় অঞ্চলৰ ফালে বিক্ষিপ্ত হ'য় আৰু তেতিয়াই উপমেৰু অঞ্চল দুটাত বায়ুৰ পৰিমাণ হ্ৰাস পায় তাত নিম্নচাপৰ সৃষ্টি হয়। এই চাপমণ্ডলটো অৱশ্যে ঋতু ভছদূ কেতিয়াবা কিছু উত্তৰলৈ আৰু কেতিয়াবা কিছু দক্ষিণলৈ গতি কৰে।\nমেৰুদেশীয় উচ্চচাপ বলয় :- পোনপটীয়া সূৰ্য্যৰ ৰশ্মিৰ অভাৱত পৃথিৱীৰ দুয়োটা মেৰু অঞ্চল বৰফেৰে আবৃত আৰু অতিপাত ঠাণ্ডা। ইয়াৰ বায়ু অতিশয় শীতল। অতিপাত ঠাণ্ডাৰ বাবে এই অঞ্চলত পানী বৰফৰ ৰূপত জমা হৈ থাকে। সেয়েহে এই অঞ্চলৰ বায়ুত জলীয় বাষ্প প্ৰায়ে নাথাকেই। ফলত মেৰু অঞ্চল দুটাত স্থায়ীভাৱে বায়ুৰ উচ্চচাপ থাকে। সেয়েহে এই অঞ্চলক মেৰুদেশীয় উচ্চচাপ বলয় বা মণ্ডল বোলা হয়।\n৭/ বায়ুপ্ৰবাহ কাক বোলে? বায়ুপ্ৰবাহৰ উৎপত্তিৰ কাৰকসমূহ আলোচনা কৰা।\nউত্তৰ :- বায়ুৱে যেতিয়া ভূ-পৃষ্ঠৰ সমান্তৰালভাৱে গতি কৰে তেতিয়া তাকেই বতাহ বা বায়ুপ্ৰবাহ বোলে।\nবতাহ বা বায়ুপ্ৰবাহৰ উত্তপ্তি মূলতঃ বায়ুমণ্ডলৰ উত্তাপৰ তাৰতম্য আৰু ইয়াৰ লগত ওতঃপ্ৰোতভাৱে জড়িত বায়ুমণ্ডলৰ চাপৰ ওপৰত নিৰ্ভৰ কৰে। আমি জানো যে সূৰ্য্যৰ ৰশ্মিৰ দ্বাৰা ভূ-পৃষ্ঠৰ সকলো ঠাই সমানে উত্তাপিত নহয়। বিষুৱ অঞ্চলত সূৰ্য্যৰ ৰশ্মি লম্বভাৱে পৰে বাবে তাত উষ্ণতা সৰ্বাধিক হয়। আনহাতে মেৰুৰ ফাললৈ সূৰ্যৰ ৰশ্মি ক্ৰমান্বয়ে হেলনীয়াকৈ পৰাৰ বাবে উষ্ণতাও হ্ৰাস পায়। আমি জানো যে বায়ুৰ উষ্ণতা বৃদ্ধি পালে ই পাতল হৈ ওপৰলৈ গতি কৰে আৰু সেই ঠাইত এক নিম্ন চাপৰ সৃষ্টি হয়। ইয়াৰ ফলস্বৰূপে তুলনামূলকভাৱে কম উষ্ণতা বিৰাজ কৰা উচ্চচাপ অঞ্চলৰ পৰা নিম্নচাপ অঞ্চললৈ বায়ু প্ৰবাহিত হয়, অৰ্থাৎ অনুভূমিক বায়ুৰ ঘনত্বৰ পৰিৱৰ্তন বা চাপৰ তাৰতম্যৰ বাবে চাপনতিৰ সৃষ্টি হৈ বায়ুপ্ৰবাহৰ আৰম্ভ হ'য়। এই প্ৰবাহ সদায় আপেক্ষিকভাৱে উচ্চচাপ অঞ্চলৰ পৰা নিম্নচাপ অঞ্চললৈ ,অৰ্থাৎ চাপনতিৰ দিশত হ'য়। অৱশ্যে বতাহৰ গতিবেগ চাপনতিৰ শক্তিৰ ওপৰত নিৰ্ভৰ কৰে। মনকৰিবলগীয়া যে বিষুৱ অঞ্চলত ভূ-পৃষ্ঠৰ পৰা উষ্ণ বায়ু উপৰলৈ উঠে, আৰু উফৰেদি উচ্চ অক্ষাংশৰ গতি কৰি মেৰু অঞ্চলত নিম্নগামী হ'য়। আকৌ সেই বায়ু বায়ুমণ্ডলৰ নিম্ন স্তৰেদি মেৰু অঞ্চলৰ পৰা বিষুৱ অঞ্চললৈ চেচাঁ বায়ু হিচাপে গতি কৰে।\n৮/ বায়ুপ্ৰবাহৰ সৃষ্টিৰ মূল কাৰণটো কি? ইয়াৰ গতি আৰু দিশ নিৰ্ধাৰণৰ কাৰণসমূহ চমুকৈ লিখা।\nউত্তৰ :- বতাহ বা বায়ুপ্ৰবাহৰ উৎপত্তি মূলতঃ বায়ুমণ্ডলৰ উত্তাপৰ তাৰতম্য আৰু ইয়াৰ লগত ওতঃপ্ৰোত ভাৱে জড়িত বায়ুমণ্ডলীয় চাপৰ ওপৰত নিৰ্ভৰ কৰে। আমি জানো যে সূৰ্যৰ ৰশ্মিৰ দ্বাৰা ভূ-পৃষ্ঠৰ সকলো ঠাই সমানে উত্তাপিত নহয়। বিষুৱ অঞ্চলত সূৰ্য্যৰ ৰশ্মি লম্বভাৱে পৰে বাবে তাত উষ্ণতা সৰ্বাধিক হয়। আনহাতে মেৰুৰফাললৈ সূৰ্যৰ ৰশ্মি ক্ৰমান্বয়ে হেলনীয়াকৈ পৰাৰ বাবে উষ্ণতাও হ্ৰাস পায়। বায়ুৰ উষ্ণতা বৃদ্ধি পালে ই পাতল হৈ ওপৰলৈ গতি কৰে আৰু সেই ঠাইত এক নিম্ন চাপৰ সৃষ্টি হয়। ইয়াৰ ফলস্বৰূপে তুলনামূলকভাৱে কম উষ্ণতা বিৰাজ কৰা উচ্চ চাপ অঞ্চলৰ পৰা নিম্নচাপ অঞ্চললৈ বায়ু প্ৰবাহিত হয়, অৰ্থাৎ অনুভূমিক বায়ুৰ ঘনত্বৰ পৰিৱৰ্তন বা চাপৰ তাৰতম্যৰ বাবে চাপনতিৰ সৃষ্টি হৈ বায়ুপ্ৰবাহ আৰম্ভ হয়। এই প্ৰবাহ সদায় আপেক্ষিকভাৱে উচ্চ চাপ অঞ্চলৰ পৰা নিম্নচাপ অঞ্চললৈ,ঙ্কঅৰ্থাৎ চাপনতিৰ দিশত হয়। অৱশ্যে বতাহৰ গতিবেগ চাপনতি শক্তিৰ ওপৰত নিৰ্ভৰ কৰে।\nইয়াৰ কাৰণ সমূহৰ চমুকৈ__\n(১) চাপনতি শক্তি :-ভূ-পৃষ্ঠাত থকা বায়ুমণ্ডলীয় চাপৰ পাৰ্থক্যৰ বাবে উদ্ভৱ হোৱা শক্তিয়ে মূলতঃ বায়ুপ্ৰবাহৰ সৃষ্টি হয়। ইয়াকে চাপনতি শক্তি বোলা হয়। দুখন ঠাইৰ মাজৰ বায়ুমণ্ডলীয় চাপৰ পাৰ্থক্যৰ হাৰকে চাপনতি বোলে। গতিকে চাপনতিৰ বাবে সৃষ্টি হোৱা শক্তিৰ মান নিৰ্ভৰ কৰিব ঠাই দুখনৰ মাজত থকা চাপৰ পাৰ্থক্য আৰু দূৰত্বৰ ওপৰত। ঠাই দুখনৰ মাজত চাপৰ পাৰ্থক্য বেছি হ'লে বায়ুপ্ৰবাহৰ গতিবেগ বেছি হয়।\n(২) মাধ্যাকৰ্ষণ শক্তি :- বায়ুপ্ৰবাহৰ ক্ষেত্ৰত প্ৰত্যক্ষ ভাৱে পৃথিৱীৰ মাধ্যাকৰ্ষণ শক্তিৰ কোনো বিশেষ ভূমিকা নাই যেন লাগে। কিন্তু সূৰ্যৰ দৰে পৃথিৱীৰ মাধ্যাকৰ্ষণেও বায়ুপ্ৰবাহত এক চালিকা শক্তিৰ কাম কৰে। পৃথিৱীৰ চাৰিওফালে আৱৰি থকা সমগ্ৰ বায়ুমণ্ডলকেই দেখোন পৃথিৱীৰ মাধ্যাকৰ্ষণ শক্তিয়ে ধৰি ৰাখিছে।\n(৩) অপকেন্দ্ৰীক শক্তি:-পৃথিৱীয়ে নিজ মেৰু দণ্ডক কেন্দ্ৰ কৰি ঘূৰি থকাৰ বাবে ইয়াৰ কেন্দ্ৰৰ পৰা বহিঃমূখী এক শক্তিৰ উদ্ভৱ হয়। ইয়াকে অপকেন্দ্ৰীক শক্তি বোলা হয়। এই অপকেন্দ্ৰীক শক্তিৰ প্ৰভাৱত বতাহৰ গতি দিশৰ কিছু বিক্ষেপন ঘটে।\n(৪) ঘষৰ্ণ শক্তি :- বায়ুপ্ৰবাহত ঘষৰ্ণ শক্তিৰ প্ৰভাৱ অতি গুৰুত্বপূৰ্ণ। বতাহৰ গতিবেগত ঘষৰ্ণ শক্তিয়ে ঋণাত্মক ভাৱে ক্ৰিয়া কৰে। বিশেষকৈ অনুভূমিক বতাহে কেনে পৃষ্ঠৰ ওপৰেদি বলে তাৰ ওপৰতেই ঘষৰ্ণ শক্তিৰ মান নিৰ্ভৰ কৰে। যদি ভূ-পৃষ্ঠ পৰ্বত পাহাৰ-ভৈয়ামৰ খলা-বমাৰে পূৰ্ণ বা গছ -গছনি, সূউচ্চ অট্টালিকা আদিৰে ভৰা হয়,তেতিয়া ঘষৰ্ণ শক্তি বেছি হয় আৰু তেনে পৃষ্ঠ‌ইদি বায়ুপ্ৰবাহ হলে গতিবেগ যথেষ্ট হ্ৰাস পায়।\n৯/ 'কোৰিওলিচ বল' বুলিলে কি বুজায়? বতাহৰ গতি দিশ নিৰ্ধাৰণত ইয়াৰ ভূমিকা চিত্ৰসহ চমুকৈ বৰ্ণনা কৰা।\nউত্তৰ:- অপকেন্দ্ৰীক শক্তিৰ প্ৰৱাহত বতাহৰ গতি দিশৰ কিছু বিক্ষেপন ঘটে। এনে পৰিঘটনাৰ কথা ১৮৪৪ চনত পোন প্ৰথমে গেচপাৰ্ড ডি কোৰিওলিচ নামৰ ফৰাচী গনিতজ্ঞ এজনে উদঘাটন কৰাৰ বাবে এই শক্তিটোক 'কোৰিওলিচ বল' হিচাপে জনাজাত।\nবায়ুমণ্ডলীয় চাপৰ পাৰ্থক্যৰ বাবে যেতিয়া উচ্চচাপ অঞ্চলৰ পৰা নিম্নচাপ অঞ্চললৈ বতাহ বলে তেতিয়া ই কোৰিওলিচ বলে সেই বতাহৰ দিশ কিছু সলনি কৰে। বতাহৰ লগতে কোৰিওলিচ বলৰ প্ৰভাৱ ভূ-পৃষ্ঠৰ সকলো চলন্ত বস্তু বা পৰিঘটনাৰ ক্ষেত্ৰতো একেই। পৃথিৱীৰ আবৰ্তনৰ বাবে সৃষ্টি হোৱা এই বলে উত্তৰ গোলাৰ্ধৰ বায়ু প্ৰবাহৰ ঘড়ীৰ কাটাঁৰ দিশত সোঁফালে আৰু দক্ষিণ গোলাৰ্ধৰ বায়ুপ্ৰবাহক ঘড়ীৰ কাটাঁৰ বিপৰীত দিশত বাওঁফালে বিক্ষেপিত কৰে।\nClass IX And X . ২০১৯ চনত নৱম মান শ্ৰেণী আৰু দশম মান শ্ৰেণীত প্ৰকাশিত "আদিবাসী সকলৰ"বিষয়ে চমুকৈ সন্নিবিষ্ট কৰা হৈছে।\nClass-9 (English Solutions) Beehive (Assam)\nমহাপুৰুষ শ্ৰীমন্ত শংকৰদেৱৰ দৰ্শন কি? কোনটো যুগক "নৱ-বৈষ্ণৱ যুগ" বোলা হয়? শংকৰদেৱৰ প্ৰথমটো বৰগীত কোনখন?\nকোনে কি আৱিষ্কাৰ কৰিছিল? বিজ্ঞানী সকলৰ নাম।\nভাৰতবৰ্ষৰ ৰাজনৈতিক দলসমূহৰ নাম। কোনটো দল কিমান চনত স্থাপিত হৈছিল? AIUDF ৰ FULL FORM কি?\nভাৰত চৰকাৰৰ আঁচনি সমূহ কি কি? (Modi Schemes)\nBest and powerful gaming mouse\nDaily Offers Updated\nCreated By https://www.biswagyan.in | Distributed By Biswa Gyan\nএই ব্লগৰ সকলো সমলসমূহ নিজৰ দ্বাৰা প্ৰকাশিত কৰা হৈছে। এই সমলটো যিকোনো কিতাপ, বাতৰি কাকত, জাৰ্নেল, ছফ্টৱেৰত ব্যৱহাৰ কৰা বা স্পষ্ট লিখিত অনুমতি অবিহনে আন যিকোনো উপায়েৰে বিতৰণ কৰা নিষিদ্ধ।


বৈদ্যুতিক টাৱাৰ - অসমীয়া ৱিকিপিডিয়া\nঅবয়ৱ, লেটিছ টাৱাৰ আৰু ঊৰ্ধস্থিত বৈদ্যুতিক তাঁৰ overhead power line\nবৈদ্যুতিক টাৱাৰ বা সংবহন টাৱাৰ বা শক্তি টাৱাৰ (ইংৰাজী: Transmission Tower or Power Tower) হৈছে এটা ওখ, সাধাৰণতে তীখাৰে নিৰ্মিত স্তম্ভ বা অৱয়ৱ য'ত বিদ্যুৎ পৰিবাহী তাঁৰক সংস্থাপিত কৰা হয়।\nএই টাৱাৰবোৰ উচ্চ ভল্টেজ আৰু নিম্ন ভল্টেজৰ দুয়োধৰণৰ প্ৰণালীতেই ব্যৱহাৰ কৰা হয়। এইবোৰৰ আকাৰ আৰু আকৃতি ভিন্ ভিন্ হ'ব পাৰে। সাধাৰণতে এইবোৰৰ উচ্চতা ১৫ মিটাৰৰ পৰা ৫৫ মিটাৰ(৪৯-১৮০ ফুট) পৰ্যন্ত হয় যদিও, "ঝাউছান আইলেণ্ড অভাৰহেড পাৱাৰলাইন টাই"ত থকা টাৱাৰৰ উচ্চতা হৈছে ৩৭০ মিটাৰ (Zhoushan Island Overhead Powerline Tie)। আৰু 'Span'(দুটা স্তম্ভৰ মাজত ওলমি থকা তাঁৰৰ দৈৰ্ঘ্য) হৈছে ২৭০০ মিটাৰ।\nসংবহন টাৱাৰক চাৰিটা শ্ৰেণীত ভাগ কৰিব পাৰি:ছাছপেঞ্চন টাৱাৰ, প্ৰান্তীয় টাৱাৰ(Terminal), টেনছন টাৱাৰ, আৰু পক্ষান্তৰিত টাৱাৰ(transposition)। সংবহন টাৱাৰ আৰু ঊৰ্ধস্থিত বিদ্যুৎ পৰিবাহী তাঁৰৰ এই গোটেই ব্যৱস্থাটোক "দৃশ্য-প্ৰদূষণ"(Visual Pollution) বুলি ধৰা হয়। আণ্ডাৰগ্ৰাউণ্ড ব্যৱ্স্থাৰ জৰিয়তে এই দৃশ্যগত দুবিধাটো হ্ৰাস কৰিব পাৰি। \n↑ 1.0 1.1 "Environmental, Health, and Safety Guidelines for Electric Power Transmission and Distribution" (PDF). International Finance Corporation. 2007-04-30. পৃষ্ঠা: 21. http://www.ifc.org/wps/wcm/connect/66b56e00488657eeb36af36a6515bb18/Final%2B-%2BElectric%2BTransmission%2Band%2BDistribution.pdf?MOD=AJPERES&id=1323162154847। আহৰণ কৰা হৈছে: 2013-09-15.\n"https://as.wikipedia.org/w/index.php?title=বৈদ্যুতিক_টাৱাৰ&oldid=231390"ৰ পৰা অনা হৈছে


‘পুৰি খাওক’- প্ৰতিযোগিতাত অংশগ্ৰহণ কৰি অভিলেখ আৰক্ষীৰ: সন্মুখীন হ’ল ককৰ্থনাৰো! -\nHomeৰাষ্ট্ৰীয়‘পুৰি খাওক’- প্ৰতিযোগিতাত অংশগ্ৰহণ কৰি অভিলেখ আৰক্ষীৰ: সন্মুখীন হ’ল ককৰ্থনাৰো!\n‘পুৰি খাওক’- প্ৰতিযোগিতাত অংশগ্ৰহণ কৰি অভিলেখ আৰক্ষীৰ: সন্মুখীন হ’ল ককৰ্থনাৰো!\n‘পুৰি খাওক’- প্ৰতিযোগিতাত অংশগ্ৰহণ কৰি অভিলেখ আৰক্ষীৰ:\nডিজিটেল ডেস্ক: ‘পুৰি প্ৰতিযোগিতাত আপোনাৰ বিজয় নিশ্চিত! পিছে আপুনি খাই শুই যাবনে, নে ওজন কমাব?’ – উত্তৰ প্ৰদেশ আৰক্ষী বুলিলেই সমগ্ৰ দেশতেই আছে এটি বিশেষ নাম। তেওঁলোকৰ কাৰ্য-কলাপৰ বাবে কেতিয়াবা তেওঁলোকক প্ৰশংসা কৰা হয় আৰু কেতিয়াবা তেওঁলোকক কোনো কাৰণত ট্ৰ’লো কৰা হয়। নিজৰ কাৰ্য-কলাপেৰে এইবাৰ আকৌ বাতৰিৰ শিৰোনাম দখল কৰিছে উত্তৰ-প্ৰদেশ আৰক্ষীয়ে। দৰাচলতে, ঘটনাটো জানিলে আপোনাৰ চকু কপালত উঠিব।\nকল্পনা কৰক এজন মানুহে কিমান পুৰি খাব পাৰে। পাঁচখন, দহখন বা ততোধিক ২০খন পুৰি হয়টো আপুনি একেলগে খাব পাৰিব৷ শুনিলে আচৰিত হ’ব যে, উত্তৰ-প্ৰদেশ আৰক্ষী জোৱানে একেলগে ৬০খন পুৰি খাই এক অভিলেখ গঢ়িছে। হয়, যাৰ প্ৰমাণ হিচাপে আছে এখনি ভাইৰেল ফটো।\nএতিয়া উত্তৰ-প্ৰদেশ আৰক্ষীয়ে পুৰিৰ বাবে বাতৰিৰ শিৰোনাম দখল কৰিছে। তথ্য অনুসৰি, উত্তৰ-প্ৰদেশৰ আৰক্ষী জোৱানজনে ‘পুৰি খাওক’ প্ৰতিযোগিতাত অংশগ্ৰহণ কৰিছিল৷ য’ত তেওঁ ৬০খন পুৰি খাই গঢ়িলে অভিলেখ৷\nতথ্য অনুসৰি, গোণ্ডা আৰক্ষী ছাউনীত ‘পুৰি খাওক’ প্ৰতিযোগিতা আয়োজন কৰা হৈছিল। প্ৰতিযোগিতাখনৰ নাম আছিল ‘বিগ ফুড’। য’ত হৃষীকেশ ৰায় নামৰ এজন আৰক্ষীয়ে নিজৰ ৫১খন পুৰি খোৱাৰ পুৰণি অভিলেখ ভংগ কৰি এক নতুন অভিলেখ গঢ়িছিল। এতিয়া পোষ্টটো ছ’চিয়েল মিডিয়াত দ্ৰুতগতিত ভাইৰেল হৈ পৰিছে৷\nটুইটাৰত পোষ্ট কৰি গোণ্ডা আৰক্ষীয়ে লিখিছিল, খাদ্য প্ৰতিযোগিতাত ৬০খন পুৰি খাই প্ৰথমস্থান দখল কৰিছে ঋষিকেশ ৰায়ে। আৰু ৪৮খন পুৰিৰে দ্বিতীয় স্থান লাভ কৰিছে আৰক্ষী অমিত কুমাৰে৷ দুয়োকে এছপি সন্তোষ মিশ্ৰাই নগদ ধনেৰে পুৰস্কৃত কৰে। গোণ্ডা আৰক্ষীৰ এই টুইটটো সামাজিক মাধ্যমত যথেষ্ট সমাদৰ লাভ কৰিবলৈ সক্ষম হৈছে।\nএতিয়া ছ’চিয়েল মিডিয়াত ই এক আমোদজনক বিষয় হৈ পৰিছে৷ য’ত কিছুমানে লিখিছে, “এনে প্ৰতিযোগিতা সাধাৰণ লোকৰ বাবে মূল্যহীন! আৰক্ষীসকলে ৬০/৪৮খাই এতিয়া শুবনে নিজৰ ওজন কমাব? আনহাতে আন এজন ব্যৱহাৰকাৰীয়ে লিখিছিল- “পুৰি প্ৰতিযোগিতা চলি আছে নেকি ছাৰ? আমি নিশ্চিত আছিলোঁ যে আপুনি জিকিব।’\nPrevious articleপ্ৰেমিকাৰ সৈতে বনভোজ খোৱাৰ পাছতে উদ্ধাৰ আছুকৰ্মীৰ মৃতদেহ? ন্যায় বিচাৰি মাতৃৰ কান্দোন\nNext article১০ ফেব্ৰুৱাৰীৰ পৰা ৫ ৰাজ্যৰ বিধানসভা নিৰ্বাচন; সভা-সমাৱেশ বন্ধ, নিৰ্বাচনতো ডিজিটেল যুগৰ সূচনা!\n১৯ বছৰীয়া অধ্যায়ৰ সামৰণি; গণৰাজ্য দিৱসতে অৱসৰ গ্ৰহণ কৰিলে বিৰাটে\nৰে’ল বিভাগৰ বিৰুদ্ধে বিহাৰত উত্তপ্ত প্ৰতিবাদ; যাত্ৰীবাহী ৰে’লত অগ্নিসংযোগ কৰিলে প্ৰতিবাদকাৰীয়ে\nৰাজপাটৰ বাবে ৰাজকীয় আয়োজন! দুই লাখ শাড়ীৰে মহিলাৰ অন্তৰ জয় কৰিব পাৰিবনে মোদী-যোগীয়ে?


December 2, 2021 by Assam Study Centre\nআজিৰ সাম্প্ৰতিক পৰিক্ৰমা প্ৰশ্ন আৰু উত্তৰত ঘূৰ্ণীবতাহ জাৱাদ, ৰাষ্ট্ৰীয় প্ৰদূষণ নিয়ন্ত্ৰণ দিৱস ২০২১ আৰু ৱ’মেন অফ দা ইয়েৰ বঁটা আদি বিষয়বোৰ সামৰি লোৱা হৈছে।\n১) অন্ধ্ৰ প্ৰদেশ আৰু উৰিষ্যাত ঘূৰ্ণীবতাহ জাৱাদ কেতিয়া অহাৰ সম্ভাৱনা আছে?\nক) ৪ ডিচেম্বৰ\nখ) ১০ ডিচেম্বৰ\nগ) ১৫ ডিচেম্বৰ\nঘ) ২০ ডিচেম্বৰ\n২) ৰাষ্ট্ৰীয় প্ৰদূষণ নিয়ন্ত্ৰণ দিৱস কেতিয়া পালন কৰা হয়?\nক) ১ ডিচেম্বৰ\nখ) ২ ডিচেম্বৰ\nগ) ৩ ডিচেম্বৰ\nঘ) ৪ ডিচেম্বৰ\n৩) গৃহমন্ত্ৰীয়ে কোনখন চহৰত মা শকুম্ভৰী বিশ্ববিদ্যালয়ৰ আধাৰশিলা স্থাপন কৰিছিল?\n৪) বিশ্ব এথলেটিকছৰ দ্বাৰা কাক ৱমেন অফ দা ইয়েৰ বঁটা প্ৰদান কৰা হৈছে?\nক) পিটি ঊষা\nখ) অঞ্জু ববি জৰ্জ\nগ) দুতি চান্দ\nঘ) হিমা দাস\n৫) কোনখন দেশৰ নামমাত্ৰ জিডিপি ইউএনডিপিৰ মতে এবছৰৰ ভিতৰত ২০ শতাংশ হ্ৰাস হোৱাৰ সম্ভাৱনা আছে?\nঘ) উত্তৰ কোৰিয়া\n৬) ভাৰতে কোন ৰাষ্ট্ৰৰ সৈতে প্ৰায় ৭.৫ লাখ AK-203 এছল্ট ৰাইফল ক্ৰয় কৰাৰ চুক্তিত স্বাক্ষৰ কৰাৰ কথা আছে?\nঘ) আমেৰিকা যুক্তৰাষ্ট্ৰ\n৭) মহিলা টেনিছ সংস্থাই ইয়াৰ সকলো প্ৰতিযোগিতা কোনখন দেশত স্থগিত ৰাখিছে?\nখ) দক্ষিণ কোৰিয়া\n৮) নিম্নলিখিত কোনজন খেলুৱৈক তেওঁৰ ফ্ৰেঞ্চাইজিৰ পৰা মুকলি কৰা হৈছে?\nক) কে এল ৰাহুল\nখ) ঋষভ পন্ত\nগ) মায়াংক আগৰৱালা\nঘ) সঞ্জু চেমচন\nDaily Current Affairs Quiz | Assamese ৰ উত্তৰসমূহ\n১) ৪ ডিচেম্বৰ\n২০২১ চনৰ ৪ ডিচেম্বৰৰ ভিতৰত অন্ধ্ৰ প্ৰদেশ, উৰিষ্যা আৰু পশ্চিম বংগত ঘূৰ্ণীবতাহ জাৱাদ নামৰ এটা ঘূৰ্ণীবতাহ অহাৰ সম্ভাৱনা আছে। ভাৰতীয় বতৰ বিজ্ঞান বিভাগৰ মতে, পৰৱৰ্তী ২৪ ঘণ্টাত আন্দামান সাগৰৰ কেন্দ্ৰীয় অংশত এটা নিম্ন চাপৰ এলেকা বংগোপসাগৰৰ কেন্দ্ৰীয় অংশত ঘূৰ্ণীবতাহত পৰিণত হোৱাৰ সম্ভাৱনা আছে।\n২) ২ ডিচেম্বৰ\n১৯৮৪ চনৰ ভূপাল গেছ ট্ৰেজেডীত প্ৰাণ হেৰুওৱা লোকসকলৰ স্মৃতিত ২ ডিচেম্বৰত ভাৰতত প্ৰতি বছৰে ৰাষ্ট্ৰীয় প্ৰদূষণ নিয়ন্ত্ৰণ দিৱস পালন কৰা হয়। ভূপাল দুৰ্যোগ ১৯৮৪ চনৰ ২-৩ ডিচেম্বৰত ইউনিয়ন কাৰ্বাইড ইণ্ডিয়া লিমিটেড (ইউচিআইএল) কীটনাশক প্ৰকল্পত গেছ লিক হোৱাৰ ঘটনা আছিল, য’ত হাজাৰ হাজাৰ লোকৰ মৃত্যু হৈছিল। ইয়াক পৃথিৱীৰ আটাইতকৈ বেয়া ঔদ্যোগিক দুৰ্যোগৰ ভিতৰত গণ্য কৰা হয়। ৰাষ্ট্ৰীয় প্ৰদূষণ প্ৰতিৰোধ দিৱসে ঔদ্যোগিক প্ৰক্ৰিয়া আৰু ঔদ্যোগিক দুৰ্যোগৰ ফলত হোৱা প্ৰদূষণসম্পৰ্কে সজাগতা বিয়পোৱাৰ দিশত কাম কৰে।\nকেন্দ্ৰীয় গৃহ আৰু সহযোগিতা মন্ত্ৰী অমিত শ্বাহে ২ ডিচেম্বৰ, ২০২১ তাৰিখে উত্তৰ প্ৰদেশৰ চাহাৰনপুৰত মা শকুম্ভাৰী বিশ্ববিদ্যালয়ৰ আধাৰশিলা স্থাপন কৰে। ২০২২ চনৰ উত্তৰ প্ৰদেশ বিধানসভা নিৰ্বাচনৰ মাত্ৰ কেইমাহমান আগতে এই আধাৰশিলা স্থাপন কৰা হৈছে।\n৪) অঞ্জু ববি জৰ্জ\nবিশ্ব এথলেটিক্সে ভাৰতত খেলৰ জগতত আগবঢ়োৱাৰ প্ৰচেষ্টাৰ বাবে স্প্ৰিণ্টাৰ অঞ্জু ববি জৰ্জক ‘ৱমেন অফ দা ইয়েৰ’ হিচাপে বঁটা প্ৰদান কৰিছে। অঞ্জু ববি জৰ্জ এজন প্ৰাক্তন আন্তৰ্জাতিক লং জাম্প তাৰকা। তেওঁ এতিয়াও খেলৰ সৈতে সক্ৰিয়ভাৱে জড়িত হৈ আছে।\n১ ডিচেম্বৰ, ২০২১ তাৰিখে ৰাষ্ট্ৰসংঘৰ উন্নয়ন কাৰ্যসূচী (ইউএনডিপি) অনুসৰি আফগানিস্তানৰ নামমাত্ৰ জিডিপি ২০২০ চনত ২০ বিলিয়ন আমেৰিকান ডলাৰৰ পৰা মাত্ৰ এবছৰৰ ভিতৰত ১৬ বিলিয়ন আমেৰিকান ডলাৰলৈ ২০ শতাংশ হ্ৰাস হোৱাৰ সম্ভাৱনা আছে। এক নতুন আৰ্থ-সামাজিক প্ৰতিবেদন অনুসৰি, জৰুৰী সংশোধনমূলক ব্যৱস্থা গ্ৰহণ নকৰিলে পৰৱৰ্তী বছৰবোৰত হ্ৰাস ৩০ শতাংশত উপনীত হ’ব পাৰে।\nGet Assamese current affairs in Assamese language\nৰাছিয়াৰ ৰাষ্ট্ৰপতি ভ্লাদিমিৰ পুটিনৰ ভাৰত ভ্ৰমণৰ সময়ত ভাৰত আৰু ৰাছিয়াই ৬ ডিচেম্বৰ, ২০২১ তাৰিখে ৭.৫ লাখ AK-203 এছল্ট ৰাইফল যোগান ধৰাৰ চুক্তি স্বাক্ষৰ কৰাৰ কথা আছে। এই চুক্তিয়ে ভাৰত আৰু ৰাছিয়াৰ সামৰিক সম্পৰ্কক এক গুৰুত্বপূৰ্ণ উৎসাহ প্ৰদান কৰিব। নিৰাপত্তা সম্পৰ্কীয় কেবিনেট কমিটিৰ পৰা চূড়ান্ত অনুমোদন সহ চুক্তিখনত ইতিমধ্যে সকলো প্ৰয়োজনীয় অনুমোদন প্ৰদান কৰা হৈছে।\nচীনা টেনিছ খেলুৱৈ পেং চুয়াইৰ সুৰক্ষাক লৈ উদ্বেগৰ পিছত মহিলা টেনিছ সংস্থাই (ডব্লিউটিএ) চীনত ইয়াৰ সকলো প্ৰতিযোগিতা স্থগিত ৰখাৰ কথা ঘোষণা কৰিছে। ২ নৱেম্বৰত চীনৰ এজন শীৰ্ষ চৰকাৰী বিষয়াৰ বিৰুদ্ধে যৌন নিৰ্যাতনৰ অভিযোগ উত্থাপন কৰাৰ পিছত যোৱা কেইসপ্তাহমানত খেলুৱৈগৰাকীৰ সুস্থতাক লৈ ডব্লিউটিএ চীনা চৰকাৰৰ সৈতে বিবাদত লিপ্ত হৈছে। assamese current affairs\n৮) কে এল ৰাহুল\nপঞ্জাৱ কিংছে মায়াংক আগৰৱাল আৰু আনকেপড আৰ্শদীপ সিঙকে ধৰি দুজন খেলুৱৈক ধৰি ৰাখিছিল আৰু আই পি এল ২০২২ ৰ সময়ত অধিনায়ক কে এল ৰাহুল আৰু ক্ৰিছ গেইলকে ধৰি গুৰুত্বপূৰ্ণ খেলুৱৈসকলক এৰি দিব লগা হৈছিল। পঞ্জাৱ কিংছৰ মুখ্য প্ৰশিক্ষক অনিল কুম্বলে য়ে ৰখা খেলুৱৈসকলৰ নাম ঘোষণা কৰাৰ সময়ত স্পষ্ট কৰিছিল যে তেওঁলোকে কে এল ৰাহুলক ধৰি ৰাখিব বিচাৰিছিল কিন্তু তেওঁ নিলামলৈ যোৱাৰ সিদ্ধান্ত লৈছিল আৰু তেওঁলোকে তেওঁৰ সিদ্ধান্তক সন্মান কৰে।\nTop5Current Affairs | Assamese


2Sa 24 | AsmULB | STEP | পাছত ইস্ৰায়েলৰ বিৰুদ্ধে যিহোৱাৰ ক্ৰোধ পুনৰায় জ্বলি উঠিল আৰু তেওঁলোকৰ বিৰুদ্ধে দায়ূদৰ প্ৰবৃত্তি জন্মাই তেওঁ ক’লে, “ইস্ৰায়েল আৰু যিহুদাক গৈ গণনা কৰা”।\nলোকসকলৰ গণনা কৰাৰ দোষ আৰু তাৰ দণ্ড\n1পাছত ইস্ৰায়েলৰ বিৰুদ্ধে যিহোৱাৰ ক্ৰোধ পুনৰায় জ্বলি উঠিল আৰু তেওঁলোকৰ বিৰুদ্ধে দায়ূদৰ প্ৰবৃত্তি জন্মাই তেওঁ ক’লে, “ইস্ৰায়েল আৰু যিহুদাক গৈ গণনা কৰা”। 2তাতে ৰজাই তেওঁৰ ওচৰত থকা প্ৰধান সেনাপতি যোৱাবক ক’লে, “মই ইস্ৰায়েলৰ লোকসকলৰ সংখ্যা জানিবৰ বাবে, তুমি দানৰে পৰা বেৰ-চেবালৈকে ইস্ৰায়েলৰ সকলো জনগোষ্ঠীৰ মাজত যোৱা আৰু তোমালোকে লোকসকলক গণনা কৰা।”\n3তেতিয়া যোৱাবে ৰজাক ক’লে, “এতিয়া যিমান লোক আছে, আপোনাৰ ঈশ্বৰ যিহোৱাই তাৰ এশ গুণ বৃদ্ধি কৰক আৰু মোৰ প্ৰভু মহাৰাজে তাক চকুৰে চাওক; কিন্তু মোৰ প্ৰভু মহাৰাজে এনে কাৰ্যত কিয় সন্তোষ পাইছে?” 4তথাপি যোৱাব আৰু সেনাপতিসকলৰ আগত ৰজাৰ বাক্য প্ৰবল হ’ল; তাতে যোৱাব আৰু সেনাপতিসকলে ইস্ৰায়েলৰ লোকসকলক গণনা কৰিবলৈ ৰজাৰ আগৰ পৰা গ’ল।\n5পাছত তেওঁলোকে যৰ্দ্দন পাৰ হৈ আৰোয়েৰৰ মাজত থকা নগৰ খনৰ সোঁফালে ছাউনি পাতিলে; আৰু তেওঁলোকে গাদ ও জাজেৰলৈকে গ’ল। 6তাৰ পাছত তেওঁলোকে গিলিয়দ আৰু দানযানলৈ গৈ ঘুৰি আহি চীদোনলৈ গ’ল। 7তেওঁলোকে তূৰ দুৰ্গলৈ গ’ল আৰু হিব্বীয়া ও কনানীয়াসকলৰ সকলো নগৰলৈও গ’ল; আৰু শেষত তেওঁলোকে আহি যিহূদাৰ দক্ষিণ অঞ্চল বেৰ-চেবাত উপস্থিত হ’ল।\n8এইদৰে তেওঁলোকে দেশৰ সকলো ঠাইতে ফুৰি ন মাহ বিশ দিনৰ মুৰত যিৰূচালেমলৈ উভটি আহিল। 9পাছত যোৱাবে গণনা কৰা লোকসকলৰ সংখ্যা ৰজাৰ ওচৰত আনি দিলে; তাৰ মুঠ, ইস্ৰায়েলৰ তৰোৱাল ধৰোঁতা আঠ লাখ বলৱান লোক, আৰু যিহূদাৰ পাঁচ লাখ লোক।\n10এইদৰে দায়ূদে লোকসকলক গণনা কৰোৱাৰ পাছত, তেওঁৰ মনে তেওঁক দোষী কৰিলে। তেতিয়া দায়ূদে যিহোৱাক ক’লে, “এই কৰ্ম কৰি মই মহা পাপ কৰিলোঁ; কিন্তু হে যিহোৱা বিনয় কৰোঁ, নিজ দাসৰ অপৰাধ ক্ষমা কৰা, কিয়নো মই অতিশয় অজ্ঞানৰ কৰ্ম কৰিলোঁ।”\n11দায়ূদ ৰাতিপুৱাতে উঠিল, দায়ূদৰ দৰ্শক গাদ ভাববাদী ওচৰলৈ যিহোৱাৰ বাক্য আহিল, বোলে, 12“তুমি গৈ দায়ূদক কোৱা: ‘যিহোৱাই এই কথা কৈছে, মই তোমাৰ আগত তিনিটা দণ্ড ৰাখিছো; তাৰ মাজৰ এটা বাচি লোৱা, মই তাকেই তোমালৈ কৰিম’।”\n13তাতে গাদে দায়ূদৰ ওচৰলৈ গৈ তেওঁক ক’লে, “তোমাৰ দেশত সাত বছৰ আকাল হ’ব লাগে নে? বা তোমাৰ শত্ৰুবোৰ পাছে পাছে খেদি যাওঁতে, তুমি সিহঁতৰ আগে আগে তিনি মাহলৈকে পলাই থাকিবা? নাইবা দেশত তিনি দিনলৈকে মহামাৰী হ’ব? এতিয়া মোক পঠোৱা জনাক মই কি উত্তৰ দিম, তাক এতিয়াই বিবেচনা কৰি চোৱা।” 14তাতে দায়ূদে গাদক ক’লে, “মই বৰ ঠেকত পৰিছোঁ৷ আমি যিহোৱাৰ হাতত পৰা ভাল, কিয়নো তেওঁৰ দয়া প্ৰচুৰ, কিন্তু মোক মানুহৰ হাতত পৰিবলৈ নিদিয়ক।”\n15গতিকে সেই ৰাতিপুৱাৰে পৰা নিৰূপিত সময়লৈকে যিহোৱাই ইস্ৰায়েললৈ মহামাৰী পঠিয়ালে; তাতে দানৰে পৰা বেৰ-চেবালৈকে সত্তৰ হাজাৰ লোকৰ মৃত্যু হ’ল। 16পাছত যেতিয়া দূতে যিৰূচালেমক বিনষ্ট কৰিবলৈ তাৰ ফাললৈ হাত মেলিলে, তেতিয়া যিহোৱাই সেই আপদৰ বাবে খেদ কৰি সংহাৰক দূতক ক’লে, “এয়ে জুৰিছে! এতিয়া তোমাৰ হাত কোঁচোৱা।” সেই সময়ত যিহোৱা সেই দূত যিবূচীয়া অৰৌণাৰ মৰণা মৰা খলাৰ ওচৰত আছিল।\n17পাছত যি দূতে সংহাৰ কৰিছিল, দায়ূদে সই দূতক দেখি যিহোৱাক ক’লে “মইহে পাপ কৰিলোঁ, মইহে অপৰাধী হলোঁ; কিন্তু এই মেষবোৰে কি কৰিলে? মই বিনয় কৰোঁ, তোমাৰ হাত মোৰেই বিৰুদ্ধে আৰু মোৰ পিতৃ-বংশৰ বিৰুদ্ধে হওক!”\n18সেই দিনা গাদে দায়ূদৰ ওচৰলৈ আহি তেওঁক ক’লে, “তুমি উঠি গৈ যিবূচীয়া অৰৌণাত মৰণা মৰা খলাত যিহোৱাৰ উদ্দেশে এটা যজ্ঞ-বেদি স্থাপন কৰাগৈ।” 19তাতে যিহোৱাৰ আজ্ঞা অনুসাৰে গাদৰ নিৰ্দেশ মানি দায়ুদ উঠি গ’ল। 20পাছত অৰৌণাই চাই দেখিলে যে, তেওঁৰ ফালে ৰজা আৰু তেওঁৰ দাসসকল আহি আছে, তাতে অৰৌণাই আহি ৰজাৰ আগত মাটিত উবুৰি হৈ প্ৰণিপাত কৰিলে।\n21আৰু অৰৌণাই ক’লে, “মোৰ প্ৰভু মহাৰাজৰ নিজৰ দাসৰ ওচৰলৈ কি কাৰণে আহিল?” দায়ূদে ক’লে, “লোকসকলৰ মাজৰ পৰা মহামাৰী গুচিবৰ বাবে যিহোৱাৰ উদ্দেশ্যে এটা যজ্ঞ-বেদি নিৰ্ম্মাণ কৰিবৰ অৰ্থে মই তোমাৰ পৰা এই মৰণা মৰা খলা কিনিবলৈ আহিছোঁ।” 22তেতিয়া অৰৌণাই দায়ূদক ক’লে, “মোৰ প্ৰভু মহাৰাজৰ দৃষ্টিত যি ভাল হয়, তাকে লৈ উৎসৰ্গ কৰক; চাওঁক, হোম-বলিৰ বাবে এই গৰুবোৰ আৰু খৰিৰ বাবে মৰণা মৰা যন্ত্ৰ আৰু গৰুবোৰৰ যুৱঁলি আছে৷ 23হে মহাৰাজ অৰৌণাই মহাৰাজক এই সকলোকে দিছে।” অৰৌণাই ৰজাক পুনৰ ক’লে, “আপোনাৰ ঈশ্বৰ যিহোৱাই আপোনাক গ্ৰহণ কৰক।”\n24ৰজাই অৰৌণাক ক’লে, “সেয়ে হ’ব নোৱাৰে, মই মূল্য দি তোমাৰ পৰা সকলো কিনিহে লম; মই নিজ ঈশ্বৰ যিহোৱাৰ উদ্দেশে বিনামূল্যে হোম-বলি উৎসৰ্গ নকৰোঁ।” এই বুলি দায়ূদে পঞ্চাশ চেকল ৰূপ দি, সেই মৰণা মৰা খলা আৰু গৰুবোৰ কিনি ল’লে। 25আৰু দায়ূদে সেই ঠাইতে যিহোৱাৰ উদ্দেশ্যে এটা যজ্ঞ-বেদি নিৰ্ম্মাণ কৰি, হোম-বলি আৰু মঙ্গলাৰ্থক বলি উৎসৰ্গ কৰিলে। তাতে যিহোৱাই দেশৰ পক্ষে প্ৰাৰ্থনা শুনিলে আৰু ইস্ৰায়েলৰ পৰা মহামাৰী গুচিল।


চুন্যৎফা - অসমীয়া ৱিকিপিডিয়া\nচাৰিঙীয়া ফৈদ, আহোম ৰাজবংশ\nআহোম ধৰ্ম, হিন্দু ধৰ্ম\nচুন্যৎফা বা উদয়াদিত্য সিংহ (খ্ৰী: ১৬৭০-১৬৭২)আহোম সাম্ৰাজ্যৰ এজন ৰজা আছিল। আহোম-মোগলৰ সংঘৰ্ষৰ কালছোৱাতে মৃত্যুবৰণ কৰা জ্যেষ্ঠ ভ্ৰাতৃ চুপংমুং ওৰফে চক্ৰধ্বজ সিংহৰ পিছতেই তেওঁ ৰাজপাটত বহে। তেওঁ‌ৰ ৰাজত্বকালতেই বৰ সেনাপতি লাচিত বৰফুকনৰ নেতৃত্বত মোগলৰ বিৰুদ্ধে অসমীয়া সৈন্যই শৰাইঘাটৰ যুদ্ধত নিৰ্ণায়ক বিজয় সাব্যস্ত কৰে। শাসনকালৰ পিছৰ সময়ছোৱা ডফলাসকলৰ বিৰুদ্ধে বিফল অভিযান, বৃন্দাবনৰ পৰমানন্দ সন্ন্যাসীৰ আধ্যাত্মিক প্ৰভাৱৰ ফলত বিষয়াসকলৰ অসন্তুষ্টি আদি ঘটনাৰে পূৰ্ণ। ইয়াৰ ফলশ্ৰুতিতে পিছলৈ চুন্যতফাক ক্ষমতাচ্যুত কৰি প্ৰাণনাশ কৰা হয়। তেওঁৰ ৰাজত্বকালৰ পৰৱৰ্তী কালছোৱাত ৰাজ্যত বিভিন্ন খাম-খেয়ালি আৰম্ভ হৈ ১৬৮১ চনত চুপাতফা ওৰফে গদাধৰ সিংহ ৰাজপাটত বহালৈকে চলে।\n1 বংশ পৰিচয় তথা প্ৰাৰম্ভিক জীৱন\n3.1 মোগলৰ সৈতে যুদ্ধ\n3.2 ৰাজভঁ‌ৰালৰ অগ্নিকাণ্ড\n3.3 ডফলাসকলৰ বিৰুদ্ধে অভিযান\n3.4 পৰমানন্দ বৈৰাগীৰ প্ৰভাৱ\n3.5 বৈষ্ণৱ মহন্তসকলৰ ওপৰত অত্যাচাৰ\n3.6 ডেবেৰা হাজৰিকাৰ পৰমানন্দ বিৰোধী কাৰ্যকলাপ\n4 ক্ষমতাচ্যুতি আৰু মৃত্যু\n5 ৰাজত্বকালৰ উল্লেখনীয় দিশ\nবংশ পৰিচয় তথা প্ৰাৰম্ভিক জীৱন[সম্পাদনা কৰক]\nউদয়াদিত্য সিংহ চুৰেং দেওৰজাৰ নাতি তথা নামৰূপীয়া ৰজাৰ পুত্ৰ আৰু আহোম ৰজা চুহুন্মুঙৰ আজোনাতি আছিল। তেওঁৰ ককাদেউতাক চুৰেং দেওৰজা আছিল আহোম ৰাজবংশৰ চাৰিঙীয়া ফৈদৰ প্ৰতিষ্ঠাতা যি চুহুন্মুঙৰ ৰাজত্বকালত চুতীয়া আৰু কছাৰী ৰাজ্যৰ বিৰুদ্ধে সামৰিক অভিযানত অংশগ্ৰহণ কৰিছিল। তেওঁ‌ৰ পূৰ্বৱৰ্তী ৰজা চুক্লেণমুঙ আৰু চুখাম্‌ফাৰ দিনতো চিলাৰাইৰ নেতৃত্বত হোৱা কোচসকলৰ আক্ৰমণকালতো যুদ্ধত নামিছিল। উদয়াদিত্য সিংহৰ পূৰ্বৰ নাম আছিল মাজু গোঁ‌হাই। তেওঁৰ জ্যেষ্ঠ ভ্ৰাতৃ চুপংমুং সিংহাসনত বহোঁ‌তে সিংহাসনৰ পৰৱৰ্তী উত্তৰাধিকাৰী হিচাপে মাজু গোঁ‌হাইক চাৰিঙীয়া ৰজা পদত অভিষিক্ত কৰা হয়। \n১৬৭০ খ্ৰীষ্টাব্দৰ এপ্ৰিল মাহত স্বৰ্গদেৱ চুপংমুঙৰ দেহাৱসানৰ পিছত মাজু গোঁ‌হাইক আহোম ৰাজ্যৰ ৰজা ঘোষণা কৰা হয়। ৰাজপাটত বহি তেওঁ আহোমমতে চুন্যৎফা আৰু হিন্দুমতে উদয়াদিত্য সিংহ নাম লয়।\nমোগলৰ সৈতে যুদ্ধ[সম্পাদনা কৰক]\nচক্ৰধ্বজ সিংহৰ দিনত আৰম্ভ হোৱা আহোম আৰু মোগলসকলৰ যুদ্ধই চূড়ান্ত পৰ্যায় লাভ কৰাৰ সময়তে উদয়াদিত্য সিংহ ৰাজপাটত বহে। সেই সময়ত মোগল সেনাপতি অম্বৰৰ ৰজা ৰামসিংহই গুৱাহাটী দখল কৰিবলৈ অহৰহ চেষ্টা কৰাৰ বিপৰীতে আহোম সেনাপতি লাচিত বৰফুকন আৰু আতন বুঢ়াগোহাঁ‌য়ে গুৱাহাটী ৰক্ষা কৰি আছিল। ৰামসিংহই বৰফুকনলৈ প্ৰস্তাৱ পঠিয়ায় যে যদিহে বৰফুকনে গুৱাহাটীৰ দুৰ্গ মোগলক এৰি দিয়ে তেন্তে ১৬৩৯ চনৰ অসুৰৰ আলিৰ সন্ধি অনুসৰি হোৱা আহোম ৰাজ্যৰ সীমা মোগলে মানি চলিব। দীৰ্ঘদিন ধৰি চলি থকা জয়-পৰাজয় নোহোৱা যুদ্ধৰ ফলত আহোম সেনাৰ মাজত অস্থিৰতা ই দেখা দিছিল আৰু সেয়ে এই প্ৰস্তাৱটোৱে আহোম শিবিৰত উৎসাহজনক সঁ‌হাৰি লাভ কৰে। চূড়ান্ত সিদ্ধান্ত গ্ৰহণৰ বাবে এই প্ৰস্তাৱটো উদয়াদিত্য সিংহলৈ প্ৰেৰণ কৰা হয়। ৰাজসভাত ৰামসিংহৰ প্ৰস্তাৱৰ প্ৰতি প্ৰায়বোৰ বিষয়াই সমৰ্থন আগবঢ়ায় যদিও আতন বুঢ়াগোহাঁ‌য়ে ইয়াৰ বিৰোধিতা কৰি কয় যে যদি ইচ্ছাকৃতভাৱে মোগলক গুৱাহাটী এৰিয়ে দিয়া হয় তেন্তে ইমানদিনে যুদ্ধৰ নামত হানি হোৱা ধন-জনৰ কোনো মূল্য নাথাকিব। তদুপৰি এই কথাৰ নিশ্চিতি নাই যে সম্ৰাট ঔৰংজেৱ অথবা ৰামসিংহৰ উত্তৰসুৰী সেনাপতিয়ে এই প্ৰস্তাৱটো মানি ল'ব। বুঢ়াগোঁ‌হাইৰ কথা গমি চাই স্বৰ্গদেৱে সেনাপতিসকলক যুদ্ধৰ আদেশ দিয়ে।\nএই কথাত ক্ষুণ্ণ হৈ তেওঁৰ অশ্বাৰোহী সৈন্যদলক নাৱেৰে ব্ৰহ্মপুত্ৰ পাৰ হৈ আন্ধাৰুবালিৰ দুৰ্গ ভেদি গুৱাহাটীত সোমাবলৈ নিৰ্দেশ দিয়ে। সেই সময়ত লাচিত বৰফুকন গুৰুতৰভাৱে অসুস্থ আছিল। মুখ্য সেনাপতিৰ অবৰ্তমানত আহোম সৈন্য ৰণভূমিত নিৰাশ হৈ পৰিছিল। মোগলৰ নৌবাহিনী গুৱাহাটীলৈ আগুৱাই অহা দেখা পাই আহোম সৈন্যই যুঁ‌জ নকৰাকৈয়ে পিছ হুঁ‌হকিবলৈ ধৰে। বৰফুকনে এই কথাৰ সম্ভেদ পাই নৰিয়া গাৰেই নিজৰ সৈতে আন ছখন নাও লৈ মোগল সেনাৰ ফালে খেদি যায়। বৰফুকনক দেখা পাই আহোম সেনাই দুগুণ উৎসাহেৰে যুদ্ধক্ষেত্ৰত নামি পৰে আৰু মোগলক সম্পূৰ্ণৰূপে পৰাজিত কৰি মানাহ নৈৰ সিপাৰে খেদি পঠায়। ১৬৭১ চনত সংঘটিত এই যুদ্ধক শৰাইঘাটৰ যুদ্ধ নামেৰে জনা যায়। ইয়াৰ পিছতেই গোৱালপাৰা জিলাৰ হাদিৰ নামৰ ঠাই আহোম সাম্ৰাজ্যৰ পশ্চিম সীমান্তৰ ছাউনী হিচাপে পৰিগণিত হয়। শৰাইঘাটৰ বিজয়ত উৎফুল্ল হৈ চুন্যৎফাই আহোম সেনাপতিসকলত পুৰস্কৃত কৰে। কোচৰজা বলিনাৰায়ণৰ নাতি তথা মহেন্দ্ৰ নাৰায়ণৰ পুত্ৰ ৰাজকুমাৰদ্বয় চন্দ্ৰ নাৰায়ণক দৰঙৰ আৰু গন্ধৰ্ব নাৰায়ণক বেলতলাৰ প্ৰান্তীয় শাসনকৰ্তা হিচাপে অধিষ্ঠিত কৰা হয়। ইয়াৰ কিছুদিন পিছতেই লাচিতৰ দেহাৱসান ঘটে আৰু তেওঁৰ জ্যেষ্ঠ ভ্ৰাতৃ লালুকসোলাক গুৱাহাটীত বৰফুকন পদত নিয়োগ কৰা হয়। আতন বুঢ়াগোহাঁ‌ইকে ধৰি সম্ভ্ৰান্ত বিষয়াসকল ভৱিষ্যতে হ'ব পৰা মোগলৰ যিকোনো আক্ৰমণ প্ৰতিহত কৰিবলৈ গুৱাহাটীতে থিতাপি লয়।\nৰাজভঁ‌ৰালৰ অগ্নিকাণ্ড[সম্পাদনা কৰক]\n১৬৭১ চনত শিলিখাৰ এটা সোণ-ৰূপৰ ভঁ‌ৰালত জুই লাগে। অনুসন্ধান কৰি গম পোৱা যায় যে ভঁ‌ৰালৰ তত্ত্বাৱধানৰ দায়িত্বত থকা ভঁ‌ৰালী বৰুৱাই অসাৱধানবশতঃ সহজে জুই লাগিব পৰা কোনো বস্তুৰ কাষত জ্বলন্ত চিলিম এডাল থোৱাৰ বাবেই অগ্নিকাণ্ড সংঘটিত হয়। ইয়াৰ শাস্তিস্বৰূপে ভঁ‌ৰালী বৰুৱাক হাতীৰ লাদেৰে চিলিম টানিবলৈ দিয়া হয়।\nডফলাসকলৰ বিৰুদ্ধে অভিযান[সম্পাদনা কৰক]\nবৰ্তমানৰ লখিমপুৰ জিলা আৰু শোণিতপুৰ জিলাৰ উত্তৰফালে পাহাৰত ডফলাসকলে বাস কৰিছিল। মাজে-সময়ে তেওঁলোকে ভৈয়ামলৈ আহি লুট-পাত চলাইছিল। আহোম ৰজাসকলে তেওঁলোকক নিয়ন্ত্ৰণত ৰাখিবলৈ বস্ত-পাতিৰ যোগান ধৰিছিল আৰু ডফলা পাহাৰৰ নামনিত বাস কৰা ডফলা-বহতীয়াসকলৰ পৰা কৰ সংগ্ৰহৰ অনুমতি দিছিল। ডফলাসকলে বন্দোৱস্তি মতে বয়-বস্তু আৰু কৰ পোৱাত দেৰী হোৱাত ভোক-পিয়াহৰ চূড়ান্ত সীমাত উপনীত হোৱাৰ দোহাই দি মুখিয়ালসকলৰ নেতৃত্বত গাগলডুবি গাঁ‌ৱত আক্ৰমণ চলায় আৰউ তিনিজন লোকক হত্যা কৰাৰ লগতে মহিলা আৰু শিশুক সামৰি মুঠ ৪০ গৰাকী লোকক ধৰি নিয়ে।  উদয়াদিত্য সিংহই তাৎক্ষণিকভাৱে ঘোঁৰাকোঁ‌ৱৰ বৰবৰুৱাৰ নেতৃত্বত ডফলাসকলক এশিকনি দিবৰ বাবে প্ৰস্তুতি চলায়। বুঢ়াগোহাঁ‌য়ে পাহাৰ আৰু হাবিৰ দুৰ্গম ঠাইলৈ গৈ সামৰিক অভিযান চলোৱাতকৈ কূটনৈতিক কৌশলেৰে পৰিস্থিতিৰ মোকাবিলা কৰিবলৈ পৰামৰ্শ দিয়ে। ৰজাই সেই পৰামৰ্শ আওকাণ কৰি বৰবৰুৱাক সৈন্যবাহিনীৰে সৈতে ডফলাৰ বিৰুদ্ধে প্ৰেৰণ কৰে।\n১৬৭২ চনৰ ডফলাসকলৰ বিৰুদ্ধে এই অভিযান সম্পূৰ্ণৰূপে ব্যৰ্থ হয়। এই কথাত ক্ৰোধান্বিত হৈ চুন্যৎফাই বৰবৰুৱাৰ গাফিলতিৰ অভিযোগত পদচ্যুত কৰি চাৰিঙীয়া পেলাম ফুকনক বৰবৰুৱা পাতে আৰু ঘোঁ‌ৰাকোঁ‌ৱৰক প্ৰাণদণ্ডৰ আদেশ দিয়ে যদিও ৰাজমাওৰ হস্তক্ষেপত তেওঁৰ প্ৰাণ ৰক্ষা পৰে। অৱশ্যে কিছুদিনৰ পিছত ঘোঁ‌ৰাকোঁ‌ৱৰক ভিতৰুৱাল ফুকন অৰ্থাৎ গৃহৰক্ষী বাহিনীৰ দলপতি পদত নিয়োগ কৰা হয়। পৰৱৰ্তী সময়ত ডফলাসকলে অসমীয়া বন্দীসকলক নিজেই মুকলি কৰি দিয়ে।\nপৰমানন্দ বৈৰাগীৰ প্ৰভাৱ[সম্পাদনা কৰক]\nউদয়াদিত্য সিংহৰ ৰাজত্বৰ পিছৰ কালছোৱাত পৰমানন্দ বৈৰাগী নামৰ এজন সন্ন্যাসীৰ আগমন ঘটে আৰু ৰজাৰ ওপৰত তেওঁ যথেষ্ট প্ৰভাৱ বিস্তাৰ কৰে। পৰমানন্দ সন্ন্যাসীক সাধাৰ্ণ লোকে গকুলপুৰী সন্ন্যাসী নামেৰেও জানিছিল আৰু তেওঁ বৃন্দাবনৰ সমীপৱৰ্তী গকুলৰ পৰা আহিছিল। হাজো, কামাখ্যা, বনমালী গোসাঁইৰ থান আদি ঠাইকে ধৰি নামনি অসমৰ বিভিন্ন স্থানত অলৌলিক কাৰুকাৰ্য প্ৰদৰ্শনেৰে পৰমানন্দই জনতাক মোহিত কৰিছিল। পৰমানন্দৰ গুণ-গান গড়গাঁৱলৈকো বিয়পি পৰে আৰু ৰজাৰ পৰা তেওঁ ৰাজসভালৈ নিমন্ত্ৰণ লাভ কৰে। সন্ন্যাসীজনে উদয়াদিত্য সিংহকো মোহিত কৰে আৰু স্বৰ্গদেৱে তেওঁক গুৰু মনিবলৈ লোৱাৰ লগতে সন্ন্যাসীজনৰ বাবে ৰাজধানীৰ প্ৰৱেশদ্বাৰ অৰ্থাৎ চূণপোৰা-দুৱাৰত থান সজাই দিয়ে। পৰমানন্দ বৈৰাগীৰ সন্মান বৃদ্ধিৰ বাবে ৰজাই ৰাজবিষয়াসকলকো তেওঁৰ অনুগামী হ'বলৈ আদেশ দিয়ে। ৰাজ-আদেশ অনুযায়ী আতন বুঢ়াগোহাঁ‌ই, বাঘছোৱাল বৰপাত্ৰগোহাঁ‌ই, লাঙিচাং বৰগোহাঁ‌ই আৰু লাইথেপেনা সলাল গোহাঁ‌ইকে ধৰি বহুসংখ্যক ফুকন, ৰাজখোৱা আৰু বৰুৱাই পৰমানন্দ সন্ন্যাসীৰ শিষ্যত্ব গ্ৰহণ কৰে। সন্ন্যাসীয়ে চূণপোৰাৰ থানত বহিয়েই ৰজাই কি কৈছে বা কি কৰিছে গম পোৱা বুলি দাবী কৰিছিল। ইয়াৰ ফলত ৰজা আৰু ৰাজসভাৰ ওপৰত সন্ন্যাসীয়ে যথেষ্ট প্ৰভাৱ বিস্তাৰ কৰিছিল।\nবৈষ্ণৱ মহন্তসকলৰ ওপৰত অত্যাচাৰ[সম্পাদনা কৰক]\nপৰমানন্দ সন্ন্যাসীৰদ্বাৰা প্ৰভাৱিত হৈ উদয়াদিত্য সিংহই ঠাকুৰীয়া ঠালৰ বাৰজন বৈষ্ণৱ মহন্তক সন্ন্যাসীজনৰ শৰণ ল'বলৈ কয়। মহন্তসকলে ইয়াৰ বিৰোধ কৰাত মায়ামৰা, মকাজান, শিলিখাতল আৰু চেঁ‌চামুখৰ মুখিয়াল মহন্তকেইজনক পোতাশালত থয় আৰু কয় যে তেওঁলোকে যদি কোনো অলৌকিক কাৰ্যৰে ৰজাক সন্তুষ্ট কৰিব পাৰে তেহে তেওঁলোকক মুক্তি দিয়া হ'ব। মহন্তসকলে এই কাম কৰিবলৈ অপাৰগতা প্ৰকাশ কৰে আৰু একগোট হৈ তেওঁলোকক সন্ন্যাসীৰ শিষ্য সজাবলৈ ৰজাই কৰা আয়োজনৰ বিৰোধিতা কৰাৰ বাবে থিৰাং কৰে। এই কাৰ্যত তেওঁলোকে তিনিওজন গোহাঁ‌ইৰে কৌশলী সহযোগিতা লাভ কৰে।\nডেবেৰা হাজৰিকাৰ পৰমানন্দ বিৰোধী কাৰ্যকলাপ[সম্পাদনা কৰক]\nডেবেৰা আছিল আহোম লুখুৰাখন ফৈদৰ এজন হাজৰিকা অৰ্থাৎ এক হাজাৰ লোকৰ অধিকাৰী বিষয়া। তেওঁৰ পিতৃ আছিল ১৬৭২ চনত ডফলাৰ বিৰুদ্ধে চলোৱা অভিযানত মৃত্যুবৰণ কৰা খৰাগোম নামৰ বিষয়া। বৈষ্ণৱ মহন্তসকলৰ ওপৰত উদয়াদিত্য সিংহই চলোৱা অত্যাচাৰৰ বাবে ডেবেৰা স্বৰ্গদেউৰ ওপৰত খৰ্গহস্ত হৈ আছিল। তেওঁ নিজে মকাজান মহ্ন্তৰ শিষ্য হোৱাৰ হেতুকে বৈষ্ণৱ সন্তসকলৰ গৌৰৱ বৰ্তাই ৰাখিবলৈ সংকল্প লয় আৰু ইয়াৰ বাবে মহন্তসকলৰ পৰা আশীৰ্বাদ লয়।\nৰজাই তেওঁৰ বিৰুদ্ধে চলা অভিসন্ধিৰ উমান পাই ডেবেৰাক ৰাজধানীৰ পৰা আঁতৰত ৰাখিবলৈ ব্যৱস্থা লয় আৰু সেয়ে শদিয়াৰ ওচৰৰ মিচিমিসকলৰ বিদ্ৰোহ দমন কৰিবৰ বাবে ডেবেৰাক আদেশ দিয়ে। ডেবেৰাই ৰজাৰ প্ৰকৃত উদ্দেশ্য গম পাই এই অভিযান তিনিদিনৰ পিছত আৰম্ভ কৰিব বুলি জনায়।\nসেই ৰাতিয়েই ডেবেৰাই তিনিওজন ডাঙৰীয়াক সাক্ষাৎ কৰি ৰজাৰ সৰু ভায়েক চুক্লমফা ওৰফে সৰুগোহাঁইক সিংহাসন দখল কৰাত সমৰ্থন কৰিবলৈ পতিয়ন নিয়ায়। বৈৰাগীয়ে ককায়েকৰ মগজত থিতাপি লোৱা বুলি মন্তব্য কৰি চুক্লমফায়ো এই প্ৰস্তাৱত ততালিকে সন্মত হয়। সেইমতে ডেবেৰাৰ লগতে ডেবেৰাৰ ভ্ৰাতৃ মোহন ডেকা, ৰতনপুৰীয়া হাজৰিকা, নামগিলা হাজৰিকা আৰু টাইৰাই দোলাকাষৰীয়া বৰুৱাৰ সহায়ত হাইঠাগুৰিৰ ৰাজভৱনত স্বৰ্গদেৱক ঘেৰাও কৰিবলৈ এহেজাৰ সশস্ত্ৰ লোক গোটায়। এই কথাৰ সম্ভেদ পাই চুন্যৎফাই ততালিকে নগৰৰ প্ৰৱেশদ্বাৰসমূহ বন্ধ কৰি সৰুগোহাঁই আটক কৰিবলৈ আদেশ দিয়ে।\nষড়যন্ত্ৰকাৰীসকলে তেওঁলোকৰ হাতত বেছি সময় নাই বুলি জানি তাৎক্ষনিকভাৱে আগবাঢ়িবলৈ সিদ্ধান্ত লয়। ১৬৭২ চনৰ নৱেম্বৰত সৰুগোহাঁই আৰু তেওঁৰ সমৰ্থকসকল অস্ত্ৰ-শস্ত্ৰৰে সুসজ্জিত হৈ মাজৰাতি ৰাজধানীৰ ফালে আগবাঢ়ে। তেওঁলোকে প্ৰৱেশদ্বাৰৰ পহৰাদাৰীসকলৰ মুখিয়াল ডিমৰুঘৰীয়া গোটৰ পচা-শিমলু হাজৰিকাক দুৱাৰ খুলি দিবলৈ অনুৰোধ জনায়। কিন্তু হাজৰিকাই দুৱাৰ এৰি দিবলৈ অমান্তি হয়। ডেবেৰাই হস্তীবাহিনীৰ মুৰব্বী গজপুৰীয়া হাতীবৰুৱা আৰু পৰীক্ষিত ঢেকেৰী মাউতক দুৱাৰ ভাঙিবলৈ কয়। এনেদৰেই ষড়যন্ত্ৰকাৰী দলটো প্ৰৱেশদ্বাৰ ভাঙি সোমাই পচা-শিমলু হাজৰিকাৰ লগতে দুৱাৰৰখীয়া লোকসকলক হত্যা কৰে। ইয়াৰ পিছত সৰুগোহাঁ‌ই ৰাজকাৰেঙৰ ফালে আগবাঢ়ে। চাৰিঙীয়া পেলন বৰবৰুৱা, চাৰিঙীয়া বৰুৱা আৰু চাউদাং বৰুৱাই নিজা বাহিনীৰে সৈতে আহি সৰুগোহাঁ‌ইৰ বাট ভেটি ধৰে যদিও অৱশেষত পৰাজিত হয়। সৰুগোহাঁ‌য়ে বৰবৰুৱা আৰু চাউদাং বৰুৱাক প্ৰাণে মাৰে। দুৰৈত হুৱা-দুৱা শুনি ৰজাই টোপনিৰ পৰা সাৰ পাই যদিও ডেবেৰাই আগতেই শিকাই থোৱা মতে ৰজাৰ শোৱনীকোঠাৰ দেহৰক্ষীয়ে হাতীশালৰ পৰা হাতী ওলাই যোৱাৰ বাবে বৰবৰুৱাই ঘূৰাই আনোতে হুলস্থূল হোৱা বুলি কয়। এই কথাত পতিয়ন গৈ উদয়াদিত্য সিংহই অধিক অনুসন্ধান কৰাৰ পৰা বিৰত থাকে।\nইতিমধ্যে সৰুগোহাঁ‌ই আহি ৰজাৰ চৰাঘৰ পায়হি আৰু কাৰেঙৰ প্ৰৱেশদ্বাৰসমূহত প্ৰহৰী নিয়োগ কৰে। বিৰোধী লোকসকলক ততালিকে মৃত্যুদণ্ড প্ৰদান কৰি উদয়াদিত্য সিংহৰ পলায়ন কৰাটো অসম্ভৱ কৰি তোলে। তেওঁ নিজকে ৰজা ঘোষণা কৰাৰ লগতে ঘোঁৰাকোঁ‌ৱৰ ভিতৰুৱাল ফুকনক বৰবৰুৱা পদত অধিষ্ঠিত কৰে। হৰি বৰপাত্ৰগোহাঁ‌ইৰ বাদে অন্য ৰাজকীয় বিষয়াসকলে নতুন ৰজাৰ আগলৈ আহি নিজৰ আনুগত্য প্ৰকাশ কৰে। সৰুগোহাঁ‌য়ে হৰি বৰপাত্ৰগোহাঁ‌ইক পদচ্যুত কৰি নিজৰ বিশ্বাসী চপাক বৰপাত্ৰগোহাঁ‌ই পদত নিয়োগ কৰে।\nক্ষমতাচ্যুতি আৰু মৃত্যু[সম্পাদনা কৰক]\nপিছদিনা উদয়াদিত্য সিংহত দোলাত বহাই চৰাইদেউ পাহাৰৰ ফালে নিয়া হয়। ৰাজমাৱে উদয়াদিত্য সিংহক হয় প্ৰাণে নামাৰিবলৈ নহ'লে তেওঁৰো প্ৰাণ ল'বলৈ চুক্লমফাক কাকূতি কৰে। সৰুগোহাঁ‌য়ে মাকক বুজনি দিয়ে যে দুয়োজনে একেলগে চৰাইদেউ আৰু গড়গাঁ‌ৱৰ পৰা ৰাজ্য শাসন কৰিব। চৰাইদেউ গৈ পোৱাৰ পিছতেই উদয়াদিত্য সিংহৰ প্ৰাণনাশ কৰা হয়। মৃত্যুৰ পূৰ্বে এজন নিৰপৰাধ লোকৰ প্ৰাণ লোৱাৰ বাবে তেওঁ এই কাৰ্যত জড়িতসকলক অভিশাপ দিয়ে। ওনো কোনো সূত্ৰৰ মতে ডেবেৰাই তেওঁক বিহপান কৰোৱাই। ৰজাৰ তিনিওগৰাকী কুঁৱৰীকো প্ৰাণে মৰা হয়। উদয়াদিত্য সিংহৰ গুৰু পৰমানন্দ সন্ন্যাসীক বন্দী কৰি নানাধৰণে অপমান কৰি শাস্তি দি মৃত্যুদণ্ড বিহা হয়। ভৱিষ্যতে এনে কোনো নতুন ৰীতি-নীতিৰ প্ৰচলন কৰিবলৈ বিচৰা লোকৰ বাবে সতৰ্কীকৰণ হিচাপে তেওঁৰ মৃতদেহটো ভূঁ‌ৰত বান্ধি দিখৌত উটুৱাই দিয়া হয়।\nৰাজত্বকালৰ উল্লেখনীয় দিশ[সম্পাদনা কৰক]\nস্বৰ্গদেৱ চুন্যৎফা ওৰফে উদয়াদিত্য সিংহৰ ৰাজত্বকালছোৱা শৰাইঘাটৰ যুদ্ধত অসমৰ পৰা মোগল শক্তিৰ বিতাৰণৰ বাবে ঘাইকৈ জনাজাত। গুৱাহাটীত উদ্ধাৰ হোৱা টোপসমূহলৈ চাই এই কথা ক'ব পাৰি যে সেই সময়লৈ অসমীয়া লোকে নিজে টোপ সাজিব জানিছিল। উজনি অসমৰ বৈৰাগী আলি এইজন স্বৰ্গদেৱৰ দিনতেই বন্ধোৱা হয়। সমসাময়িক বুৰঞ্জীবিদসকলে এই কথা উল্লেখ কৰিছে যে তেওঁৰ নিজৰ ভ্ৰাতৃ চক্ৰধ্বজ সিংহৰ সমান শক্তি আৰু বুদ্ধিমত্তা নাছিল যদিও মোগল আগ্ৰাসনৰ সময়ত গুৱাহাটীৰ বিষয়াসকললৈ তেওঁ সম্পূৰ্ণ সহায়-সহযোগিতা আগবঢ়াইছিল। ডফলাসকলৰ বিৰুদ্ধে বিফল সামৰিক অভিযানে তেওঁৰ ৰাজনৈতিক বিচক্ষণতা আৰু সমৰ কৌশলৰ অভাৱৰ কথা সূচায়। বৈষ্ণৱ মহন্তসকলক অপমান কৰি পৰমানন্দ সন্ন্যাসীৰ প্ৰভাৱ বৃদ্ধি কৰিবলৈ বিচৰা কাৰ্য তেওঁৰ প্ৰাণঘাতক সিদ্ধান্ত হিচাপে পৰিগণিত হয়।\n↑ The Deoraja (as called by the Hindus) was the second son of Suhungmung who is named as either Sureng or Suleng in the Buranjis and as Phichao in the Deodhai's manuscripts. He was the Charing Raja under Suhungmung and the Tipam Raja under Suklenmung. (Gogoi 1968, পৃষ্ঠা 321)\n↑ (Barbaruah 1981, পৃষ্ঠা 46)\n↑ (Barbaruah 1981, পৃষ্ঠা 49–51)\n↑ (Barbaruah 1981, পৃষ্ঠা 68)\n↑ (Barbaruah 1981, পৃষ্ঠা 188)\n↑ (Bhuyan 1957, পৃষ্ঠা 76)\n↑ (Gait 1906, পৃষ্ঠা 156)\n↑ (Gait 1906, পৃষ্ঠা 157)\n↑ (Bhuyan 1957, পৃষ্ঠা 112)\n↑ (Bhuyan 1957, পৃষ্ঠা 77)\n↑ (Bhuyan 1957, পৃষ্ঠা 78)\n↑ (Gait 1906, পৃষ্ঠা 159)\n↑ (Bhuyan 1957, পৃষ্ঠা 80)\n↑ (Barbaruah 1981, পৃষ্ঠা 189)\n↑ (Gait 1906, পৃষ্ঠা 158)\n↑ (Bhuyan 1957, পৃষ্ঠা 82)\n↑ (Barbaruah 1981, পৃষ্ঠা 190)\n↑ (Bhuyan 1957, পৃষ্ঠা 83)\n↑ (Bhuyan 1957, পৃষ্ঠা 83–84)\n↑ (Barbaruah 1981, পৃষ্ঠা 191)\n↑ (Bhuyan 1957, পৃষ্ঠা 84–85)\n↑ (Bhuyan 1957, পৃষ্ঠা 85)\n↑ (Bhuyan 1957, পৃষ্ঠা 86)\n↑ (Barbaruah 1981, পৃষ্ঠা 192)\n↑ (Bhuyan 1957, পৃষ্ঠা 86–87)\n↑ (Bhuyan 1957, পৃষ্ঠা 87)\n↑ (Barua 2008, পৃষ্ঠা 69)\n↑ (Bhuyan 1957, পৃষ্ঠা 88)\n"https://as.wikipedia.org/w/index.php?title=চুন্যৎফা&oldid=241084"ৰ পৰা অনা হৈছে\nএই পৃষ্ঠাখন ১১ জুলাই, ২০২০ তাৰিখে ১২:০৬ বজাত অন্তিম সংশোধন কৰা হৈছিল।


August 2018 – Page 11 – ফটাঢোল\nযেনে কুকুৰ তেনে টাঙোন – অনিমা দাস\nপল: ঐ বাবলু তই টাঙোন ডালত কিয় ক’লা ৰং ঘঁহি আছ? বাবলু: যোৱা কালি তোৰ দেউতাই মোৰ দেউতাৰ লগত কথা পাতি থাকোঁতে কোৱা শুনিছিলো যেনে কুকুৰ তেনে টাঙোন দিব লাগে হেনো। আমাৰ বাটত কেইটামান ক’লা কুকুৰে সদায়েই কাজিয়া লাগি থাকে। সেয়ে সিহঁতক কোবাবলৈ ক’লা ৰং ঘঁহি আছোঁ। ☆★☆★☆\nAugust 1, 2018 কৌতুক\t4 Comments\nশিক্ষক আৰু ছাত্ৰ – অনিমা দাস\nশিক্ষক-(পিটকনক উদ্দেশ্য কৰি) ঐ পিটকণ যোৱা সপ্তাহত “আমাৰ গাঁও” কবিতাটো মুখস্থ কৰিবলৈ দিছিলোঁ হ’লনে মুখস্থ? পিটকণ- প্ৰথমৰ খিনি হৈছে ছাৰ।মাজৰ খিনি অলপ অলপ পাৰো ছাৰ। শিক্ষক – যেনেকৈ হৈছে তেনেকৈয়ে মুখস্থ দিয়া। পিটকণ – আমাৰ গাঁও শুৱনি আমাৰ গাঁওখন অতি শুৱনি গছেৰে ভৰা ডাল ভৰি ভৰি ফল ফুল লাগে নাই যে তল সৰা। শিক্ষক – পিছৰ লাইনটো বেলেগ হ’ল যে? পিটকণ- হয় ছাৰ। তল সৰা ফল নাথাকেই। সব বান্দৰে খাই তহিলং কৰে। শিক্ষক- ইয়াৰ পিছৰ খিনি মুখস্থ দিয়া। পিটকণ- শুৱনি


ভদ্ৰেঃ পিতা— উ। পিচে আমাৰ দেশত যে চাহাবক গাখীৰৰ চুঙা দিওঁহঁক, তাকনো তাহাঁতে ইটোই-সিটোই— ধৰা মেমচাহাবে চাহাবক কেনেকৈ বুজাই কব?\nমাষ্টাৰ— তেতিয়া ঘূৰাই, পকাই কয়। যেনে মেমে কৈছে ধৰক— My dear অমুক gave good milk in bamboo pot all empty but one ঘিলা over head— অৰ্থাৎ অমুকে (যেনিবা ডাঙৰীয়াই) এমূৰে ঘিল থকা ফোপোলা বাঁহ এডোখৰত ভাল গাখীৰ দিছিল। (হাঁহে)\nভদ্ৰেঃ পিতা— কি বদমাচ, ল’ৰা। চা। (খঙতে ভদ্ৰেশ্বৰে ভনীয়েকক থেকেচা মাৰি থৈ যাব খোজোতে মাকে নেপথ্যৰ পৰা এহাতে তাক ধৰি ষ্টেজলৈ ঠেলি দিছে।\nভদ্ৰেঃ মাক— (নেপথ্যত) দিলেইবা টকা এটা? ল’ৰাটোকনো এইদৰে মাৰিব লাগেনে? বেঙে মুতা গৰুৰ দৰে বাছাই মোৰ কঁপিব ধৰিছে।


স্বপ্ন (দেৱব্ৰত গগৈ) - সাহিত্য ডট অৰ্গ\nল’ৰাটো শকত ৰঙা-বগা আছিল, শকত হোৱাৰ বাবেই দেখিবলৈ চাপৰ আছিল। আমি অঘাইটংমখাই “বগা-দমৰা” নাম দিছিলো তাক। হাইস্কুলৰ তলৰ ক্লাচৰ পৰা একেলগে পঢ়িছিলো তাৰ লগত। আমি “এ” চেকচনত আছিলো সি “বি” চেকচনৰ আছিল। পঢ়া শুনাত ঠিকেই আছিল।\nনব্বৈৰ দশকৰ সেই বিভীষিকাময় দিনবোৰতে সি এদিন নোহোৱা হৈ গ’ল। আমিবোৰ আচৰিত হৈ গৈছিলোঁ কাৰণ হাতত অস্ত্ৰ লৈ দেশ উদ্ধাৰ কৰিবলৈ গাঁৱৰ ল’ৰাবোৰহে যায়, আমি টাউনত থকা কেইটাই পঢ়িবহে লাগে। সি টাউনৰ মাজ-মজিয়াত বাস কৰা ল’ৰাটো কেলেই গুচি গ’ল হাবিলৈ ? দেশ উদ্ধাৰ কৰিবলৈ? কেইদিনমান খুব চৰ্চা চলিল তাক লৈ, সি নিৰুদ্দেশ হোৱাটোক লৈ। কিছুমানে ক’লে সি কাচিন লৈ গ’ল, কিছুমানে ক’লে চৰাইপুংলৈ আৰু কিছুমানে ক’লে বাংলাদেশলৈ। যলৈকে নাযাওক সি আমাৰ মাজৰ পৰা গুচি গ’ল। কান্ধত পেলাই লোৱা কাপোৰৰ বেগটো, হাতত ক’লা ছাতিটো, ভৰিৰ হাৱাই ছেণ্ডেলযোৰৰ পৰা ওলোৱা চিটিকনিৰে তাৰ পিঠি আৰু কলাফুলত বোকাৰে বছা ফুলবোৰ। তাৰ কথা মনত পৰিলেই মোৰ আজিও সেই দৃশ্যটো মনত পৰে লগতে মনত পৰে এদিন সি নাথ ছাৰৰ ভয়ত ভুলকৈ আমাৰ চেকচনত যে সোমাইছিল!\nহায়াৰ ছেকেণ্ডেৰীৰ ফাইনেল, কলেজ, মেজৰ ক্লাচ, চিনেমা, পাণদোকানৰ আড্ডা এইবোৰৰ ভিৰত সি আমাৰ মাজৰ পৰা লাহে লাহে আঁতৰি গ’ল। বাটত কেতিয়াবা ককায়েকক দেখো, সিও যেন পাহৰি পেলাইছে তাক।\nতেনেকুৱাতে এদিন পেপাৰত শিৰোনাম এটা পালো “ …….নেতৃত্বত পঞ্চাশজনীয়া দুৰ্ধষ উগ্ৰপন্থীৰ দলৰ সীমান্তত প্ৰৱেশ, আৰক্ষীৰ নিদ্ৰাহৰণ ….” তেনেকুৱা শিৰোনাম তেতিয়ালৈ অসমবাসীৰ বাবে সহজ হৈ পৰিছিল। গল্পকাৰ মনোজ কুমাৰ গোস্বামীয়ে তাৰ বহুবছৰ আগতেই “সমীৰণ বৰুৱা আহি আছে” লিখি পেলাইছিল, সেয়ে এইটো শিৰোনামে লৈ অনা নাছিল অসমবাসীৰ বাবে কোনো উত্তেজনা। সীমান্তত সোমোৱা সেই পঞ্চাশজনৰ আধাখিনি হয় গুলি খাই মৰিব নহয় আত্মসৰ্মপণ কৰিব। যেন এক গতানুগতিকতা। আমিও আশা কৰিবলৈ ধৰিলোঁ, সি কেতিয়া মুকলিকৈ ঘুৰিব তাৰ চিনাকি টাউনখনত? তাৰ হাতত চৰকাৰে ৰাখিবলৈ অনুমতি দিয়া মাৰণাস্ত্ৰ থাকিব পাৰে, থাকক কোনো আপত্তি নাই, আত্মসৰ্মপণৰ এমাহ নৌ হওঁতেই তাৰ পুৰণা অসম আৰ্হিৰ ঘৰটোৰ সন্মুখত এগালমান বালি ইটাৰ দ’ম বান্ধিলেও বান্ধক, আড্ডা মাৰিবলৈ আহিলে পুৰণা ৰেঞ্জাৰখনত নাহি চঞ্চল জীপছিখনত আহিলেও আহক, মাত্ৰ সি আহ্ক। আমি সকলোৱে তাকে কামনা কৰিলোঁ। বাতৰি কাকতৰ প্ৰথম পৃষ্ঠাত তাৰ গুলীবিদ্ধ নিথৰ দেহাটো আমি চাবলৈ নিবিচাৰিলোঁ। কিন্ত সি নাহিল। আশংকা কৰাৰ দৰে তাৰ নিথৰ দেহটোৰ ফটোও নেদেখিলোঁ। সি পুনৰ নোহোৱা হৈ গ’ল।\nআমিবোৰো ইতিমধ্যে ওলাই আহিছিলোঁ। জীৱনটো গঢ়িবলৈ, কিবা এটা কৰিবলৈ। মহানগৰীৰ বুকুত থকোতেই পুনৰ বাতৰিৰ এটা শিৰোনাম দেখিলোঁ। সি হেনো আকৌ আহিছে। এইবাৰো আগতে কৰা আশাখিনিকেই কৰিলো। কিন্ত নাই সি আকৌ গুচি গ’ল।\n“ টাউনৰ ল’ৰাই এইবোৰ নকৰে নহয়! টাউনৰ ল’ৰাই পঢ়া শুনা কৰিব লাগে, ভাল মানুহ হ’ব লাগে, এইবোৰ কাম গাঁৱৰ নপঢ়া নুশুনাবোৰেহে কৰিব লাগে ” – সামাজিক কামত আগৰণুৱা কলেজৰ ছাৰ এজনে কৈছিল কথাষাৰ। হয়টো সচাঁ কথাই কৈছিল, গাঁৱৰ ল’ৰাবোৰে জন্ম পাইয়েই দেশ উদ্ধাৰ কৰা কামটোৰ ঠিকা পাই। সেয়ে পঢ়া-শুনা নকৰি হাবিলৈ গুচি যায়, দেশখন আৰু সমাজখন উদ্ধাৰিবলৈ। আমিবোৰ যাওঁ কলেজলৈ, জীৱনটো উদ্ধাৰিবলৈ। সি কিন্ত টাউনৰেই আছিল। তথাপিও গুচি গৈছিল সি। বিপ্লৱক শেতেলীত পোৱা বস্তু বুলি টাউনৰ আন ধুৰন্ধৰ কিছুমানো নোযোৱা নহয়, গৈছিল, কিন্ত পাঞ্জাব আৰু মাৰাঠী ৰেজিমেণ্টৰ বিৰাট চেহেৰাৰ ভাৰতীয় সেনাবোৰক দেখাৰ লগে লগেই তলফালেদি সৰুপানী চুই পিছদিনাখন মুলসুঁতিলৈ গুচি আহিছিল সিহঁত। বিপ্লবক পিছে লগতে লৈ আনিছিল, এগালমান খমখমীয়া নোটৰ ৰুপত আৰু পাছলৈ ছালফা নামৰ অৱতাৰ লৈছিল।\nকিন্ত সি যেন অলপ বেলেগ আছিল। সি গৈ থকা ৰাস্তাবোৰ ভুল আছিল নে নাই সেয়া হয়তো আন এক বিৰ্তক, কিন্ত তাৰ লগত গভ্ট স্কুলৰ কাষৰ তেতেলী বেচা দোকানখনৰ মুখত থিয় হৈ আকৌ এবাৰ তেতেলী খাবলৈ খুব মন যায়। নাজানো খাবলৈ পাম নে নাই।\nসিদিনা সাংবাদিক বন্ধুক সুধিলো– “ তাৰ খৱৰ কিবা পাৱ নেকি ?”\n“সি মৰিল নহয়”?\n“চিওৰ নহয়, কাৰণ ঘৰলৈ ডেডবডি অহা নাই”।\nযুদ্ধত নিৰুদ্দেশ হোৱা দুৰ্ভগীয়া সৈনিকৰ পত্নীয়ে হেনো বহু বছৰলৈকে শিৰৰ সেন্দুৰ নোমোচে, কাৰণ তেওঁৰ বুকুত থাকে অযুত আশা, হয়তো এদিন সেই সৈনিকজন ঘুৰি আহিব।\nঠিক তেনে আশাৰেই বাতৰি কাকতৰ শিৰোনামবোৰ চাও, সি হেৰাই যোৱাৰ দুই দশকৰ পাছতো।\n← ‘লুইতৰে পানী যাবি ঐ বৈ’ (মনজিৎ)\nপ্ৰৱেশমূল্যৰ ন্যায্যতা নিশ্চিত হওক (প্ৰতিম প্ৰতাপ বৰুৱা) →\nএক অনন্য অভিজ্ঞতা-( অভিজিত কলিতা)\nমই দ্বৈপায়ন ব্যাসে কৈছোঁ (ড০ মনোজ কুমাৰ ডেকা)


এনিগ্‌মা যন্ত্ৰ - অসমীয়া ৱিকিপিডিয়া\nসামৰিক এনিগ্‌মা যন্ত্ৰ (কাঠৰ বাকচত)\nএনিগ্‌মা যন্ত্ৰ (ইংৰাজী: Enigma machine) হৈছে এক বিশেষ সংকেতসূচক যন্ত্ৰ যিটো কুৰি শতিকাৰ প্ৰথমৰ পৰা মাজভাগলৈ ব্যৱহৃত কৰা হৈছিল। এনিগ্‌মা যন্ত্ৰৰ সহায়ত বাণিজ্যিক, ৰণনীতিক আৰু সামৰিক যোগাযোগ সুৰক্ষিত ভাৱে কৰা হৈছিল। ইয়াক ২য় বিশ্বযুদ্ধৰ সময়ত নাজী জাৰ্মানী দ্বাৰা জাৰ্মান সামৰিক বাহিনীৰ সকলো শাখাত প্ৰচুৰভাৱে ব্যৱহাৰ কৰা হৈছিল। জাৰ্মানীৰ এজন অভিযন্তা আৰ্থাৰ স্কিৰবিয়াছে প্ৰথম বিশ্বযুদ্ধৰ শেষৰফালে এনিগ্‌মা যন্ত্ৰটো সাজি উলিয়াইছিল। ই মূলতঃ আছিল এক বিদ্যুৎ-চুম্বকীয় ঘূৰ্ণক যন্ত্ৰ। এটা এনিগ্‌মা যন্ত্ৰত বাৰ্তা এটাক কোটি কোটি উপায়েৰে সংকেতলৈ পৰিৱৰ্তন কৰিব পাৰি, যিয়ে বিপক্ষৰ বাবে সংকেতৰ অৰ্থ বুজি পোৱাটো অবিশ্বাস্যভাৱে কঠিন কৰি পেলায়।\nজাৰ্মানীৰ অভিযন্তা আৰ্থাৰ স্কিৰবিয়াছে এনিগ্‌মা যন্ত্ৰটো ১৯১৮ চনত সাজি উলিয়াইছিল। তেওঁ প্ৰথমে ইয়াক বাণিজ্যিক ভাৱে বিক্ৰী কৰিছিল, তেওঁৰ উদ্দেশ্যৰ সামৰিক ক্ষেত্ৰত বিক্ৰী কৰাৰ নাছিল। পিছলৈ ইয়াক পৰিৱৰ্তন ঘটাই জটিল কৰি সামৰিক ক্ষেত্ৰত প্ৰয়োগ কৰা হৈছিল।\nকৰ্ম প্ৰণালী[সম্পাদনা কৰক]\nএনিগ্‌মা যন্ত্ৰটো এখন কীবোৰ্ড, লেম্প বোৰ্ড, ৰোটৰ, আৰু অভ্যন্তৰীণ ইলেক্ট্ৰনিক বৰ্তনীকে ধৰি কেইবাটাও অংশৰে নিৰ্মিত। সামৰিক ক্ষেত্ৰত ব্যৱহৃত মেচিনত অতিৰিক্তভাৱে প্লাগবোৰ্ডো আছিল। এনিগ্‌মা যন্ত্ৰটোত যেতিয়া প্ৰতিবাৰ আখৰ এখন আন এটালৈ সলনি কৰা হৈছিল, গোটেই এনক'ডিং আঁচনিও সলনি হৈছিল। একেটা আখৰ দুবাৰ টিপিলে প্ৰতিবাৰে বেলেগ বেলেগ সংকেতিক আখৰ হৈছিল। যেতিয়া কীবোৰ্ডৰ এটা কী টিপা হয়, এক বা একাধিক ৰোটৰ এক নতুন ৰোটৰ কনফিগাৰেশন গঠন কৰে যি এটা আখৰক আন এটা হিচাপে এনকোড কৰিছিল। বিদ্যুত মেচিনৰ মাজেৰে প্ৰবাহিত হয় আৰু লেম্প বোৰ্ডত এটা ডিচপ্লে লেম্প জ্বলাই দিয়ে, যি আউটপুট আখৰটো প্ৰদৰ্শন কৰে। প্ৰতি মাহত, এনিগ্‌মা অপাৰেটৰবোৰে কোডবুক লাভ কৰিছিল যি নিৰ্ধাৰণ কৰিছিল মেচিনটোৱে প্ৰতিদিনে কোনটো ছেটিংছ ব্যৱহাৰ কৰিব। প্ৰতি ৰাতিপুৱা ছেটিংছ সলনি কৰা হৈছিল। ছেটিংছ সলনিয়ে এনিগ্‌মা যন্ত্ৰটোৰ বাৰ্তাক অধিক সুৰক্ষিত কৰিছিল।\n↑ Singh, Simon (26 January 2011). The Code Book: The Science of Secrecy from Ancient Egypt to Quantum Cryptography. Knopf Doubleday Publishing Group. ISBN 978-0-307-78784-2. https://books.google.com/books?id=fbp9V9dkaNkC.\n↑ 2.0 2.1 2.2 "Enigma Machine". brilliant.org. https://brilliant.org/wiki/enigma-machine/। আহৰণ কৰা হৈছে: 20 October 2020.\n↑ "Enigma encoding machine". National Museums ScotlandNational Museums Scotland. https://www.nms.ac.uk/explore-our-collections/stories/science-and-technology/enigma-encoding-machine/। আহৰণ কৰা হৈছে: 20 October 2020.\n"https://as.wikipedia.org/w/index.php?title=এনিগ্‌মা_যন্ত্ৰ&oldid=250343"ৰ পৰা অনা হৈছে\nএই পৃষ্ঠাখন ২৪ অক্টোবৰ, ২০২০ তাৰিখে ০৯:৫৫ বজাত অন্তিম সংশোধন কৰা হৈছিল।


দুঃসাহসিক অভিযান (সুমন্ত সাৰথি বৰঠাকুৰ) - সাহিত্য ডট অৰ্গ\nদুঃসাহসিক অভিযান (সুমন্ত সাৰথি বৰঠাকুৰ)\n(জয়ন্ত বিষ্ণু নাৰ্লিকাৰৰ ‘The adventure’ গল্পটোৰ অনুবাদ)\nবম্বেৰ পৰা পুনেলৈ বেগেৰে গৈ থকা জিজামাতা এক্সপ্ৰেছে লোনাভালাত কিছুসময়ৰ বাবে ৰৈছিল আৰু তাৰ পিছত কল্যাণৰ মাজেৰে ঢেৰেকনিৰ দৰে পাৰ হয়। অধ্যাপক গাইটোণ্ডেৰ বেগী মনটোৱে বোম্বাইত কোনো কাৰ্য সম্পন্ন কৰাৰ পৰিকল্পনা কৰে।অধ্যাপক গাইটোণ্ডেই এটা বৃহৎ পুথিভৰাঁললৈ যোৱাৰ চিন্তা কৰে যাতে তেওঁ জানিব পাৰে সেই ঘটনাৱলী কেনেদৰে সংঘটিত হ’ল। তাৰপিছত এই সম্পৰ্কে বুজ ল’বৰ বাবে তেওঁ ৰাজেন্দ্ৰ দেশপাণ্ডেৰ সৈতে কথা পাতিব।\nৰে’লখন আহি ছৰহদ নামৰ এটা সৰু ষ্টেচনত ৰৈ যায় য’ত ইউনিফৰ্ম পৰিধানকাৰী এজন ইংগ-ভাৰতীয় মানুহে ৰেলৰ অনুমতি-পত্ৰবোৰ পৰীক্ষা কৰে। সহযাত্ৰী খান চাহিবে গাইটোণ্ডেক কয় যে তাতেই ব্ৰিটিছৰ শাসন আৰম্ভ হৈছিল। ৰে’লখন চহৰৰ উপকণ্ঠ অঞ্চলৰ মাজেৰে পাৰ হৈ যায়। খান চাহিবে কিছুমান নীলা ৰঙৰ দবাৰ গাত GBMR ( Greater Bombey Metropolitan Railway) বুলি লিখা থকা দেখা পায় আৰু প্ৰত্যেক দবাতে ব্ৰিটেইনৰ জাতীয় পতাকা অংকিত আছিল। এইটোৱেই ইংগিত বহন কৰিছিল যে তেওঁলোক ব্ৰিটিছ ৰাজ্যত আছিল। অৱশেষত ৰে’লখন আহি এটা চাফ-চিকুণ ষ্টেচনত ৰৈ যায়, যিটো ইংগ-ভাৰতীয়, পাৰ্ছী আৰু কিছুসংখ্যক ব্ৰিটিছ বিষয়াৰ দ্বাৰা পৰিচালিত হৈছিল। ষ্টেচনৰ বাহিৰত গাইটোণ্ডেই ইষ্ট-ইণ্ডিয়া কোম্পানীৰ মনোমোহা অট্টালিকাৰ সৈতে মুখামুখি অৱস্থাত নিজকে আৱিষ্কাৰ কৰে।\nঅধ্যাপক গাইটোণ্ডেই এনে এটা দৃশ্য দেখা পাব বুলি ভবা নাছিল। তেওঁ যিমান দূৰ জানে, ১৮৫৭ চনৰ বিদ্ৰোহৰ পিছতেই ইষ্ট-ইণ্ডিয়া কোম্পানীৰ পতন হয়। কিন্তু, ইয়াত এয়া জীৱন্ত আৰু সমৃদ্ধিশীল অৱস্থাত আছিল। তেওঁ হৰ্ণবাই ৰোডেৰে খোজকাঢ়ি গৈছিল আৰু বিভিন্ন ধৰণৰ দোকান আৰু কাৰ্যালয় ভৱনবোৰ দেখা পাইছিল। তেওঁ ফ’ৰ্বছ অট্টালিকাত সোমাই পৰিচাৰিকাক সোধে, “মই বিনয় গাইটোণ্ডেক লগ পাব বিচৰোঁ।”\nতাই সকলো টেলিফোনৰ তালিকা, কৰ্মচাৰীৰ তালিকা আৰু আনকি অন্যান্য শাখাৰো কৰ্মচাৰীৰ তালিকা চায়। তাই মূৰ জোকাৰি উত্তৰ দিলে, “ ক্ষমা কৰিব মহাশয়, মই এনেকুৱা নামৰ কোনো ব্যক্তি আমাৰ কোনো শাখাতে বিচাৰি নাপালোঁ। আপুনি নিশ্চিত নে যে তেওঁ ইয়াতে কাম কৰে?”\nতেওঁ অতি আচৰিত হ’ল। “যদি এইখন পৃথিৱীত ময়েই নাই তেন্তে মোৰ ল’ৰাটো বা জীয়াই আছেনে নাই! কি ঠিক তাৰ যদি জন্মই হোৱা নাই?”\nতেওঁ তাইক ধন্যবাদ জনাই বুৰঞ্জী সাঁথৰটোৰ সমাধান বিছাৰি এছিয়াতিক ছ’ছাইটিৰ গ্ৰন্থাগাৰলৈ আহে। খৰখেদাকৈ মধ্যাহ্ন ভোজন কৰি তেওঁ টাউন হলৰ অধ্যয়ন কক্ষলৈ আগবঢ়ি যায়।\nতেওঁ নিজে লিখা পাঁচটা খণ্ডৰ সৈতে আৰু কিছুমান কিতাপ অনাৰ বাবে নিৰ্দেশ দিয়ে। তেওঁ সেইবোৰ পঢ়া আৰম্ভ কৰিলে আৰু দেখিলে যে ঔৰংগজেৱৰ মৃত্যুলৈকে অৰ্থাৎ চতুৰ্থ খণ্ডলৈ বুৰঞ্জী তেওঁ জনা ধৰণেই আছিল। কিন্তু পঞ্চম খণ্ডত তেওঁ দেখিলে যে বুৰঞ্জীয়ে এক নতুন গতি লৈছে। ইয়াত পানিপথৰ যুদ্ধৰ বৰ্ণনা দিয়া হৈছে য’ত মাৰাঠীসকলে জয়লাভ কৰিছিল। আব্দালিক পুনৰ কাবুললৈ খেদি পঠিওৱা হৈছিল আৰু মাৰাঠীসকলে সমগ্ৰ উত্তৰ ভাৰততে তেওঁলোকৰ আধিপত্য বিস্তাৰ কৰিছিল।\nইষ্ট ইণ্ডিয়া কোম্পানীৰ সম্প্ৰসাৰণ কাৰ্যসূচী স্তব্ধ হৈ পৰে। কোম্পানীয়ে নিজৰ সমতুল্য হিচাপে দুজন মাৰাঠী নেতা বিশ্বাসৰাও আৰু মাধৱৰাওক লগ পাইছিল, যাৰ সাহস আৰু ৰাজনৈতিক দিশত থকা বুদ্ধিৰ তীক্ষ্ণতাই সমগ্ৰ ভাৰতবৰ্ষতে পেছোৱাসকলৰ প্ৰভাৱ বিস্তাৰিত কৰিছিল। তেওঁলোকে মোগল আমোলাক পুতলা হিচাপে দিল্লীত ৰাখি থৈছিল। অধ্যাপক গাইটোণ্ডেই প্ৰথমবাৰৰ বাবেহে বুৰঞ্জীৰ এই অংশ পঢ়িবলৈ পাইছিল। ঊনৈশ শতিকাত প্ৰযুক্তিবিদ্যাৰ আৰম্ভনি হৈছিল ইউৰোপত আৰু বুধিয়ক পেছোৱা নেতাসকলে দেশৰ বিভিন্ন স্থানত বিজ্ঞান কেন্দ্ৰ স্থাপন কৰাৰ গুৰুত্ব ভালকৈয়ে বুজি উঠিছিল। ইয়াৰ সুবিধা লৈ ইষ্ট-ইণ্ডিয়া কোম্পানীয়ে তেওঁলোকক সহায় আৰু বিশেষজ্ঞ আগবঢ়াইছিল আৰু স্থানীয় কেন্দ্ৰসমূহক স্বয়ংসম্পূৰ্ণ তথা উপযুক্ত কৰি তোলাৰ বাবে এই সুবিধাসমূহ গ্ৰহণ কৰা হৈছিল।\nবিংশ শতিকাত পশ্চিমীয়া দেশসমূহে পৰিৱৰ্তনত যথেষ্ট অৰিহণা যোগায় আৰু ভাৰত গণতন্ত্ৰৰ ফালে ধাৱিত হয়। সেই সময়তে, পেছোৱা নেতাসকলে ক্ৰমান্নয়ে নিজৰ আধিপত্য হেৰুৱায় আৰু কিছুসংখ্যক নিৰ্বাচিত নেতাই তেওঁলোকৰ স্থান লয়। দিল্লীৰ সম্ৰাট এগৰাকী ক্ষমতাবিহীন নেতা হিচাপে থাকি যায় যাৰ দায়িত্ব মাথো সংসদে দিয়া পৰামৰ্শৱালী বা প্ৰস্তাৱসমূহ জাৰী কৰ। গংগাধৰপণ্টে অনুভৱ কৰে যে ভাৰত এতিয়া শ্বেতাংগসকলৰ দাসত্বৰ বান্ধোনত বান্ধ খাই থকা নাই। ই স্বাধীন হ’বলৈ আৰু আত্ম-সন্মান দাবী কৰিবলৈ শিকিলে। একমাত্ৰ বাণিজ্যিক কাৰণত ব্ৰিটিছসকলক অকল বোম্বেত বাহৰ পাতিবলৈ অনুমতি দিয়া হ’ল। ১৯০৮ চনৰ চুক্তিমতে, এই চুক্তিখনৰ ম্যাদ উকলি যোৱাৰ সময় আছিল ২০০১ চন। গংগাধৰপণ্টে তেওঁ জনা দেশখনৰ লগত তেওঁ চাৰিওফালে দেখি থকা দেশখন তুলনা কৰিবলৈ ধৰিলে।\nনিজৰ অনুসন্ধান অসম্পূৰ্ণ হোৱা দেখি গংগাধৰপণ্টে মাৰাঠীসকলে কেনেদৰে জয়ী হ’ল সেইকথা জানিব বিচাৰিলে। অৱশেষত, ইয়াৰ এটা ইংগিত পালে ‘ভাউছহেবাঞ্চি বাখৰ’ নামৰ কিতাপখনত। ঐতিহাসিক সাক্ষ্যৰ বাবে অধ্যাপকগৰাকীয়ে এই কিতাপকেইখনৰ ওপৰত নিৰ্ভৰ কৰা নাছিল যদিও ইয়াত বৰ্ণিত বৃত্তান্ত প্ৰকৃত সত্যৰ লগত সাদৃশ্য আছিল। তেওঁ কিতাপখনত উল্লেখ থকা দেখিলে যে বন্দুকৰ গুলি এটা বিশ্বাসৰাওৰ কাণৰ নিচেই কাষেৰে পাৰ হৈ যোৱাৰ বাবে তেওঁ মৃত্যৰ পৰা ৰক্ষা পৰে।\nগধূলি ৮ বজাত গ্ৰন্থাগাৰিকজনে তেওঁক মনত পেলাই দিয়ে যে পুথিভঁৰালটো বন্ধ কৰিবৰ সময় হ’ল। গংগাধৰপণ্টে চাৰিওফালে চাই মন কৰিলে যে তেওঁৰ বাহিৰে আৰু পুথিভঁৰালটোত আৰু কোনো পঢ়ুৱৈ নাই।\nগ্ৰন্থাগাৰিকজনক তেওঁ ক’লে, “অনুগ্ৰহ কৰি এই কিতাপসমূহ ইয়াত এনেদৰেই থাকিবলৈ দিব পাৰিনে যাতে কাইলৈ ৰাতিপুৱা আহি মই পঢ়িব পাৰোঁ? এই পুথিভঁৰালটো কেইটা বজাত খোলে বাৰু?”\n“৮ বজাত, মহাশয়” , পুথিভঁৰালীজনে উত্তৰ দিলে।\nযোৱাৰ সময়ত গংগাধৰপণ্টে অন্যমনস্ক হৈ কিছুমান টোকাৰ লগতে ‘বাখৰ’ কিতাপখন জেপত ভৰাই লয়।\nতেওঁ এটা অতিথিশালাত আশ্ৰয় গ্ৰহণ কৰি তাত লঘু আহাৰ গ্ৰহণ কৰে। তাৰপিছত তেওঁ আজাদ মৈদানৰ ফালে ওলাই যায়। তাত কিছু মানুহ গোট খাইছে আৰু বক্তৃতা এটা চলি আছে। তেওঁ দেখা পালে যে সভাপতিৰ আসনখন খালী হৈ আছে। তেওঁ অতি আচৰিত হ’ল।তেওঁ আসনৰ ফালে আগবাঢ়ি যায় কিন্তু দৰ্শকমণ্ডলীয়ে তেওঁক বাধা দিয়ে।\n“সেই আসনখন খালী হৈ থাকিবলৈ দিয়ক!”\n“এই বক্তৃতাত কোনো সভাপতি নাই…”\n“মঞ্চৰ পৰা আঁতৰি আহক।“\n“এই আসনখন প্ৰতীকস্বৰূপ, আপুনি নাজানে নেকি?”\nকি মূৰ্খামি! সভাপতি নোহোৱাকৈ সভাৰ বক্তৃতা হ’ব পাৰেনে? গংগাধৰপণ্ট মাইকৰ ফালে আগবঢ়ি যায় আৰু কয় যে সভাপতি অবিহনে এখন সভা ঠিক ডেনমাৰ্কৰ যুৱৰাজ অবিহনে ছেক্সপীয়েৰৰ হেমলেট নাটকৰ দৰেই। যি কি নহওঁক, তেওঁৰ ভাষণ শুনিবলৈ ৰাইজৰ ধৈৰ্য নাছিল আৰু সেয়ে তেওঁৰ গালৈ কণী, বিলাহী আৰু অন্যান্য বস্তু দলিয়াবলৈ ধৰে। এয়া তেওঁৰ সহস্ৰতম ভাষণ হোৱা হেতুকে তেওঁ শত্ৰুভাবপন্ন জনসমষ্টিৰ সৈতে মুখামুখি হ’বলৈ সাহস কৰি বক্তব্য আগবঢ়াই গৈ থাকিল। অতি সোনকালে দৰ্শকে তেওঁক মঞ্চৰ পৰা টানি আনে।\nতাৰপিছত তেওঁক ক’তো দেখা পোৱা নগ’ল।\n“ৰাজেন্দ্ৰ, এইয়াই মোৰ ক’বলগাখিনি। যিমানদূৰ মনত আছে পিছদিনা ৰাতিপুৱা মোক আজাদ মৈদানত পোৱা গ’ল। কিন্তু মই নিজৰ চিনাকি পৃথিৱীখনলৈ ঘূৰি আহিলোঁ। এতিয়া যোৱা দুদিন নো মই ক’ত আছিলো?”\nৰাজেন্দ্ৰ অধ্যাপক গৰাকীৰ কথা শুনি অবাক হৈ ৰয়। তেওঁ এটা উত্তৰ দিবলৈ সময় লয়।\n“তুমি বাৰু ট্ৰাকখনৰ সৈতে সংঘৰ্ষ হোৱাৰ ঠিক পূৰ্বে কি কৰি আছিলা?”\n“মই বিপৰ্যয় বিষয়ক মতবাদ আৰু বুৰঞ্জীত ইয়াৰ প্ৰভাৱ সম্পৰ্কে ভাবি আছিলোঁ।”\n“ঠিক, মই সেইটোৱেই ভাবিছিলোঁ”, ৰাজেন্দ্ৰই হাঁহি এটা মাৰি ক’লে।\n“নাহাঁহিবা। তুমি যদি ভাবিছা এইটো কেৱল মোৰ কল্পনা আৰু মগজুৰ ভ্ৰম তেন্তে এইটো চোৱা।”\nতেওঁ জেপৰ পৰা ‘বাখৰ’ৰ ফলা পাতটো উলিয়ায় আৰু তেওঁৰ অভিজ্ঞতাৰ প্ৰভাৱ স্বৰূপে উপস্থাপন কৰে। তেওঁ বৰ্ণনা কৰে যে কেনেকৈ ভুলক্ৰমে তেওঁ কিতাপখন লগত ৰাখি থয় আৰু পিছদিনা ৰাতিপুৱাই ঘূৰাই দিয়াৰ কথা ভাবিছিল যদিও আজাদ মৈদানৰ ঘটনাটোৰ পিছত মাত্ৰ এটা পাতহে তেওঁৰ হাতত থাকে। ৰাজেন্দ্ৰই পঢ়িবলৈ ধৰে কেনেকৈ বিশ্বাসৰাও বন্দুকৰ গুলিৰ পৰা কথমপি ৰক্ষা পৰে আৰু মাৰাঠীসকল যুদ্ধত জয়ী হয়।\nগংগাধৰপণ্টে ‘ভাউছহেবাঞ্চি বাখৰ’ কিতাপখনৰ এটা পৃষ্ঠা উলিয়াই ৰাজেন্দ্ৰক দেখুৱায়, “চোৱা, ইয়াত লিখা আছে বিশ্বাসৰাওৰ গাঁত গুলী লাগে।” ৰাজেন্দ্ৰই এতিয়াহে কথাৰ আঁতি-গুৰি ধৰিব পাৰে। ফলা পাততোৱেই গাইটোণ্ডোৰ অভিজ্ঞতাৰ প্ৰমাণ কৰি দেখুৱায় যে, সত্য সদায় কল্পনাতকৈ আচম্বিত তথা অসাধাৰণ। অধ্যাপকগৰাকী সত্যৰ বিষয়ে জানিবলৈ ব্যগ্ৰ হৈ পৰিল। ৰাজেন্দ্ৰই পাণিপথৰ যুদ্ধত বিপৰ্যয় বিষয়ক মতবাদ প্ৰয়োগ কৰিলে। দুয়োপক্ষৰ সৈন্যই সমানে শক্তিশালী আৰু অস্ত্ৰৰে সুসজ্জিত আছিল। সেয়ে জয় নিৰ্ভৰ কৰিছিল নেতৃত্ব আৰু সৈন্যবাহিনীৰ আত্মবিশ্বাসৰ ওপৰত। বুৰঞ্জীয়ে কোৱা মতে, বিশ্বাসৰাওৰ মৃত্যুয়ে যুদ্ধত এটি নতুন গতি আনে। ভাউচাহেবৰ বিষয়ে কোনো কথা জনা নাযায়। মাৰাঠী সৈন্য হতাশ হয় আৰু যুদ্ধত পৰাজয়বৰণ কৰে। কিন্তু ফলা পাতটোৱে বেলেগ এটা বুৰঞ্জীহে কয়। বিশ্বাসৰাওৰ দেহত গুলী নালাগে আৰু মাৰাঠীসকল যুদ্ধত জয়ী হয়।গংগাধৰপণ্টে কয়, “ৱাটাৰ্লু যুদ্ধতো নেপোলিয়নে জয়লাভ কৰাৰ পূৰ্ণ সম্ভাৱনা আছিল। কিন্তু , আমি সকলোৱে এখন অতুলনীয় তথা অদ্বিতীয় পৃথিৱীত বাস কৰোঁ যাৰ নিজা বুৰঞ্জী আছে। ‘হ’লহেঁতেন’ জাতীয় কথা কাল্পনিক ক্ষেত্ৰতহে খাপ খায়, বাস্তৱত ই প্ৰযোজ্য নহয়।”\nতাৰপিছত ৰাজেন্দ্ৰই দ্বিতীয় মতবাদৰ ওপৰত আলোকপাত কৰে। তেওঁ ক’লে, “ আমি যি দেখো তাতেই সীমাবদ্ধ হৈ থাকে সত্যতা। কণিকাবাদৰ অনিশ্বয়তা সূত্ৰই (Uncertainity principle of quantum mechanics) এই কথাটো প্ৰমাণ কৰে। এই সূত্ৰ মতে, পৰমাণু এটাৰ নিউক্লিয়াছৰ চাৰিওফালে প্ৰদক্ষিণ কৰা ইলেকট্ৰ’ণ এটাৰ আচৰণ সম্বন্ধে পূৰ্বানুমান কৰিব নোৱাৰি। যেনে ইয়াৰ স্থান আৰু বেগ একেসময়তে নিৰ্ভুলকৈ উলিয়াব নোৱাৰি। একে সময়তে আমি বহুতো জাগতিক দৃশ্য দেখা পাওঁ আৰু ইলেকট্ৰ’ণ সকলো ঠাইতে উপলব্ধ। সত্য কেতিয়াও একপক্ষীয় নহয়, সকলো ধৰণৰ বিকল্পই সম্ভৱপৰ। কিন্তু পৰ্যবেক্ষকজনে এটা সময়ত মাত্ৰ এটা অংশহে চাবলৈ সক্ষম হয়। ইলেকট্ৰ’ণ এটাই এটা শক্তিস্তৰৰ পৰা আন এটা শক্তিস্তৰলৈ জাঁপ মৰাৰ দৰে তুমিও এই পৃথিৱীৰ পৰা অইন এখন সমান্তৰাল পৃথিৱীলৈ গতি কৰিছিলা।ফলত তুমি একে বাস্তৱৰ দুটা দিশ চাবলৈও সক্ষম হৈছিলা। এখন হৈছে আমি বাস কৰা পৃথিৱীখন আৰু আনখন হৈছে সমান্তৰাল পৃথিৱীখন য’ত তুমি দুটা দিন অতিবাহিত কৰা। তুমি অতীত বা ভৱিষ্যতলৈ গতি কৰা নাই, বৰ্তমান কালতেই আছিলা কিন্তু আহৰণ কৰিছিলা অন্য এখন পৃথিৱীৰ অভিজ্ঞতা। এনেধৰণৰ পৰিৱৰ্তনৰ বাবে পাৰস্পৰিক যোগাযোগৰ প্ৰয়োজন। পানিপথৰ যুদ্ধই এইক্ষেত্ৰত সেঁতু হিচাপে কাম কৰিছিল।”\nঅধ্যাপকগৰাকীৰ গাড়ীখন দুৰ্ঘটনাত পতিত হোৱাৰ সময়ত তেওঁ চিন্তা কৰি আছিল যে পানিপথৰ যুদ্ধৰ সামান্য তাৰতম্যই ইয়াৰ ফলাফল কেনেদৰে নিৰূপণ কৰিলেহেঁতেন।\n← কল্পিত কম্পন (উজ্জ্বল ফুকন)\nপ্ৰহেলিকা (যুগল চন্দ্ৰ বৰা) →


কোৰোণাৰ ভেকচিনত মাৰাত্মক পাৰ্শ্বপ্ৰতিক্ৰিয়াৰ আশংকা! সকলো ৰাজ্যক আগতীয়া সতৰ্কতা অৱলম্বনৰ নিৰ্দেশ কেন্দ্রৰ|centre-asks-states-to-be-medically-ready-for-covid-19-vaccination-side-effect-know-all– News18 assam\nHome » photogallery » lifestyle »কোৰোণাৰ ভেকচিনত মাৰাত্মক পাৰ্শ্বপ্ৰতিক্ৰিয়াৰ আশংকা! সকলো ৰাজ্যক আগতীয়া সতৰ্কতা অৱলম্বনৰ নিৰ্দেশ কেন্দ্রৰ\nকোৰোণাৰ ভেকচিনত মাৰাত্মক পাৰ্শ্বপ্ৰতিক্ৰিয়াৰ আশংকা! সকলো ৰাজ্যক আগতীয়া সতৰ্কতা অৱলম্বনৰ নিৰ্দেশ কেন্দ্রৰ\nকেন্দ্রৰ বার্তা, এই ভেকচিন ব্যৱহাৰৰ ক্ষেত্রত বহু পার্শ্বপ্রতিক্রিয়াৰ সম্ভাৱনা আছে।\n| November 24, 2020, 13:20 IST\nএতিয়াও ওলোৱা নাই ক’ভিড ভেকচিন। তথাপিও অতি শীঘ্ৰে যে এই ভেকচিন পোৱা যাব তাৰ কুচ–কাৱাজ ইতিমধ্যে আৰম্ভ হৈছে। ৰাইজৰ মাজলৈ শীঘ্ৰেই মেলি দিয়া হ’ব ভেকচিন। ইয়াৰ মাজতে কেন্দ্ৰৰ নতুন ঘোষণাই আশংকাৰ সৃষ্টি কৰিছে। ক’ভিড ভেকচিনৰ কিছু মাৰাত্মক পার্শ্বপ্রতিক্রিয়া থাকিব পাৰে। সেইকাৰণে কেৱল ভেকচিন দিলেই কাম শেষ নহয়। ৰোগীক ভালদৰে পৰ্যৱেক্ষণ কৰি সতৰ্কতা অৱলম্বনো প্ৰয়োজন। এই কাৰণেই কেন্দ্ৰই সকলো ৰাজ্যকে পত্ৰ প্ৰেৰণ কৰিছে।\nযোৱা সপ্তাহত প্ৰত্যেকখন ৰাজ্যৰ সৈতে যোগাযোগ কৰি এই বাৰ্তা প্ৰেৰণ কৰা হৈছে। কেন্দ্ৰৰ এই বাৰ্তা যে এই ভেকচিন ব্যৱহাৰৰ ক্ষেত্ৰত বহু পাৰ্শ্বপ্ৰতিক্ৰিয়াৰ আশংকা আছে। সেইকাৰণে ৰোগীৰ উপসৰ্গ বুজি সেই মতে ঔষধৰ ব্যৱস্থা কৰিব লাগিব। ইয়াৰ কাৰণে আগন্তুক আন্তঃগাথনিৰ বাবে জিলা স্তৰত ব্যৱস্থা ল’ব লাগিব ৰাজ্যসমূহে।\nকিন্তু কি ব্যৱস্থা ল’ব ৰাজ্যসমূহে? সূত্রৰ খবৰ, কেন্দ্রই ৩০০খন মেডিকেল কলেজ তথা অন্যান্য চৰকাৰী হাস্পতাল পৰ্যৱেক্ষণৰ কাৰণে সাজু থাকক। ভেকচিন দিয়াৰ সময়ত প্ৰতিখন হাস্পতালত নিউৰ’লজিষ্ট, কাৰ্ডিঅ’লজিষ্ট, শ্বাস–প্ৰশ্বাস বিশেষজ্ঞ থকাটো জৰুৰী।\nকেন্দ্রই কৈছে, মেডিকেল কলেজ সমূহত Adverse Events Following Immunization-ৰ কাৰিকৰি সমন্বয় বিভাগে কাম কৰিব। কমিউনিটি মেডিচিন বিভাগৰ ক্লিনিকেল বিশেষজ্ঞসকলে এই AEFI কমিটিৰ সৈতে সংযোগ ৰক্ষা কৰি কাম কৰিব। এই কমিটিত ড্ৰাগ ইন্সপেক্টৰো থাকিব।


2Ch 25 | AsmULB | STEP | অমচিয়াই পঁচিশ বছৰ বয়সত ৰাজপদ লৈ যিৰূচালেমত ঊনত্ৰিশ বছৰ ৰাজত্ব কৰিলে৷ তেওঁৰ মাতৃ যিৰূচালেম-নিবাসিনী যিহোৱদ্দন আছিল।\nঅমচিয়াৰ ৰাজত্ব৷ তেওঁৰ দেৱপূজা আৰু যুদ্ধ৷\n1অমচিয়াই পঁচিশ বছৰ বয়সত ৰাজপদ লৈ যিৰূচালেমত ঊনত্ৰিশ বছৰ ৰাজত্ব কৰিলে৷ তেওঁৰ মাতৃ যিৰূচালেম-নিবাসিনী যিহোৱদ্দন আছিল। 2যিহোৱাৰ দৃষ্টিত যি ন্যায়, তেওঁ তাকে কৰিছিল, কিন্তু সিদ্ধ মনেৰে কৰা নাছিল।\n3তেওঁ ৰজা হিচাপে নিজৰ অধিকাৰ প্ৰায় ভালদৰে স্থাপিত কৰাৰ পাছত, তেওঁৰ পিতৃ ৰজাক বধ কৰা নিজৰ দাসসকলক তেওঁ বধ কৰিছিল। 4কিন্তু তেওঁ তেওঁলোকৰ সন্তানসকলক বধ কৰা নাছিল৷ মোচিৰ ব্যৱস্থা-পুস্তকখনত লিখা যিহোৱাৰ আজ্ঞা অনুসাৰে তেওঁ কাৰ্য কৰিছিল; ব্যৱস্থা-পুস্তকত লিখা আছিল, “পুত্ৰসকলৰ কাৰণে পিতৃসকল আৰু পিতৃসকলৰ কাৰণে পুত্ৰসকল নমৰিব৷ প্ৰতিজনে নিজ নিজ পাপৰ কাৰণে মৰিব।”\n5তদুপৰি অমচিয়াই যিহূদাক এক গোট কৰিছিল আৰু গোটেই যিহূদা আৰু বিন্যামীনৰ পিতৃবংশ অনুসাৰে সহস্ৰপতি আৰু শতপতিসকলৰ অধীনত লোকসকলক শৃংখলাকৈ ৰাখিছিল। বিশ বছৰতকৈ অধিক বয়সীয়া লোকসকলক হিচাব কৰিলে, আৰু যাঠী-ঢাল ধৰি যুদ্ধলৈ যাব পৰা তিনি লাখ মনোনীত লোকক বিচাৰি পাইছিল। 6তেওঁ এশ কিক্কৰ (সেই সময়ৰ মুদ্ৰা) ৰূপ বেচ হিচাবে দি ইস্ৰায়েলৰ পৰা এক লাখ পৰক্ৰমী বীৰ পুৰুষ আনিছিল।\n7কিন্তু ঈশ্বৰৰ এজন লোক তেওঁৰ ওচৰলৈ আহি ক’লে, “হে মহাৰাজ, ইস্ৰায়েলৰ সৈন্য আপোনাৰ লগত যাবলৈ নিদিব, কাৰণ ইস্ৰায়েলৰ লগত নাইবা ইফ্ৰয়িমৰ কোনো সন্তানৰ লগত যিহোৱা নাথাকে। 8কিন্তু আপুনি যদি তেনে কৰ্ম কৰি সাহসী আৰু শক্তিশালী হৈও যুদ্ধলৈ যায়, তথাপি ঈশ্বৰে হ’লে আপোনাক শত্রুবোৰৰ হাতত পেলাই দিব; কিয়নো সহায় কৰিবলৈ আৰু তলতীয়া কৰিবলৈ ঈশ্বৰৰ শক্তি আছে।”\n9তেতিয়া অমচিয়াই ঈশ্বৰৰ সেই লোকজনক ক’লে, “কিন্তু সেই ইস্ৰায়েলীয়া সৈন্যদলক মই যি এশ কিক্কৰ ৰূপ দিলোঁ তাৰ বাবে আমি কি কৰিম?” ঈশ্বৰৰ লোকেজনে ক’লে, “যিহোৱাই আপোনাক তাতকৈয়ো অধিক দিব পাৰে।” 10তেতিয়া অমচিয়াই ইফ্ৰয়িমৰ পৰা তেওঁৰ ওচৰলৈ অহা সেই সৈন্যদলক নিজ নিজ ঘৰলৈ যাবৰ বাবে পৃথক কৰি দিছিল৷ তেতিয়া যিহূদাৰ বিৰুদ্ধে তেওঁলোকৰ ক্ৰোধ জ্বলি উঠিল আৰু তেওঁলোকে অতি ক্ৰদ্ধ হৈ নিজ নিজ ঠাইলৈ ঘূৰি গৈছিল।\n11তাৰ পাছত অমচিয়া সাহসীয়াল হ’ল, আৰু তেওঁৰ নেতৃত্ৱত তেওঁৰ লোকসকলক লবণ উপত্যকালৈ উলিয়াই লৈ গ’ল; তাতে তেওঁ চেয়ীৰৰ সন্তানসকলৰ দহ হাজাৰ লোকক পৰাস্ত কৰিছিল। 12যিহূদাৰ সৈন্যদলটোৱে তেওঁলোকৰ আন দহ হাজাৰ লোকক জীয়াই জীয়াই ধৰি বন্দী কৰি আনিছিল৷ তেওঁলোকে বন্দীসকলক পৰ্বতৰ টিঙলৈ তুলি নি সেই ঠাইৰ পৰা তললৈ পেলাই দিছিল, যাতে তেওঁলোকৰ আটাইবোৰক গুড়ি হৈ যায়।\n13কিন্তু অমচিয়াই তেওঁৰ লগত যুদ্ধ-যাত্ৰা কৰিবলৈ নিদি ওভোটাই পঠিওৱা সৈন্যদলৰ লোকসকলে চমৰিয়াৰ পৰা বৈৎহোৰোণলৈকে যিহূদাৰ নগৰবোৰ আক্ৰমণ কৰিলে৷ তেওঁলোকে তিনি হাজাৰ লোকক বধ কৰিলে আৰু বহুত বস্তু লুট কৰি নিলে।\n14ইদোমীয়াসকলক বধ কৰি ঘূৰি অহাৰ পাছত, অমচিয়াই চেয়ীৰৰ সন্তানসকলৰ দেৱতাবোৰ লগত আনি নিজৰ দেৱতা বুলি সেইবোৰ স্থাপন কৰিলে৷ তেওঁ সেইবোৰৰ আগত প্ৰণিপাত কৰিবলৈ ও সেইবোৰৰ উদ্দেশ্যে ধূপ জ্বলাবলৈ ধৰিলে। 15তেতিয়া অমচিয়ালৈ যিহোৱাৰ ক্ৰোধ প্ৰজ্বলিত হ’ল৷ যিহোৱাই তেওঁৰ ওচৰলৈ এজন ভাববাদী পঠিয়ালে, তেওঁ ৰজাক ক’লে, “যি জাতিৰ দেৱতাবোৰে নিজ প্ৰজাসকলক তোমাৰ হাতৰ পৰা উদ্ধাৰ কৰিবলৈ নোৱাৰিলে, সেইবোৰক তুমি কিয় বিচাৰ কৰিছা?”\n16ভাববাদীজনে ৰজাক সেই কথা কৈ থকাত, ৰজাই তেওঁক ক’লে, “আমি জানো তোমাক ৰাজ মন্ত্ৰী পাতিলোঁ? মনে মনে থাকা; তোমাৰ কিয় মৰিবলৈ মন?” তেতিয়া সেই ভাববাদীয়ে ক্ষান্ত হৈ ক’লে, “মই জানো যে ঈশ্বৰে তোমাক বিনষ্ট কৰিবলৈ থিৰ কৰিছে, সেই বাবে তুমি এই কাম কৰিলা আৰু মোৰ পৰামর্শ নুশুনিলা৷”\n17তেতিয়া সেই সময়ত যিহূদাৰ অমচিয়া ৰজাই পৰামৰ্শ-দিওঁতাবোৰৰ পৰা পৰামর্শ লৈ, যেহূৰ নাতি যিহোৱাহজৰ পুত্ৰ যোৱাচ নামেৰে ইস্ৰায়েলৰ ৰজাৰ ওচৰলৈ দূত পঠিয়াই ক’লে, “আহাঁ, আমি ইজনে সিজনে মুখা-মুখি হৈ যুদ্ধ কৰোঁহঁক।”\n18তেতিয়া ইস্ৰায়েলৰ ৰজা যোৱাচে যিহূদাৰ ৰজা অমচিয়াৰ ওচৰলৈ মানুহ পঠিয়ালে, আৰু ক’লে, “লিবানোনত থকা কাঁইটৰ গছ এজোপাই লিবানোনত থকা এৰচ গছজোপালৈ কৈ পঠিয়াইছে, বোলে, ‘তোমাৰ জীয়েৰাক পত্নীৰূপে মোৰ পুত্ৰক দিয়া,’ কিন্তু লিবানোনত থকা এটা বনৰীয়া জন্তুৱে সেই ফালে ফুৰি, সেই কাঁইটৰ গছজোপাক মোহাৰি পেলালে। 19তুমি কৈছিলা, ‘চোৱা, মই ইদোমক পৰাজয় কৰিলোঁ,’ আৰু তাতে তোমাৰ হৃদয়ে দৰ্প কৰিবলৈ তোমাৰ সফলতাত গৰ্ব্বী হৈছে; তুমি এতিয়া নিজ ঘৰতে থাকা; কিয় নিজ অমঙ্গলৰ অৰ্থে যুদ্ধ কৰি তুমি আৰু তোমাৰে সৈতে যিহূদাক পতিত কৰিবলৈ বিচাৰিছা?”\n20কিন্তু অমচিয়াই এই কথা নুশুনিলে কাৰণ ঈশ্বৰৰ পৰা এই ঘটনা হ’ল। কিয়নো লোকসকলে ইদোমীয়া দেৱতাবোৰক বিচাৰ কৰিছিল, সেই বাবে তেওঁলোকক নিজ শত্ৰুৰ হাতত তেওঁ সোধাই দিলে৷ 21পাছত ইস্ৰায়েলৰ ৰজা যোৱাচে যুদ্ধ যাত্ৰা কৰিলে; তাতে তেওঁ আৰু যিহূদাৰ ৰজা অমচিয়াই যিহূদাৰ অধীনত থকা বৈৎচেমচত ইজনে সিজনৰ মুখা-মুখি হ’ল৷ 22তেতিয়া ইস্ৰায়েলৰ আগত যিহূদা বেয়াকৈ পৰাজিত হ’ল আৰু প্ৰতিজন লোকে নিজ নিজ তম্বুলৈ পলাই যাবলগীয়া হ’ল।\n23পাছত ইস্ৰায়েলৰ ৰজা যোৱাচে যিহোৱাহজৰ নাতি যোৱাচৰ পুত্ৰ যিহূদাৰ ৰজা অমচিয়াক বৈৎ-চেমচত ধৰি বন্দী কৰিলে। পাছত তেওঁক যিৰূচালেমলৈ লৈ আহিল আৰু তেতিয়া ইফ্ৰয়িমৰ দুৱাৰৰ পৰা চুকৰ দুৱাৰলৈকে যিৰূচালেমৰ গড়ৰ চাৰিশ হাত ভাঙি পেলালে। 24তেওঁ ঈশ্বৰৰ গৃহত ওবেদ-ইদোমৰ অধিনত ৰাখি থোৱা আটাই সোণ, ৰূপ আৰু সকলো পাত্ৰ আৰু ৰাজগৃহৰ ভঁৰালত পোৱা বস্তুবোৰ আৰু বন্ধকস্বৰূপে দাসসকলকো লৈ তেওঁ চমৰিয়ালৈ ঘূৰি গ’ল।\n25যিহোৱাহজৰ পুত্ৰ ইস্ৰায়েলৰ ৰজা যোৱাচৰ মৃত্যুৰ পাছত, যোৱাচৰ পুত্ৰ যিহূদাৰ ৰজা অমচিয়া পোন্ধৰ বছৰ জীয়াই আছিল। 26অমচিয়াৰ গুৰুত্বপূৰ্ণ বিষয়বোৰ প্ৰথমৰ পৰা শেষলৈকে যিহূদাৰ আৰু ইস্ৰায়েলৰ ৰজাসকলৰ ইতিহাস-পুস্তকখনত লিখা নাই জানো?\n27অমচিয়াই যিহোৱাৰ পথ ত্যাগ কৰাৰ পাছত লোকসকলে যিৰূচালেমত তেওঁৰ বিৰুদ্ধে চক্ৰান্ত কৰিছিল৷ সেয়েহে তেওঁ লাখীচলৈ পলাই গৈছিল, কিন্তু লোকসকলে লাখীচলৈকে তেওঁৰ পাছত মানুহ পঠিয়ালে আৰু তেওঁক সেই ঠাইত বধ কৰালে। তেওঁলোকে তেওঁক ঘোঁৰাত তুলি আনিলে, আৰু যিহূদাৰ নগৰত তেওঁৰ পূর্ব-পুৰুষসকলৰ লগত তেওঁক মৈদাম দিলে।


‘আশা কৰা নাছিলোঁ পদ্মশ্ৰী পাম বুলি!’ আৰু কি কি ক’লে অন্ধবিশ্বাস আৰু কু-সংস্কাৰৰ বিৰুদ্ধে যুঁজ দিয়া বিৰুৱালা ৰাভাই -\nHomeআঞ্চলিক‘আশা কৰা নাছিলোঁ পদ্মশ্ৰী পাম বুলি!’ আৰু কি কি ক’লে অন্ধবিশ্বাস আৰু...\n‘আশা কৰা নাছিলোঁ পদ্মশ্ৰী পাম বুলি!’ আৰু কি কি ক’লে অন্ধবিশ্বাস আৰু কু-সংস্কাৰৰ বিৰুদ্ধে যুঁজ দিয়া বিৰুৱালা ৰাভাই\nডিজিটেল ডেস্ক: দিল্লীত ৰাষ্ট্ৰপতি ভৱনত সোমবাৰে প্ৰদান কৰা হয় পদ্ম বঁটা৷ মুঠ ১১৯ গৰাকী বিশিষ্ট ভাৰতীয়ই লাভ কৰে এই সন্মান৷ অসমৰো মুঠ ৫গৰাকীকৈ বিশিষ্ট ব্যক্তিয়ে কঢ়িয়াই আনে পদ্ম সম্মান৷ চতুৰ্থ অসামৰিক সন্মান ‘পদ্মশ্ৰী’ সন্মানেৰে বিভূষিত হয় ড° বিৰুৱালা ৰাভা৷ ডাইনী, অন্ধবিশ্বাস, কু-সংস্কাৰ আৰু নাৰী নিৰ্যাতনৰ বিৰুদ্ধে যুঁজ দিয়া পদ্মশ্ৰী ডঃ বিৰুৱালা ৰাভা দুধনৈত উপস্থিত হৈ নিজৰ মনৰ ভাব প্ৰকাশ কৰে৷ তেওঁ কয় যে, ‘মই কেতিয়াও ভবা নাচিলো পদ্মশ্ৰী পাম বুলি৷ মানৱসেৱাৰ বাবে মোক চৰকাৰে পদ্মশ্ৰী সন্মান প্ৰদান কৰিলে৷ ৰাষ্ট্ৰপতিৰ পৰা পদ্মশ্ৰী বঁটা লাভ কৰি মই বহুত সুখী৷’ ডাইনী, অন্ধবিশ্বাস, কু-সংস্কাৰ আৰু নাৰী নিৰ্যাতনৰ বিৰুদ্ধে মই সদায় যুঁজ দি যাম দুধনৈত উপস্থিত হৈ সহজ-সৰল ভাষাৰে এই মন্তব্য পদ্মশ্ৰী ড° বিৰুৱালা ৰাভাৰ৷\nৰাষ্ট্ৰপতি ৰাম নাথ কোবিন্দৰ পৰা পদ্মশ্ৰী বঁটা লাভ কৰি পোনেপোনে দুধনৈত উপস্থিত হয় ডাইনী, অন্ধবিশ্বাসৰ বিৰুদ্ধে যুঁজ দি অহা অক্লান্ত যোদ্ধা ড°বিৰুৱালা ৰাভা৷ ‘আছু’কে ধৰি কেইবাটাও ৰাভা জাতীয় সংগঠনে গুৱাহাটী বৰঝাৰ বিমান বন্দৰৰ পৰা দুধনৈলৈ আদৰি আনে বিৰুবালা ৰাভাক৷ দুধনৈত উপস্থিত হোৱাৰ লগে লগে ষষ্ঠ অনুসূচীত দাবী সমিতিৰ কাৰ্যালয়ত পাজাৰ, বিহুৱান আদিৰে বিভিন্ন সংগঠন, অনুষ্ঠানৰ লগতে বহু লোকে উষ্ম আদৰণি জনায় বিৰুৱালা ৰাভাক৷\nতাৰ পাছতে ৰাভা জাতীয় সংগঠনসমূহে গোৱালপাৰাৰ ঠাকুৰবিলাস্থিত বাসগৃহলৈ স-সন্মানে থৈ আহে পদ্মশ্ৰী বিৰুৱালাৰাভাক৷ আনহাতে দুধনৈত সাংবাদিকৰ আগত পদ্মশ্ৰী বিৰুৱালা ৰাভাই পদ্মশ্ৰী সন্মান প্ৰদানৰ বাবে ভাৰত চৰকাৰৰ লগতে অসম চৰকাৰক ধন্যবাদ জনায়৷ এই সন্মানে অন্ধবিশ্বাস আৰু কু-সংস্কাৰৰ বিৰুদ্ধে যুঁজ দিয়াৰ বাবে মোক অধিক উৎসাহ প্ৰদান কৰিলে৷ লগতে সমাজৰ সকলো স্তৰৰ লোকে অন্ধবিশ্বাস আৰু কু-সংস্কাৰৰ বিৰুদ্ধে সচেতন হৈ ইয়াৰ বিৰুদ্ধে যুঁজ দিবলৈ আহ্বান জনায় বিৰুৱালা ৰাভাই৷\nPrevious articleভাইজানৰ সৈতে টক্কৰ অক্ষয়ৰ! দ্ৰুত চেঞ্চুৰীৰ অভিলেখ ‘সূৰ্যবংশী’ৰ\nNext articleসাৱধান! উৰণীয়া সেতুত ছেলফী ল’লে আপুনি হ’ব পাৰে ৰঙাঘৰৰ আলহী!